
1961 METAI SPALIO MĖNUO NR. 8 (143) 
ENCIKLIKOS “MATER ET MAGISTRA" 
MINTYS IR BRUOŽAI 
PRANAS BRAZYS, M.I. GC: 
Proga ir turinys klausimo rūpesčiai: pusiausvyros atstatymas 
Na anielians Take X Galinė tarp žemės ūkio ir pramonės sektorių, tarp dau- 


enciklika “Mater et Magistra“, datuota šių me- 
tų gegužės 15 d., atžymi 70 metų nuo pirmosios 
socialinės Leono XIII enciklikos *Rerum nova- 
rum"'. Joje Bažnyčia papildo savo socialinį moks- 
lą ir autoritetingai pasisako svarbiausiais mū- 
sų dienų ūkinio ir visuomeninio gyvenimo klau- 
simais. Toks brandus, rišlus ir aiškus yra tas 
pasisakymas, kad geriausias jo komentaras yra 
jis pats. Bažnyčia čia neapeina opiųjų visuome- 
nės klausimų ir nesitenkina miglotomis bendry- 
bėmis. Su motinišku rūpestingumu ir moko- 
višku taiklumu ji skaido sudėtingą atskirų Žžmo- 
nių, grupių, tautų ir viso pasaulio reikalų są- 
raizgą, nurodo konkrečius socialinius uždavinius 
ir duoda aiškias gaires jiems spręsti. 

Enciklika turi trumpą įžangą ir keturias 
dalis. Pirmoji yra įvadinė ir apžvelgia Bažny- 
čios socialinio mokslo vystymąsi nuo “Rerum 
novarum"“ ligi mūsų laikų. Iškeliama Pijaus XI 
socialinė enciklika “Guadragesimo anno“,  Pi- 
jaus XII 1941 m. Sekminių Kalba ir per pasku- 
tini dvidešimtmetį įvykę pasikeitimai bei per- 
versmai mokslo, technikos, ūkinio, visuomeni- 
nio ir politinio gyvenimo srityse. Antroje dalyje 
pagilinamos ir papildomos “Rerum novarum“ 
direktyvos ypačiai privatinės ir visuomeninės 
iniciatyvos srityje, pasisakoma dėl naujos vi- 
suomenėjimo apraiškos, patikslinami darbo at- 
lyginimo ir gėrybių paskirstymo reikalavimai. 
Trečioje dalyje aptariami naujieji socialinio 


giau ar mažiau išsivysčiusių sričių ir kraštų, 
tarp gyventojų prieauglio ir pragyvenimo reik- 
menų; tarp medžiaginės ir dorinės bei religinės 
pažangos. Ketvirtoje dalyje pabrėžiamas Baž- 
nyčios socialinio mokslo aktualumas ir duoda- 
mos katalikų socialinio švietimo auklėjimo bei 
veikimo gairės. 

Ši apžvalginė naujosios enciklikos apybrai- 
ža turės dvi skirtingas dalis. Pirmoji, dalinama 
į keturis skyrius, atitinkančius keturias encik- 
likos dalis, apžvelgia pagrindines “Mater et Ma- 
gistra" mintis. Antroji dalis iškelia būdinges- 
niuosius enciklikos bruožus ir aptaria jos įna- 
šą į krikščioniškąjį visuomenės mokslą. 


A. PAGRINDINĖS ENCIKLIKOS “MATER ET 
MAGISTRA" MINTYS 


Enciklikos įžanga 


Enciklika prasideda prasmingais žodžiais 
“Mater et Magistra", kurie kaip ir atstoja jos 
antraštę. Visuotinė Kristaus Bažnyčia yra Mo- 
tina ir Mokytoja visų tautų ir viso Žmogaus. 
“Krikščionybė mat, tarsi, jungia žemę su dan- 
gumi, nes apima visą konkretų žmogų su sie- 
la ir kūnu, protu ir valia... Todėl nors pirma- 
sis šventosios Bažnyčios uždavinys yra pašvęs- 
ti sielas ir perteikti joms antgamtinės tvarkos 
gėrybes, tačiau jai rūpi taip pat ir kasdieni- 

nio žmonių gyvenimo reikmės, liečiančios ne tik 
jų pragyvenimo ir buities sąlygas, bet ir gyve- 
namajam laikotarpiui būdingą medžiaginės bei 
kultūrinės gerovės lygį.! 

Kaip Kristui, kuris yra “pasaulio šviesa" 
(Jon. 8, 12), jo “kelias, tiesa ir gyvenimas“ 
(Jon. 14, 6), buvo gaila alkanos minios plg. 
(Mork. 82),taip ir Bažnyčiai, nuo pirmųjų 
diakonų įsteigimo ligi mūsų dienų, rūpi gyvas, 
konkretus žmogus, su visa savo prigimtimi, pa- 
sauliu ir kūryba įimtas į mistinį Kristaus Kūną. 

Vienas iš pačių raiškiausių šito dvitūkstant- 
mečio Bažnyčios rūpesčio įrodymų yra magistra- 
linė Leono XIII enciklika “Rerum novarum“"', 
kuri paskelbė krikščioniškuosius principus dar- 
bininkų buičiai pakelti ir kurios nurodymai, 
deramai papildyti, tampa gairėmis ir iš mūsų 
dienų socialinių santykių klampyno išbristi. 


I. NUO “RERMUM NOVARUM“ LIGI 
PIJAUS XII 


1. Leono XIII laikai 


Savo encikliką Leonas XIII rašė ekono- 
minio liberalizmo eroje, kuri baigėsi pirmuo- 
ju didžiuoju karu. Liberalizmui ekonominiai 
dėsniai buvo visiškai nepriklausomi nuo dorinių. 
Augščiausias ūkinio gyvenimo dėsnis esanti lais- 
va ir nieku neribota konkurencija. Prekių kai- 
nas ir darbo atlyginimą turėjo nustatyti tik lais- 
voji rinka. Valstybė turėjo visiškai nesikišti į 
ūkio sritį. 

Toks ūkinio gyvenimo samprotis vedė prie 
ūkiškai stipresniųjų diktato silpnesniųjų nenau- 
dai. Nežymi mažuma greitai turtėjo, o darbo 
masės vis giliau brido į skurdą dėl nežmoniš- 
kų darbo sąlygų ir badmiriško atlyginimo. To- 
kia padėtis kurstė nepasitenkinimą ir ruošė dir- 
vą kraštutiniškoms teorijoms, kurių siūlomi 
vaistai buvo pavojingesni už pačią ligą. 


2. “Rerum novarum“' gairės 


Iš šios klaikios padėties skriaudžiamųjų gel- 
bėti išėjo Leonas XIII su savo enciklika “Rerum 
novarum“. Tai nebuvo pirmasis Bažnyčios išėji- 
mas į areną silpnųjų ginti. Tačiau tai buvo pir- 
moji sisteminga katalikybės “Summa socialis'. 
Daugis nustebo pamatę, kad Bažnyčia nė nema- 
no skelbti rezignacijos vargdieniams ir labda- 
ros turčiams. Ji reikalavo teisybės. Reikalavo, 
kad darbas būtų vertinamas ne kaip kokia pre- 


1 Citatos, kurių šaltiniai atskirai nenurodomi, yra 
paimtos iš atitinkamos “Mater et Magistra" vietos. Visi 
jose pasitaiką pabraukimai yra mano. Skliausteliuose pa- 
duodami romėniškieji skaitmenys nurodo enciklikos dalį, 
a ab'škieji — tos dalies skyrių pirmojoje šios apybraižos 
dalyje. 

kė, bet kaip betarpiškas žmogiškojo asmens po- 
reiškis, kuris, kaip vienintelė daugumos pragy- 
venimo priemonė, turi būti atlyginamas ne pa- 
gal loterišką rinkos svyravimą, bet pagal tei- 
singumą ir teisybę. 

Privati nuosavybė, neišskiriant nė gamy- 
bos įrankių, yra kiekvieno prigimtoji teisė, ta- 
čiau su esmine pareiga tarnauti ne tik savo, 
bet ir visuomenės gerovei. 

Valstybė, skirta tarnauti bendrajam lai- 
kinam gėriui, turi skatinti pakankamą medžia- 
ginių reikmenų gamybą ir saugoti visų pilie- 
čių, ypačiai gi silpnesniųjų (vaikų, moterų, dar- 
bininkų) teises bei gerinti jų būvį. Jos parei- 
ga yra budėti, kad darbo sąlygos atitiktų asmens 
orumą ir higienos reikalavimus. 

Prigimtoji teisė leidžia steigti tiek vienų 
darbininkų, tiek darbininkų ir darbdavių orga- 
nizacijas. Darbdavių ir darbėmių santykius turi 
įkvėpti žmogiškasis solidarumas ir krikščioniš- 
koji brolybė, o ne džiungliška klasių kova ir 
kainiška neapykanta. 

Šitie aiškūs ir drąsūs “Rerum novarum“ 
nuostatai turėjo teigiamos įtakos tolimesnei 
ūkinio ir socialinio gyvenimo raidai. Daugelyje 
kraštų jie įkvėpė socialinius įstatymus ir davė 
pradžią ligi tolei beveik negirdėtai darbo teisei. 
Neveltui todėl ją imta vadinti mūsų laikų socia- 
linio atgimimo “Didžiąja charta"'. 


3. Enciklika “Guadragesimo anno“? 


Pirmasis pasaulinis karas sukrėtė ūkinio ir 
visuomeninio gyvenimo pagrindus. Liberalisti- 
nio kapitalizmo sauvalės sukelti, visur pradėjo 
pūsti nauji socialistiniai vėjai. Daugelyje kraš- 
tų ūkinį ir socialinį gyvenimą pradėjo kontro- 
liuoti dažniausiai tautinių inspiracijų socializ- 
mas. Dar beveik feodalinė Rusija tapo komu- 
nistinio kolektyvizmo eksperimentų auka. Ne- 
nuostabu, kad ir katalikų tarpe stiprėjo nusista- 
tymas prieš liberalistinį individualizmą ir net 
atsirado pavojingų nukrypimų į priešingus kraš- 
tutinumus ypačiai privačios nuosavybės, darbo 
sutarties, valstybinės intervencijos bei sociali- 
zacijos srityse. 

Norėdamas užkirsti kelią visoms klaidoms 
ir abejonėms dėl “Rerum novarum“ principų 
pritaikymo, Pijus XI 1931 m. gegužės 15 d. iš- 
leido socialinę encikliką “Guadragesimo anno"“. 
Jau buvo praslinkę 40 metų nuo “Rerum nova- 
rum“ pasirodymo ir 13 metų po pirmojo didžio- 
jo karo. Turėdamas prieš akis naują ūkinio 
ir visuomeninio gyvenimo sanklodą, Pijus XI 
primena kiekvieno prigimtąją teisę į privačią 
nuosavybę, kuriai tačiau yra esmingas ir vi- 
suomeninis vaidmuo. Apmokamasis darbas nėra 
prieš prigimtį, tačiau moka turi būti nustatoma 


POPIEŽIUS 
JONAS XXIII 


pagal socialinį teisingumą, kuriuo deramai at- 
sižvelgiama tiek į darbininko ir jo šeimos reik- 
mes, tiek į įmonės bei viešosios gerovės reikala- 


vimus. Tačiau reikia, kad esamose sąlygose 
darbo sutartis būtų papildoma atitinkamais 
bendroviniais elementais, kurių dėka “darbi- 


ninkai ir tarnautojai galėtų dalyvauti įmonės 
nuosavybėje, jos tvarkyme arba pelne". 

Pijus XI pabrėžia, kad tarp komunizmo ir 
krikščionybės prieštara yra radikali. Katalikams 
jokiu būdu nevalia dėtis net ir prie nuosaikaus 
socializmo, kurio gyvenimo samprotis neigia 
amžinybę, dvasios primatą ir antgamtinę auto- 
riteto sankciją. 

Visuomeninių santykių atstatymui Pijus XI 
siūlo tarpines ekonominio bei profesinio pobūd- 
žio sąjungas, kurios neturi būti valstybės pri- 
metamos, bet laisvai pačių jos narių steigiamos 
ir valdomos. 

Visą Pijaus XI enciklikos įnašą galima su- 
vesti į du pagrindinius nuostatus. Pirmasis lie- 
čia augščiausiąją ūkinio gyvenimo normą, ku- 
ria negali būti nei atskirų individų ar grupių 


interesai, nei laisva konkurencija ar ekonominė 
persvara, nei pagaliau tautinis prestižas ar ga- 
lybė, bet teisingumas ir meilė. Antrasis liečia 
tos normos pritaikymo būdą tiek atskirų valsty- 
bių viduje, tiek ir tarptautinėje plotmėje: “Pa- 
stovių viešoje ar laisvoje pobūdžio institucijų 
pagalba reikia siekti tokios socialiniu teisingu- 
mu paremtos tautinės ir tarptautinės teisinės 
santvarkos, kurioje atskiri ūkiniai veiksniai sa- 
vuosius interesus galėtų derinti su bendrojo gė 
rio reikalavimais". 


4. Pijaus XII 1941 m. Sekminių kalba 


Praslinkus 50 metų nuo “Rerum novarum“ 
pasirodymo, 1941 m. birželio 1 d. Pijus XII pa- 
sakė per radiją labai reikšmingą kalbą, kurioje 
pabrėžė “neabejotiną Bažnyčios kompetenciją 
spręsti, ar kurios socialinės santvarkos pagrin- 
dai derinasi su ta nekintamąja tvarka, kurią 
pasaulio Tvėrėjas ir Išganytojas yra nurodęs pr'- 
gimtosios teisės ir apreiškimo pagalba". Ta pro- 
ga Pijus XII papildė Bažnyčios mokslą apie 

tris pagrindines visuomeninio ir ūkinio gyveni- 
mo priežastis: medžiaginių gėrybių naudojimą, 
darbą ir šeimą. 

“Naudotis medžiaginėmis gėrybėmis savo 
būviui palaikyti yra pirmoji žmogaus teisė eko- 
nominėje srityje, pirmesnė už pačią privačios 
nuosavybės teisę.“ Tiesa, kad privačios nuosa- 
vybės teisė yra taip pat prigimta, tačiau Dievo 
nustatytoji tvarka reikalauja, kad jinai jokiu 
būdu netaptų užtvara, kliudančia patenkinti 
“neatšaukiamą reikalavimą, kad visų labui su- 
tvertos medžiaginės gėrybės deramai pasiektų 
visus žmones pagal teisingumo ir meilės reika- 
lavimus". 

Darbas yra ne tik kiekvieno asmeninė pa- 
reiga, bet ir teisė. Seka, kad pirmoje eilėje pa- 
čių tiesiogiai suinteresuotųjų dalykas yra tvar- 
kyti savo darbo santykius. Valstybė tik tada 
gali įsikišti į darbo davimą bei paskirstymą 
bendrosios gerovės ribose, kai patys suinteresuo- 
tieji nenori ar negali to atlikti. 

Šeimai privati nuosavybė yra tarytum gy- 
vybinė erdvė. Šeimos tėvui ji suteikia reikiamą 
laisvę savųjų fizinėms, dvasinėms ir religinėms 
reikmėms aprūpinti. Prireikus, šeima turi teisę 
ir emigruoti. Emigracinės ir imigracinės valsty- 
bės, sutartinai keldamos atskirų šeimų gerovę, 
tuo pačiu kelia ir bendrąjį savo kraštų labą. 


5. Paskutinio dvidešimtmečio perversmai ir 
naujoji enciklika 


Nuo Pijaus XII Sekminių kalbos jau vėl 
praėjo audringas dvidešimtmetis, palikęs naujų 
gilių permainų atskirų politinių bendruomenių 
viduje ir jų tarpusavio santykiuose. 

Ūkio, technikos ir mokslo srityje pasirodė 
pirmieji branduolinės energijos pritaikymai ka- 
ro ir taikos reikalui. Atsivėrė neribotos galimy- 
bės sintetinėje pramonėje. Žymiai pažengė pra- 
monės ir viešųjų tarnybų automatinimas. Žem- 
dirbystė modernėja. Susižinojimo technika, ypa- 
čiai radijo ir televizijos dėka, beveik visai nu- 
galėjo nuotolį. Kasmet greitėja susisiekimo prie- 
monės, ir jau prasideda varžynės dėl tarppla- 
netinių erdvių užkariavimo. 

Visuomeninėje srityje išsivystė socialinio 
draudimo ir socialinio saugumo sistemos, visuo- 
meninis sindikatų brendimas, pradžios mokslo 
kilimas, vis platesnių sluogsnių turtėjimas, kla- 
sių lygėjimas. Iš neigiamų reiškinių pažymėti- 
nas pusiausvyros sutrikimas tarp žemdirbystės 
ir pramonės bei viešųjų tarnybų sektorių, tarp 
daugiau ar mažiau ūkiškai išsivysčiusių sričių 
valstybinėje ir tarpvalstybinėje plotmėse. 

Politinėje vis. daugiau įvairios socialinės 
padėties piliečių dalyvauja viešojo  gyve- 
nimo tvarkyme; vis plačiau ir giliau įsigali vals- 

tybė ūkinėje ir socialinėje srityse. Tarptautinėje 
plotmėje kolonialiniai kraštai tampa nepriklau- 
somomis valstybėmis. Atskirų valstybių santy- 
kiai ir jų tarpusavio priklausomybė didėja. Plin- 
ta antvalstybinės ūkinio, socialinio ir kultūri- 
nio pobūdžio organizacijos bei tarybos. 

Naujoji socialinė enciklika, panašiai kaip ir 
Pijaus IX “Guadragesimo Anno“, siekia dviejų 
pagrindinių dalykų: papildyti svarbesniuosius 
socialinius “Rerum novarum“ nuostatus ir duo- 
ti direktyvų mūsų laikų socialinėms proble- 
moms spręsti. 


II. “RERUM NOVARUM“ NUOSTATŲ 
PAPILDYMAS 


1. Asmeninė iniciatyva ir valstybinė interven- 
cija ukyje 

Visi esame liudininkai, kaip valstybinis to- 
talizmas vis labiau grobia jau ne tik ūkinį, bet 
ir kultūrinį, ir religinį, ir pagaliau visą viešąjį 
gyvenimą. Todėl šiandien viena iš pačių svar- 
biausių ir opiausių problemų yra nustatyti de- 
ramą asmeninės ir valdinės iniciatyvos santykį 
tobuloje visuomenės santvarkoje. 


Naujoji enciklika griežtai atmeta socialisti- 
ni dirigizmą ir liberalistinę sauvalią kaip dvi 
kraštutinybes. Pirmiausia ji pabrėžia seną Baž- 
nyčios dėsnį, kad ūkio sritis priklauso asmeni- 
nei imiciatyvai, kuri gali reikštis tiek atskirai, 
tiek organizuotai. Juk medžiaginės gėrybės yra 
būtinos gyvybei palaikyti, o gyventi yra kiek- 
vieno pirmoji įgimta teisė. Tiesa, kad žmogus 
yra visuomeninė būtybė, tačiau nereikia užmirš- 
ti, kad “individas yra senesnis už visuomenę“. 
Todėl ir asmeninė atsakomybė turi pirmenybę 
prieš visuomeninę ir bendrovinė prieš valstybi- 
nę. Valsiybei čia taikintinas jau “Guadragesi- 
mo anno“ suformuluotas pagalbiškumo, arba 
subsidiariškumo principas: valstybė gali ir turi 
kištis į ūkinę sritį tik tada ir tiek, kada ir 
kiek to negali arba nenori atlikti atskiri pilie- 
čiai arba jų sambūriai. Valstybės pareiga yra ne 
gniaužti ir perimti laisvą privačią iniciatyvą, bet 
ją “globoti, skatinti, derinti, pavaduoti ir papil- 
dyti. 

Tačiau enciklika pabrėžia, kad mūsų laikais 
mokslo ir technikos pažanga duoda valstybi- 
niams ir antvalstybiniams veiksniams žymiai 
daugiau galimybių pusiausvyros sutrikimams 
tarp įvairių gamybos sektorių išlyginti ir iš to 
kylančiam nedarbui pašalinti, negu bet kada 
praeityje. Jų pareiga yra išnaudoti visas tas gali- 
mybes, tačiau nepažeidžiant kiekvieno teisės ir 
atsakomybės pačiam pasirūpinti savimi ir savo 
šeima. 2 


2. Visuomenėjimas 


Visuomenėjimas, arba socialėjimas, yra 
viena būdingiausių mūsų laikų gyvenimo ap- 
raiškų. Jis reiškiasi nuolatiniu bendravimo san- 
tykių gausėjimu, sukuriančiu vis naujas bend- 
ruomeninio gyvenimo bei veikimo lytis su ati- 
tinkamom teisinėm institucijom. Pagrindinė ši- 
tos raidos priežastis yra mokslo ir technikos 
pažanga, gamybos našumas ir paties gyvenimo 
kultūrėjimas. 

Visuomenėjimas tuo pačiu metu yra ir prie- 
žastis ir sekmuo vis didėjančio visuomeninių 
veiksnių kišimosi į pačias jautriausias gyveni- 
mo sritis: į sveikatos priežiūrą, jaunuomenės 
auklėjimą, profesijos pasirinkimą, nedarbingų- 
jų bei neveiksniųjų globą ir t.t. Tačiau kartu 
jis yra natūralus ir beveik nesulaikomas žmo- 
gaus linkimas organizuotai siekti tikslų, kurie 
viršija atskirų asmenų jėgas ir išteklius. Ry- 
šium su tuo ir atsirado visa eilė įvairiausių 
klubų, draugijų, sąjūdžių ir įstaigų, tarnaujan- 
čių įvairiems ūkiniams, kultūriniams, visuome- 
niniams, sportiniams, pramoginiams, profesi- 
niams ir politiniams tikslams tautinėje ir tarp- 
tautinėje plotmėse. 

Gyvenimo visuomenėjimas daugeliu atžvil- 
gių yra naudingas. Jis kelia gyvenimo lygi 
ir plečia jo akiratį. Tačiau kartu jis daugina vi- 
suomeninius potvarkius ir siaurina asmeninės 
laisvės bei atsakomybės sritį. Jis sukuria ap- 
linkas, kuriose sunku turėti savo nuomonę ir 
iniciatyvą ir lengva virsti automatu. 

Kaip natūrali gyvenimo apraiška, visuome- 
nėjimas yra vertintinas teigiamai. Tačiau rei- 
kia budėti, kad sambūrių vadovybės turėtų svei- 
ką bendrosios gerovės samprotį, deramai atsi- 
žvelgiantį į vispusiško asmens išsiskleidimo 
reikmes. Taip pat reikia žiūrėti, kad visi tie 
susivienijimai ir draugijos būtų tikros tarpinės 
bendruomenės su pilnateisiais nariais ir veiks- 
minga savivalda; kad jųjų veikla būtų tikslin- 
gai suderinta tiek tarpusavy, tiek ir su visų 
bendrąja gerove. Autonomija ir veiksmingas 
bendradarbiavimas yra tos sąlygos, kurios gy- 
venimo visuomenėjimą gali ir turi padaryti tei- 
giamu veiksniu asmens ir bendrosios gerovės 
tarnyboje. 


3. Darbo atlyginimas 


Enciklika primena karčią tiesą, kad dar dau- 
gelio kraštų ir net ištisų kontinentų darbinin- 
kai yra priversti gyventi nežmoniškose sąlygo- 
se dėl visiškai nepakankamo darbo atlyginimo. 
Jų skurdą rėksmingai pabrėžia ribų nežinanti 
turtuolių prabanga. Bet pasitaiko, kad ir ūkiš- 
kai pažengusiuose kraštuose darbo  atlygini- 
mas šlubuoja. Kartais už visai abejotinos ver- 


tės tarnybą duodamas labai augštas atlyginimas, 
kai tuo tarpu ištisos sunkiai dirbančiųjų katego- 
rijos turi tenkintis atpildu, kuris visai neatitin- 
ka nei jų tikrąjį įnašą bendrajai gerovei kelti, 
nei įmonės pelną, nei pagaliau valstybinio ūkio 
visetą. 

Dėl visų šitų priežasčių Bažnyčia reikalau- 
ja, kad būtų siekiama teisingo darbo atlygini- 
mo, kurį turi nustatyti ne svyruojanti rinka ir 
ne savavalė sutartis, bet teisingumas ir teisybė 
(iustitia et aeguitas). 

Atlygio nustatymo taisyklė visur ir visada 
bus ta pati, tačiau jo laipsnis neišvengiamai įvai- 
ruos pagal kiekvieno krašto turimų gėrybių kie- 
kį ir kokį. Tačiau reikia budėti, kad socialinė 
pažanga neatsiliktų nuo ūkinės ir kad visų 
bendromis pastangomis pagaminamų gėrybių 
kiekis proporcingai pasiskirstytų tarp visų pilie- 
čių pagal teisingumo ir teisybės reikalavimus. 
Tautos turtingumas ne tiek priklauso nuo gėry- 
bių gausio, kiek nuo jų teisingo paskirstymo, 
laiduojančio asmeninę bendruomenės narių pa- 
žangą. 


4. Gamybos santvarka 


Ne tik gėrybių paskirstymas, bet ir jų ga- 
myba turi vykti pagal teisingumo ir teisybės 
reikalavimus. Pati gamybos sandara neturi vers- 
ti žmogaus bukaprotišku automatu. Priešingai, 
turi kelti jo savimonę ir skatinti jo asmeninę 
iniciatyvą, atsakomybę ir savarankiškumą. 
Šiam tikslui enciklika siūlo jau Pijaus XII teik- 
tąją smulkiąją ir vidutinę nuosavybę žemdir- 
bystėje, amatininkystėje, verslininkystėje, pre- 
kyboje, pramonėje. Viešųjų veiksnių pareiga 
yra skatinti ir remti šeiminės apimties versla- 
mones visiems prieinamomis bendrojo bei tech- 
niškojo paruošimo mokyklomis, mokesčių, pa- 
skolų ir socialinio draudimo lengvatomis. Pro- 
fesinių organizacijų ir kooperatyvinių susivie- 
nijimų dėka smulkieji verslininkai gali pasiekti 
visų tų gamybinių pirmenybių, kuriomis naudo- 
jasi stambieji verslovininkai. 

Norint apsaugoti darbininko asmenybės 
orumą ir jo žmogiškųjų vertybių išsiskleidimą 
vidutinėse ir stambiosiose įmonėse, reikia siek- 
ti, kad tiek privačios, tiek ir viešosios įmonės 
taptų lygiaverčių asmenų bendruomenėmis, pa- 
grįstomis visų tarpusavio pagarba, susipratimu, 
solidariu bendradarbiavimu ir interesais. Darbi- 
ninko vaidmuo nėra būti tik “nebyliu vykdyto- 
ju". Jo kultūrinė ir profesinė pažanga reikalau- 
ja didesnės atsakomybės pačios darbo įmonės 
tvarkyme ir vystyme. 

Tačiau darbininkų balsas turi būti išgirs- 
tas ir už jų įmonės ribų ne tik valstybės viduje, 
bet ir antvalstybinėje plotmėje. Juk atskiros 
įmonės ir net stambiosios verslovės gyvybiškai 


333 


yra surištos su atitinkamų politinių bendruome- 
nc ūkinio bei visuomeninio gyvenimo visu- 
ma, ir todėl visi svarbesnieji sprendimai negali 
būti daromi atskirų įmonių ribose, bet priklau- 
so nuo valstybinių ir net antvalstybinių veiks- 
nių. Profesinių ir sindikatinių sąjungų uždavi- 
nys yra pasiekti ir atitinkamai paveikti visus 
tuos veiksnius. Enciklika kviečia katalikus veik- 
laiu įsijungti į šituos darbininkų sąjūdžius ir 
iškelia Tarptautinės Darbo Organizacijos (ILO: 
International Labor Organization) nuopelnus 
šioje srityje. 


5. Privačioji nuosavybė 


Žinia, kad pastaraisiais dešimtmečiais at- 
sakingieji didžiųjų ekonominių bendrovių val- 
dytojai dažniausiai jau nėra jų savininkai. Taip 
pat žinia, kad šiandien vis daugiau žmonių savo 
ekonominę aieitį stengiasi užsitikrinti jau ne- 
tiek nuosavybės įsigijimu, kiek apsirūpindami 
socialiniu draudimu ir profesiniu išsilavinimu. 
Visa tai yra geri pažangos ženklai, nes labiau 
pabrėžia darbą, kaip betarpišką žmogiškojo as- 
mens poreiškį, o ne kapitalą, kuris turi tik įran- 


kinę prasmę. Tačiau kaip tik dėl šitos prie- 
žasties nevienam kyla abejonių, ar kartais 
Bažnyčios taip ginamas privačios nuosavybės 


principas nėra atgyvenęs savo amžiaus? 

Tikrai ne. Privati net ir gamybinių reik- 
menų nuosavybė yra pastovi, nes  prigimta 
kiekvieno teisė, pagrįsta atskiro asmens būties 
ir tikslo pirmumu prieš visuomenę. Šią tiesą 
naujoji enciklika paremia labai aiškiu, pačios 
gyvenimo patirties prikišamai ir nesugriauna- 
mai liudijamu įrodymu, kad be privačios nuo- 
savybės nėra ir negali būti tikros laisvės. 
“Būtų tuščias dalykas reikalauti laisvos asmeni- 
nės iniciatyvos ūkio srityje tenai, kur nėra pri- 
pažįstama galimybė turėti savo žinioje bū- 
tinų priemonių šiai iniciatyvai pareikšti. Isto- 
rija ir kasdieninė patirtis liudija, kad kur tik 
politinė santvarka nepripažįsta privačios taip 
pat ir gamybinių reikmenų nuosavybės, ten pa- 
grindiniai laisvės poreiškiai esti slopinami ir nai- 
kinami. Todėl drąsiai galima teigti, kad priva- 
čios nuosavybės teisė garantuoja ir remia as- 
mens laisvę“? 

Štai kodėl vis daugiau socialistinių sąjū- 
džių, kurie dar taip neseniai griežtai neigė Baž- 
nyčios ginamą privačią gamybinių reikmenų 
nuosavybę, šiandien, patirties pamokyti, jau 
keičia savo teorijas ir pripažįsta, kad privačios 
nuosavybės teisė visai nėra didžturčio gink- 
las prieš vargdienį, bet esminės asmens laisvės 
ir visuomeninės tvarkos laidas. 

Jau pats darbo vaisingumas yra pagrindi- 
nė privačios nuosavybės versmė. Mokslui ir tech- 

nikai vis žengiant pirmyn, auga gamybos na- 
šumas, o su juo didėja ir uždarbis, kuris veda 
prie santaupų, prie nuosavybės. 

Tačiau jeigu privati nuosavybė yra visų 
prigimta teisė, tai pagrindinė viešųjų veiksnių 
pareiga yra galimai visus ja aprūpinti. Ūkinė ir 
visuomeninė politika turi skatinti ir sudaryti 
palankias sąlygas galimai visiems įsigyti nuo- 
savą butą, sklypą, šeiminės apimties verslamo- 
nės ar ūkio įrangą, vidutinių ir stambiųjų gamy- 
binių bendrovių akcijų, duodančių teisę daly- 
vauti jų pelne, ir t.t. 

Privati nuosavybė neneigia viešosios nuo- 
savybės teisės tiek įvairioms tarpinėms, tiek 
ir politinėms, arba valstybinėms bendruome- 
nėms. Tačiau ir čia griežtai taikintinas tas pats 
pagalbiškumo dėsnis: valstybė ir kitos viešo- 
sios teisės įstaigos nuosavybės įsigijime neturi 
peržengti bendrosios gerovės ribų ir jokiu bū- 
du neskriausti ir nesisavinti privačios nuosa- 
vybės vaidmens. Viešosios nuosavybės valdymas 
turi būti pavestas kompetentingiems, patiki- 
miems ir atsakingiems asmenims, kurie turi 
duoti griežtai kontroliuojamą apyskaitą. 

Pagaliau nereikia užmiršti, kad privačiai 
nuosavybei yra esminė ir socialinė funkcija, ku- 
ri nepaliauja nė tada, kai valdinės ir kitos vie- 
šosios teisės įstaigos vis labiau perima tiesio- 
ginį visų piliečių socialinio saugumo ir gerovės 
aprūpinimą. Ne tik atiduoti savo duoklę valdi- 
nėms bei savišalpinėms įstaigoms, bet ir betar- 
piškai kiekvienas yra įpareigotas pagal savo iš- 
gales vykdyti socialinio solidarumo, gailestingu- 
mo ir meilės darbus. Išganytojas pripažino pri- 
vačią nuosavybę, bet kartu įspėjo, kad “betur- 
čių jūs visados turėsite su savim" (Mat. 26,11). 
Dievo teisme kiekvienam reikės duoti apyskai- 
tą ypačiai iš šitos socialinės naudotų gėrybių 
paskirties: “Iš tikrųjų, sakau jums, kiek kartų 
jūs tai padarėte vienam šitų mano mažiausiųjų 
brolių, man padarėte" (Mat. 25, 40). 


III. NAUJIEJI SOCIALINIO KLAUSIMO 
ATŽVILGIAI 


1. Pusiausvyros atstatymas tarp žemės ūkio ir 
pramonės 


Šiandien beveik visur metasi į akis darbi- 
ninkų bėgimas iš žemės ūkio į pramonę. Tai 
vyksta ne tiek dėl ekonominės pažangos, kuri 
visuomet mažina dirbančiųjų skaičių žemės ūky- 
je ir didina pramonėje, kiek dėl bendro žem- 
dirbystės sektoriaus nuosmūkio, kurio priežas- 
čių tenka jieškoti gamybinės technikos atsili- 
kime, darbo nenašume, gyvenimo lygio žemu- 
me, didesnių ateities perspektyvų nebuvime. 

Teisingumas ir teisybė reikalauja, kad žem- 


dirbiai turėtų tas pačias sąlygas savo asmeny- 
bei vystyti, kaip pramonės darbininkai ir tar- 
nautojai. Viešųjų veiksnių pareiga yra pakelti 
žemdirbių gyvenimo lygį, gerinant kelius, susi- 
siekimą, butus, sveikatos priežiūrą; aprūpinant 
vandeniu, elektra; keliant pradžios mokslo ir 
techninio bei profesinio paruošimo laipsnį; ska- 
tinant gamybinės technikos pažangą ir sudarant 
geresnes sąlygas sporto, pramogos, kultūros ir 
religijos gyvenimo poreiškiams. 

Šito pusiausvyros atstatymo reikia siekti 
pirmoje eilėje atitinkama ekonomine politika, 
kuri turi apimti mokesčių paskirstymą, paskolų 
teikimą, socialini draudimą, socialinį  saugu- 
mų, kainų apsaugą, vietinės pagalbinės žemės 
ūkio pramonės (produktų perdirbimo, konserva- 
vimo, transporto) skatinimą, kad žemės ūkio 
neabsorbuojamieji šeimos nariai čia pat galėtų 
gauti darbo ir papildyti savo pajamas. 

Ūkio sandara turi taikytis prie vietos ir 
krašto sąlygų. Tačiau prigimtąjį ir krikščioniš- 
kąjį Žmogaus bei šeimos idealą geriausiai ati- 
tinka šeiminės apimties ūkis. Taip pat toks ūkis, 

kurį sudaro lygiateisių asmenų bendruomenė 
pagal teisingumo ir teisybės reikalavimus. Kad 
šitokios sandaros ūkis galėtų būti pakankamai 
pelningas ir įstengtų laiduoti reikiamą pragyve- 
nimo lygį, reikia, kad žemdirbiai gautų tin- 
kamą apmokymą ir profesinę pagalbą, kad ne- 
atsiliktų gamybinėje technikoje, kad turėtų sa- 
vo kooperatyvines bei profesines organizacijas 
ir kad galėtų dalyvauti taip pat ir viešojo gy- 
venimo tvarkyme. 

Būtina, kad patys žemdirbiai taptų ekono- 


minės, socialinės ir kultūrinės žemės ūkio 
pažangos pionieriais. Šiam tikslui pirmiau- 
sia turi siekti daugiau mokslo, daugiau pro- 


fesinės savimonės, daugiau savitarpio solida- 
rumo, daugiau atsakingo  kooperacinio, pro- 
fesinio, sindikatinio bendradarbiavimo, kuris 


grupės interesą pajungia bendrojo labo tarny- 
bai pagal teisingumo ir teisybės reikalavimus. 
Tik šiuo būdu bus galima išnaudoti naujausius 
mokslo ir technikos laimėjimus, apginti gaminių 
kainas ir pasiekti pramonės darbininkų bei tar- 
nautojų gyvenimo lygį. 


MIESTAS (V. Augustino nuotr.) 

2. Pusiausvyros atstatymas tarp nelygiai išsi- 
vysčiusių sričių. 

Dažnai pasitaiko, kad toje pačioje valsty- 
bėje yra daugiau ir mažiau ekonomiškai pažen- 
gusių sričių. Teisingumas ir teisybė reikalauja, 
kad viešieji veiksniai atitinkama ūkine ir visuo- 
menine politika stengtųsi pakelti mažiau išsivys- 
čiusių sričių gyvenimo lygį: gerindami kelius, 
butus ir mokyklas; skatindami vietinę pramo- 
nę ir gyventojų persikėlimą į kitas sritis, ma- 
žindami mokesčius ir suteikdami paskolas ypa- 
čiai mechanizacijos reikalui. Bet ir čia valdinė 
politika neturi užmiršti visame galiojančio pa- 
galbiškumo principo, kuris reikalauja duoti pir- 
menybę privačiai iniciatyvai ir laiduoti laips- 
nišką, darnų bei vienalaikį visų trijų pagrindi- 
nių sektorių — žemės ūkio, pramonės ir vie- 
šųjų tarnybų — vystymąsi. Atsilikusių sričių 
kėlimas, kiek tai yra įmonoma, turi būti vykdo- 
mas tų sričių piliečių iniciatyva ir atsakomybe. 

Enciklika pripažįsta didelius Jungtinių Tau- 
tų žinioje esančios Mitybos ir Žemdirbystės 
Organizacijos (FAO: Food and Agriculture Or- 
ganization) nuopelnus ekonomiškai atsilikusių 
sričių žemės ūkiui sumoderninti ir jų gyvento- 
jams maisto produktais aprūpinti. 


3. Pusiausvyras atstatymas tarp ekonomiškai 
atsilikusių ir pažengusių kraštų. 


Gal pati opiausioji mūsų laikų socialinė pro- 
blema yra santykiai tarp augšto ir žemo ūkio 
išsivystymo kraštų. Visos žmonijos solidarumo 
pareiga reikalauja, kad augštesnį gyvenimo ly- 
gį pasiekusieji kraštai neliktų abejingi skur- 
dą ir alkį kenčiančių kraštų atžvilgiu. Jiems 
teiktina dvejopa pagalba: proginė ir nuolatinė. 

Proginė pagalba tinka bėdos atvejui ir lie- 
čia betarpiškos reikmės gėrybes. Kraštai, ku- 
riuose dėl pažengusios gamybinės technikos su- 
sidaro didesnės maisto sankaupos, jokiu būdų 
neturėtų jų naikinti kainų palaikymo sumeti- 
mais, bet nukreipti į nepritekliaus ir bado pa- 
liestus kraštus. Kad dėl tokios labdaros nesu- 
triktų kainų ir algų pusiausvyra, ekonominė 
krašto politika turi paskirstyti naštą tarp visų 
gamybos sektorių. 

Nuolatinė pagalba turi reikštis planingu 
bendradarbiavimu mokslo, technikos ir finansų 
srityse, keliant bendrąjį ir profesinį švietimą, 
gerinant gamybinę techniką, suteikiant ilgalai- 
kes paskolas. Reikia džiaugtis, kad šito bendra- 
darbiavimo reikalas vis plačiau ir giliau įsisą- 
monijamas, tačiau tai tik gera pradžia. Bet 
svarbu, kad nuo pat pradžios būtų išvengiama 
kai kurių praeities klaidų. Pirmiausia reikia bu- 
dėti kad vienkart ir planingai būtų vystomi vi- 
si gamybos sektoriai ir kad kartu su ūkiniu ki- 

limu žengtų ir socialinė pažanga, įgalinanti paga- 
mintas gėrybes lygiai pasiskirstyti po visus vi- 
suomenės sluogsnius. 

Labai svarbu, kad pagalbos nešėjai nepa- 
žeistų šelpiamųjų kraštų savitumo ir kad ūkinė 
pagalba nebūtų naudojama ūkiniam ar politi- 
niam pirmavimui išplėsti, nes tai būtų tik nau- 
ja maskuoto kolonializmo lytis. 

Galop reikia atsižvelgti ir į vertybių hier- 
archiją, kuri kai kuriuose ūkiškai pažengusiuo- 
se kraštuose yra daugiau negu sujaukta, nes 
medžiaginė gerovė yra iškelta į vienintelę gy- 
venimo prasmę. Nešti ūkinę pažangą, neikinant 
augštesniąsias dvasines ir religines vertybes, 
yra dirbti nusikalstamą ardomąjį darbą ir griau- 
ti tikruosius kultūros ir pastovios gerovės pa- 
grindus. 

Bažnyčia, pačia savo esme būdama visuo- 
tinė, gerbia kiekvienos tautos savitą prigimtį 
ir skatina pilnutinę pažangą į augščiausiąjį su- 
dievinto žmogaus idealą. Krikščionėdama, kiek- 
viena tauta negali nedaryti pažangos taip pat 
ir visuomeninėje bei ūkinėje srityse, nes pati 
palaipsniui ima jausti reikalą keisti viso savo 
privataus ir viešojo gyvenimo sąrangą ir derin- 
ti ją prie paties augščiausiojo žmogaus ir jo 
gyvenimo sampročio. Katalikų vedamos bend- 
rojo ir profesinio pobūdžio mokyklos, universite- 
tai, ligoninės misijų kraštuose ir jų teikiama pa- 
galba "iš ūkiškai pažengusių kraštų kalba apie 
didžiulį Bažnyčios įnašą atsilikusių tautų ge- 
rovei kelti. 


4. Pusiausvyros atstatymas tarp gyventojų 
prieauglio ir pragyvenimo reikmenų 


Demografinio ir ūkinio augimo pusiausvy- 
ros išlaikymas ypačiai atsilikusiuose kraštuose 
yra vis labiau aktualėjanti mūsų laikų proble- 
ma. Pagal kai kurių apskaičiavimus, gyventojų 
prieauglis esąs didesnis, negu gyvenimo reikme- 
nų gamybos kilimas. Padėtį dar labiau komp- 
likuojąs higienos sąlygų gerinimas atsilikusiuo- 
se kraštuose: jo dėka mažėja ypač kūdikių mir- 
tingumas ir didėja gyventojų prieauglis bei jų 
amžiaus vidurkis. Todėl iš neišvengiamai artė- 
jančios skurdo ir bado grėsmės esanti vieninte- 
lė išeitis: mažinti gimimų skaičių visomis veiks- 
mingomis priemonėmis. 

Enciklika nesutinka su tokiomis išvadomis. 
Pirmiausia ji pastebi, kad tikrų specialistų ap- 
skaičiavimai neduoda pagrindo panikai. Juk ne- 
visi sulaukia vedybinio amžiaus, nevisi sukuria 
šeimas, nevisos šeimos turi vaikų. Kita vertus, 
mokslo ir technikos pažanga taip pat ir maisto 
produktų gamyboje yra neribota. Bažnyčia pui- 
kiai žino, kad dėl ūkinio atsilikimo ir dėl ne- 
pakankamo tarptautinio solidarumo gali atsiras- 


ti ir iš tikrųjų atsiranda rimtų problemų. Ta- 
čiau ji visai neabejoja, kad kiekvienu atveju 
sprendimo reikia jieškoti ne žmogaus orumą ir 
dorą pažeidžiančiose priemonėse, pateisinamose 
tik “grynai materialistiniu paties žmogaus ir jo 
gyvybės sampročiu", bet ūkinėje ir socialinėje 
pažangoje. 

Enciklika iškilmingai pabrėžia, kad žmogiš- 
koji gyvybė natūraliai gali būti perteikiama tik 
šeimoje ir tik valingu asmeniniu veiksmu. Visi 
kultūrinio ir religinio auklėjimo veiksniai su- 
tartinai turi auklėti jaunųjų kartų atsakingu- 
mą visame, bet ypačiai šeimos ir gyvybę per- 
teikiamojo akto atžvilgiu. “Veiskitės, daugin- 
kitės, pripildykite žemę ir apvaldykite ją" (Gen. 
1, 28) — yra du žmogui duoti Dievo įsakymai, 
kurie papildo vienas kitą: žemės apvaldymas tu- 
ri tarnauti gyvybei, o ne ją žudyti. Apvaizda 
numatė pakankamai priemonių deramam visų 
gyvybinių problemų sprendimui. Prigimties prie- 
vartavimas nelygstamą asmens ir gyvybės ne- 
liečiamumą pažeidžiančiomis priemonėmis jo- 
kiu atveju negali būti doras ir nekenksmingas. 


5. Bendradarbiavimas pasaulinėje plotmėje 


Mokslo ir technikos pažanga daugina ir ple- 
čia tautų tarpusavio santykius ir priklausomy- 
bę. Kiekviena svarbesnė techninio, ūkinio, vi- 
suomeninio, politinio ar kultūrinio pobūdžio 
problema šiandien gali būti sprendžiama tik 
tarptautinėje ar net pasaulinėje plotmėje. 

Šito akivaizdoje lengva suprasti, kodėl šian- 
dien vis platesniuose sluogsniuose bręsta tarp- 
tautinio susitarimo ir bendradarbiavimo sam- 
protis. Tačiau tikrovė yra visai kitokia. Kelią 
į susitarimą pastoja ne mokslinės ar techninės 
ir ūkinės kliūtys, bet savitarpio nepasitikėji- 
mas, įtarimai, baimė. Milžiniški energijos ištek- 
liai nukreipiami ginklavimosi lenktynėms, sta- 
tančioms visos žmonijos likimą grėsmingo 
klausimo ženkle. 

Nėra jokios abejonės, kad į šitą slogią padė- 
tį žmoniją įstūmė jos atskilimas nuo Dievo ir 
iš to kyląs dorinis pakrikimas. “Teisingumas" 
ir “teisingumo reikalavimai" šiandien dar yra 
visų lūpose, tačiau tų žodžių prasmė jau ne vi- 
siems tą patį reiškia. “Todėl pakartotiniai ir 
aistringi apeliavimai į teisingumą bei teisingu- 
mo reikalavimus ir vis nauji kvietimai susitik- 
ti ir tartis tik dar labiau didina visuotinį su- 
mišimą, aštrina priešingumus, įkaitina ginčus. 
Viso to išdava yra stiprėjąs įsitikinimas, kad 
savo teisėms ir interesams apginti nebėra kitos 
išeities, kaip imtis prievartos priemonių, di- 
džiausių blogybių šaltinio". 

Enciklika kviečia grįžti prie Dievo, be ku- 
rio suyra dorinė tvarka, o be doros paisymo ne- 


gali būti nė savitarpio pasitikėjimo. Jeigu kam 
atrodė, kad mokslo ir technikos amžiuje žmo- 
nės patys vieni gali statyti savo kultūros pasau- 
li, tai šiandien vis labiau aiškėja, kad mokslo ir 
technikos pažanga griežtai reikalauja tolygios 
dorinės ir religinės pažangos, be kurios greitai 
pasaulinėm virstančios tarpusavio santykių pro- 
blemos patenka į užburtą mirties šokio ratą. 

Nūdien augštos medžiaginės gerovės pasie- 
kusiuose kraštuose vis labiau nusiviliama dėl 
svajotojo rojaus žemėje. Jau pradedama su- 
prasti, kad medžiaginės gėrybės tėra pagalbi- 
nės reikšmės ir kad pirmoje eilėje reikia sta- 
tyti nelygstamąsias asmens teises su dvasinėmis 
vertybėmis. O tai jau yra kelias atgal prie tik- 
rojo visų problemų sprendimo: prie visų verty- 
bių ištakos ir tikslo — Dievo. 


IV. TARPUSAVIO SANTYKIŲ ATSTATYMAS 
TIESOJE, TEISINGUME IR MEILĖJE 


1. Klaidingos ideologijos ir Bažnyčios socialinio 
mokslo aktualumas 


Moderniaisiais laikais išgalvota daug įvai- 
riausių ideologijų socialiniams klausimams spręs- 
ti. Vienos jau spėjo išnykti, kitos daugiau ar 
mažiau spėjo pasikeisti, trečios dar tebebando 
savo vienašališkus, prievarta vykdomus kėslus. 

Visų jų pagrindinė klaida yra laikyti reli- 
giją jausmo ir vaizduotės poreiškiu, kurį rei- 
kia pašalinti kaip klaidinančią viltį ir tikrosios 
pažangos stabdį. Kiekviena klaida yra kenks- 
minga, tačiau ši principinė sugriauja pačius 
tvarkos pagrindus. “Todėl, nežiūrint visos 
techninės ir ūkinės pažangos, pasaulyje nebus 
nei teisingumo, nei taikos, kolei žmonės negrįš 
prie tvarinių ir Dievo sūnų savimonės, prie Die- 
vo, kuris yra Jo sutvertosios visatos pirmąja 
priežastimi ir galutiniu tikslu. Atsietas nuo Die- 
vo, Žmogus tampa nežmoniškas su savim pačiu 
ir su sau lygiais, nes žmonių sugyvenimo san- 
tykiai neišvengiamai priklauso nuo deramo as- 
meninės sąžinės santykio su Dievu, tiesos, tei- 
singumo ir meilės šaltiniu". 

Jau dešimtmečiais tęsiasi žūtbūtinė kova 
prieš religiją. Visom įmanomom moralinės ir 
fizinės prievartos priemonėm stengiamasi įvesti 
jau ne Dievu ir dora, bet medžiaga ir jėga pa- 
grįstą visuomenės santvarką. 

Tačiau gyvenimo prasmės ir Dievo alkis ne- 
numaldomai kyla iš pačių žmogiškosios dvasios 
gelmių. Jo negalima sunaikinti, nesunaikinant 
paties žmogaus. Todėl tuščios pastangos tų, ku- 
rie dirba be Dievo: “Jeigu Viešpats nestatys 
namo, veltui darbuojasi tie, kurie jį stato" (PS. 
120715 

VYTAUTAS KAšUBA 
VAIKELIS JĖZUS 


Pranciškonų vienuolyne 
Kennebunkporte 


Vyt. Maželio nuotrauka 


“Katalikų Bažnyčia skelbia visuomet aktua- 
lų Visuomeninio gyvenimo samprotį", pagal ku- 
Tį Visuomeninės santvarkos pagrindas, priežas- 
tis ir tikslas yra atskiri žmonės, kokie jie yra 
ir turi būti pagal savo visuomeniškąją prigimtį 
lr antgamtinį pašaukimą". Iš šito grindžiamojo, 
asmens neliečiamybę saugančio pradmens Baž- 
nyčia, ypačiai pastarojo šimtmečio būvyje, švie- 
suolių kunigų ir pasauliečių padedama, išvystė 
pilnutinį — ir todėl visiems priimtiną — socia- 
linį mokslą, pilnai atitinkantį tiek pačią žmo- 
gaus prigimtį, tiek ir nuolat kintančius laiko 
bei vietos reikalavimus. 

Tačiau socialinis Bažnyčios mokslas turi 
būti visų pažintas, pasisavintas ir gyvenime 
vykdomas ne tik katalikų, “bet ir visų geros 
valios žmonių.“ 


2. Socialinis švietimas ir auklėjimas 


Enciklika primygtinai pabrėžia, kad “krikš- 
čioniškasis visuomenės mokslas yra neatskiria- 
ma krikščioniškosios gyvenžiuros dalis“. Todėl 
yra būtina, kad ne tik įvairiuose institutuose, 
bet ir visose seminarijose ir visų laipsnių ka- 
talikiškose mokyklose būtų įvestas sistemingas 
krikščioniškojo visuomenės mokslo dėstymas. 
Taip pat jis turi būti įvestas ir į parapijų bei 
pasauliečių apaštalavimo draugijų religinio ap- 
mokymo programas. Jį reikia skleisti visomis 
moderniškomis priemonėmis: periodine spauda, 
populiariomis brošiūromis, mokslinėmis studijo- 
mis, paskaitomis, per radiją ir televiziją. Dide- 
lė užduotis čia tenka katalikams pasauliečiams, 
kurie ir patys turi jį gerai pasisavinti ir pasi- 
ruošti jį kitiems vykusiai perduoti, kas geriau- 
siai vyksta ne teoriniais išvedžiojimais, bet prak- 
tiškais pritaikymais konkrečioms gyvenimo 
problemoms spręsti. 

Socialinį švietimą turi lydėti krikščioniš- 
kas socialinis auklėjimas. Krikščioniškasis auklė- 
jimas turi būti pilnutinis, apimąs visų rūšių pa- 
reigas. Tikintieji turi giliai įsisąmoninti ir į 
prasti taip pat ir ūkinėje bei visuomeninėje sri- 
tyje elgtis ir veikti krikščioniškai. Perėjimas iš 
krikščioniškosios teorijos į praktiką visada yra 
sunkus, ypačiai gi socialinėje srityje, kur tiek 
įsišaknijusio egoizmo, materializmo, ignoranci- 
jos ir prietarų; tiek nelauktų sunkenybių pritai- 
kyti teisingumo ir teisybės reikalavimus kon- 
kretiems gyvenimo atvejams. 

Todėl krikščioniškasis visuomeninis auklė- 
jimas būtinai turi apimti ir praktinę saviauklą. 
Auklėjamieji turi aktyviai lavintis socialinia- 
me veikime, ypačiai pasauliečių apaštalavimo 
sąjūdžiuose bei organizacijose, skirtose vieno 
ar kito viešojo gyvenimo sektoriaus sukrikščio- 
nijimui. 


Toliau enciklika duoda keletą svarbių nu- 
rodymų socialinio auklėjimo praktikai. Pirmiau- 
sia įspėja, kad visi visuomeninio gyvenimo apaš- 
talai, kokio laipsnio ar rango jie bebūtų, turi 
pasiruošti kovai su pačiu klastingiausiu krikš- 
čionėjimo priešu — pagoniškuoju Redonizmu, 
kuris labai įsišaknijęs moderniajame žmoguje, 
gyvenimo prasmės jieškančiame sielai ir kūnui 
pražūtingame smaguriavime ir aistrų siausme, 
Visi viešojo gyvenimo krikščionijimo planai virs 
tuščiomis iliuzijomis, jeigu jų vykdytojai nepa- 
sižymės sąmoningu krikščionišku santūrumų, 
valinga savitramda, aukos ir atgailos dvasia, 

Kitas labai praktiškas socialinio auklėjimo 
uždavinys yra įpratinti savaimingai stebėti, 
spręsti, veikti. Stebėti savo aplinką ir suvokti 
tikrąją jos padėtį. Spręsti ir vertinti ją krikš- 
čioniškųjų socialinių principų šviesoje. Ryžtis 
vykdyti tai, kas galima ir turi būti daroma 
pagal principų, padėties ir aplinkybių reikalavi- 
mus. 

Trečias nemažiau svarbus dalykas yra iš- 
mokti tikslingai elgtis tada, kai tarp pačių ir 
geriausios valios katalikų atsiranda nuomonių 
skirtumų dėl krikščioniškųjų principų taikymo 
konkrečioms socialinėms problemoms spręsti. 
“Tokiu atveju būtinai reikia išsaugoti tarpusa- 
vio pagarbą ir gerą vardą ir nuoširdžiai jieško- 
ti bendrų taškų, kurie visus jungia, kad tuojau 
būtų galima prieiti prie tuo momentu tinka- 
miausios akcijos. Jokiu būdu neeikvoti jėgų ne- 
sibaigiantiems ginčams, kad, įsikibus į tai, kas 
dingojasi esant geriau ar geriausia, nebūtų pra- 
leista atlikti to, kas yra galima ir todėl privalu“. 

Galop socialinis auklėjimas turi paruošti 
bendradarbiavimui ir su skirtingos gyvenžiūros 
veikėjais. Čia katalikams reikia būti nuosek- 
liems ir jokiu atveju neiti į kompromisus reli- 
gijos ir doros srityje. Tačiau tuo pačiu metu 
turi parodyti kuo daugiausia kitų pažiūros su- 
pratimo, savimaršos, tikro noro bendradarbiauti 
visame, kas savaime yra gera arba gali tarnau- 
ti geram. “Tačiau kai dėl kurio nors dalyko jau 
yra pasisakiusi Bažnyčios hierarchija, visų ka- 
talikų pareiga yra prisitaikyti prie jos nurody- 
mų, nes Bažnyčia turi teisę ir pareigą ne tik 
saugoti religijos ir doros principus, bet taip pat 
ir autoritetingai spręsti apie tų principų pritai- 
kymą konkretiems žemiškojo gyvenimo atve- 
jams.“ 


3. Daugiariopa veikla ir atsakomybė 


Nuo socialinio švietimo ir auklėjimo encik- 
lika nuosekliai pereina prie socialinio veikimo. 
Šita pareiga pirmoje eilėje tenka pasauliečiams, 
kurių pašaukimas yra rūpintis laikinojo gyve- 
nimo reikmėmis ir santvarka. 

Siekiant šito taip augšto tikslo, pasaulie- 
čiams reikia ne tik gerai nusimanyti savo pro- 
fesijose, bet ir boti krikščioniškųjų socialinių 
principų bei bažnytinės valdžios nurodymų. 
Kai to nebojama, “ne tik nusikalstama pareigai 
ir dažnai pažeidžiama artimo teisės, bet kartais 
net diskredituojama ir pats katalikų socialinis 
mokslas, tarsi jis būtų kilnus savyje, bet nepri- 
taikomas gyvenimo praktikoje“. 

Mūsų amžiui būdinga yra nuostabi mokslo 
bei technikos pažanga ir pasibaisėtina paties 
žmogaus atžanga. Stengdamasis apvaldyti ir per- 
keisti medžiaginį pasaulį, žmogus užsimiršta pa- 
tį save. Fizinėje ir laikinėje plotmėje jis virsta 
milžinų, dvasinėje ir antlaikinėje — nykštuku. 

Katalikų pareiga yra budėti, kad savo veik- 
loje visuomet turėtų aiškų vertybių hierarchi- 
jos supratimą ir jos niekuomet nepažeistų. 

Bažnyčia džiaugiasi mokslo ir technikos pa- 
žanga ir medžiaginei gerovei pripažįsta didelę, 
tačiau pagalbinę vertę. Visos medžiaginės gėry- 
bės tėra priemonės dvasiniam žmogaus tobu- 
lėjimui prigimtojoje ir antgamtinėje tvarkoje. 

Šitos vertybių tvarkos ramstis yra trečiasis 
Dievo įsakymas šventąją dieną švęsti (plg. Išėj. 
20, 8). Bažnyčia Dievo vardu reikalauja, kad 
viešieji veiksniai, verslininkai ir darbininkai 
saugotų sekmadienio šventimą, taip būtiną fi- 
ziniam bei dvasiniam poilsiui, šeimos suartėji- 
mui, moralinių ir religinių vertybių ugdymui. 


4. Tarnauti Dievui pasaulyje 


Tačiau laikytis vertybių hierarchijos jokiu 
būdu nereiškia trauktis iš laikinųjų pasaulio rei- 
kalų ar jų neboti. Prašydamas Bažnyčiai vie- 
nybės, Kristus kreipiasi į savo Tėvą: “Aš ne- 
prašau atimti juos iš pasaulio, bet apsaugoti 
juos nuo pikta“ (Jon. 17,15). Nėra jokio prieš- 
taravimo tarp dvasinio tobulėjimo ir veiklos 
pasaulyje. Priešingai, beveik visų kelias į tobu- 
lybę veda per kasdieninį darbą laikinojoje gy- 
venimo plotmėje. 

“Šiandien Bažnyčia stovi prieš milžinišką 
uždavinį: duoti žmogišką ir krikščionišką toną 

moderniajai kultūrai“, kuri darosi vis labiau 
pavojinga pačiam žmogui. Šito Bažnyčia siekia 
per pasauliečius, kurie turi jaustis įpareigoti ei- 
ti savo profesines pareigas kaip Dievo tarnybą. 
Atsiverdama amžinosioms vertybėms, žemiško- 
ji veikla ir santvarka saugiau bei pilniau paten- 
kina ir laikinąsias gyvenimo reikmes, nes Kris- 
tus neklydo, sakydamas: “Jieškokite visų pir- 
ma Dievo karalystės ir jos teisybės, o visa tai 
bus jums pridėta“ (Mat. 6,33). 

Atsisakydamas tarnauti  augštesniosioms 
vertybėms, individualinis, klasinis ir rasinis 
egoizmas tampa grėsme ne tik bendrajam labui, 
bet ir sau pačiam. Tik kai egoizmo variklį pa- 
keičia Kristaus teisingumas, teisybė ir meilė, 
tada atsiranda tikroji savitarpio vienybė, ir ki- 
tų reikalai, kentėjimai bei džiaugsmai virsta 
savais. 


5. Visi į šventą Kristaus mistinio Kūno žygį 

Enciklika baigiama augščiausiąja krikščio- 
niškojo gyvenimo tiesa, kad visi esame gyvi 
Kristaus mistinio Kūno nariai (plg. 1 Kor. 12, 
12). Esame tarsi vienas asmuo su Kristumi, 
kaip vynmedžio šakos su savo kamienu. Todėl 
ir visoks mūsų veikimas yra neatskiriamas nuo 
Kristaus veikimo, be kurio mes nieko negalime, 
nes juk veikimas seka buvimą. “Aš vynmedis, 
jūs vynmedžio šakelės. Kas pasilieka manyje 
ir aš jame, tas neša daug vaisiaus, nes be ma- 
nęs jūs nieko negalite padaryti" (Jon. 15,5). 

Bet būdami tarsi vienas asmuo su Kristu- 
mi, mes tampame tarsi vienas asmuo ir tarp 
savęs: vienas Kristaus mistinis Kūnas. Šitoje 
vienybėje mes veikiame jau ne tik savo, bet ir 
:Šristaus, ir vienas kito vardu. Kaip Kristus gy- 
veno, kentėjo ir mirė už mus, t.y. mūsų vardu, 
taip ir mes dirbame, kenčiame ir mirštame Kris- 
tus vardu ir už vienas kitą. Kiekvienas kad ir 
nuankiausias mūsų darbas tampa Kristaus dar- 
bu, dalyvaujančiu pasaulio atpirkime, siekian- 
*'ame “atnaujinti Kristuje visa, kas yra dangu- 
je ir kas žemėje" (Efez. 1, 10). 


(Bus daugiau) 


AULFIOUNIS AS (S1RIAGNAS 


PRIETEMA 


Žarstydamas erdvėj žaras spalvingas, 
Per vasaros laukus kvapnius 

Ateina vakaras panteros žingsniais 
Ir žemėn atneša sapnus. 


Ir lygumoj išauga, jam pamojus, 
Alėjos ilgos smuikų išlenktų, 
Kuriais prašniokšdami smuikuoja 
Įšniršę vėjai šėlstančiu taktu. 


Ir rožių soduos paslaptinguos, 

Kur snaudžia dūbury džiaugsmų žvaigždė 
Pakilęs gaivalingai sminga 

Į tylą elfų juoko aidesys, 


Nes susitarę, lyg vaikai išdykę, 
Pagriebia jos iš vakaro slapčia 
Atsineštą jo žygių knygą 

Ir skaito ją, kvatodamos nakčia. 


Tik kai padangių veidas švisti ima 
Aušroj, norėdamas kalnynus prisiglaust, 
Vėl miršta smuikai, miršta tamburinai, 
Pailsę nuo virpėjimo duslaus. 


Ir elfų nebėra jau žemės plotuos, 

Nei jųjų sodų kerinčiai kvapnių, 

Tik miega kūnai šio pasaulio sužalotų 
Per naktį žaidžiusių sapnų. 


MIšKAI CIKLONUOSE 


' Miškai gigantai ima gausti 

Ir virpa džiūgesiu lapijos jų šilkai, 
Išgirdę iš ciklonų kranto paukštį, 
Kurį atsiveja lietaus pulkai. 


Miškuos pasislepia pailsęs paukštis 
Įkaitusiais sparnais palšais, 

Ir ima pulti iį iš augščių 

Įniršusio lietaus lašai. 


Ir medžiai palenkia viršūnes jaunas, 
Braidydami laukuos basi, 
Ir klausosi, kaip jų kamienus plauna 
Lietaus gaivingas ūžesys. 


Verpetais liūtys leidžiasi į žemę, 
Češkėdamos ant lanų ištiestų, 

Ir ima virt pripildytos verdenės, 
Ir kriokti versmės, šokdamos piestu. 


Pernakt be perstojo ciklonai krenta, 
Žarstydami žemyn vandens sroves, 
Kol visiškai išsekę virš miškų gigantų 
Užmiega ryto giedroje. 


Tada pabunda girių vėjai 

Ir, tykiai sukdamies ratu, 

Zieduos paskendusiuos takus apsėja 
Melodijomis smuikų užburtų. 


O prie rusenančios žarijų gorės 
Susėdę geria iš gėlių taurių 
Jaunystės vyną nimfų chorai, 
Dainuodami balsais lepūnių dukterų. 


RUDENS MELODIJA 


Nervingai blaškos spalio ugnys 
Padangėse naktų gilių 

Ir šviečia vedančius rudens bedugnėn 
Per negrįžimo lygumas kelius. 


Jau vasaros džiaugsmų sudužusios gitaros 
Išgesęs veidas ilgis pailsėt; 
Bet veltui, nes audra atvaro 


Lietaus pulkus, ir vėl gitaros tęsiasi giesmė; 


Nes mušdamas į paskutinę stygą 
Lašų įniršusiom bangom, 

Kai krupčioja laukai primigę, 
Fanatiškais akordais skambina ruduo. 


Ir antikvariate iškimštieji paukščiai, 
Atklystančią iš tolumų palšų 

Rudens oktavą įsiklausę, 

Lyg ima vėjo gūsiuos šiurpt, 

Tarytum gąsdintų juos gelmės grasios 
Akiračių mirties dejonių užgultų, 

Lyg trokštų traukt jie į žemes šiltąsias 
Per degančius dangaus takus. 


O pasakiškos rudenio čigonės 
Laukinių girių vidury 

Jau susirinkę po ilgų klajonių 
Niūniuoja keistą raudą naktimis. 


Ir tamsoje liepsnoja jųjų akys, 
Bėgiodamos šešėliais medžių nutiestais, 
Ir lyg neramios juodos upės plakas 

Lig žemės driekdamies plaukai, 

Kurių bangavime sujunda vėjai 
Pamišę, nenumaldomi, girti, 

Ir spygaudami jie užlieja 

Pasaulį spalio raudomis. 

“Tan tin tin tan — atkala čelesta. 

Aš išjungiu elektrą, ir tamsa sugeria mane. 
Guliu kaip užmūvytasis, kuriam leista alsuoti. Gu- 
liu kaip nukvyžiuotinas, kurio niekas neprikals prie 


kryžiaus. Guliu ir laukiu. Sugeriu į save garsus. 
Mano siela buvo sausa kempinė, čelestos metaliniai 
garsai pripildo jos duobutes ir kanalus. Siela iš- 
brinksta, ir vėl esu nemirtingas. 


Todėl veikalauju Madonos? 


“Čelestoje" Škėma — visas. Jo nuoširdu- 
mas, kada jauti, kad tas ar kitas vaizdas, deta- 
lė, jausmas — iš gyvenimo išimti, tikri kūnų 
ir krauju ir tik truputi, šventiškiau prajieškoto 
sakinio aprengti. Jo nuoširdumas — ir jo poza, 
kada žmogus pabūgsta savo skausmo ir savo 
siaubo ir uždengia veidą sarkazmu, meta tyčia 
nešvankybę, arba dar išraito didelę, painią, in- 
telektuališką metaforą. 


Bet nereikia klysti: ir toje pozoje, jos pa- 
čizm žmogiškam pagrinde gyvas žmogus, 
jieškąs e:minių, jam skaucžiai rūpimų dalykų 
išsakymo, tikslaus ir skrendančio žodžio. Ir po- 
za — nuoširdi, nes pas Škėmą ii kyla iš atkak- 

ANTANO šKĖMOS 
ATSISVEIKINIMAS 


JURGIS BLEKAITIS 


laus siekimo — neįprastomis priemonėmis iš- 
reikšti tai, kas neįprastai pergyvenama. Škėma 
nejieško paprastumo, nes ir jo dvasinis pasau- 
lis toli nuo pusiausvyros, aiškumo, darnos, vien- 
tisumo, o priešingai — skilęs tarp slogaus sap- 
no ir kasdienybės. Ir pati kasdienybė, kada jis 
bando nufotografuoti ją, pirštu rodydamas į 
požeminių traukinių stotis, į gatvių kampus ir 
pavadinimus, į savo namus, į Manhattano silue- 
tą tolyje — visa ta kasdieniškoji tikrovė, nepa- 
keista ir tikra, telpa į siurrealistinį košmarą. 


Visas “Čelestos" pasakojimas eina lyg iš- 
temptu lynu tarp tikrovės ir netikrovės, ir ne- 
žinia — kas yra kas. Susimaišo laikas, ir į 
Brooklyno grindinį atlekia pušaitės iš Palangos, 
vasarnamis Augštojoj Panemunėj, įsirėžia iš 
ateities žuvimo nuojautos, ir vėl visu gele- 
žiniu tikrovės džeržgesiu įlekia stotelėn pože- 
minis traukinys. Ir nežinia, iš kurių grandinių 


veržiasi žmogus — iš jo nykios kasdienos į at- 
keltą kūrybos pasaulį, į tą, kuriame skamba Be- 
la Bartoko čelesta, — ar iš savo dvasinės su- 


maišties į tvirtą, paprastą žemę po kojom. 


“Ji šešerių metų. Jos rankutės liesos ir purvinos, 
Ji rausėsi šiukšlių dėžėje ir susirado apvytusį gvaz- 
diką. Jos plaukai — erškėčių krūmas. Ji įrėminta 
pelzaže: triaukštis namas nusilupusiu tinklu, “Halo? 
reklama lange (plaukite galvą stebuklinguoju skys- 
čiu), dangorėžio gotikos akiratyje. Jos akys — sau- 
sos ašaros, sūrų skystį sugėrė siela - kempinė, teliko 
vaivorykštinis šviesos mirgėjimas. Jos bateliai su- 
trypti, ji pametė skardinę sagą, odinis dirželis vel- 
kasi cementu.' 


“Čelestai" buvo lemta tapti Antano Škėmos 
atsisveikinimo žodžiu. Ne ji buvo parašyta pas- 
kutinė: vėliau jis baigė vienintelį romaną “Bal- 
tą drobulę“ (ištisais pluoštais — labai artimą 
“Čelestai"), vėliau parašė ir dramą“ “Žvakidę", 
ir visa tai, kas liko rankraščiuose. Bet “Čeles- 
ta" liko paskutiniu žodžiu, ir jai tinka tas liūd- 
nas vaidmuo, nes joje — Škėma visas. 


Čia yra jo buitis, jo šeima (knyga ir dedi- 
kuota žmonai); čia jo giesmė — jo kūryba, jo 
vaizduotės pasaulis; čia jo intelektualiniai inte- 
resai; ir tie pusiau-vaizdai, pusiau-idėjos, kurios 
sudaro jo dialogą su Dievu. 


O formine prasme — “Čelesta" yra priešin- 
gas polius mūsų konservatyvaus, kaimiško rea- 
lizmo, mūsų pasimėgavimo suidilinta praeities 
vizija gimtinėje, mūsų ramaus, lietuviško, gas- 
padoriško tikrumo savo tiesa ir savo žeme. “Če- 
lesta'"' yra nervingai ir daugiabriauniškai mo- 
derni, siurrealistiška, mozaikinė — lyg sulipdy- 
ta iš gyvenimo ir sapnų šukių, muzikali ir — 
būdama niekuo netikra skaudžiai ironiška. 
Ir toje formoje, ir toje tematikoje — Škėma vi- 
sas. 


Jo nuopelnas — intensyvus veržimasis iš- 
trūkti iš provincializmo, pasivyti mūsų dienas, 
kad ir kokios jos yra chaotiškos, ir suprasti, ir 
išreikšti — dabar ir čia. Pirmiausia, save dabar 

ir čia, paskum — aplinką. Jis plėšia langus jau- 
kaus, nevėdinto kambarėlio, kur gyveno kaip 
senmergė, dėliojanti pasijansus, mūsų tremtiniš- 
ka literatūra. Jis leidžia įsilieti vidun šios, ame- 
vikinės gatvės klyksmui, nes ta gatvė — mūsų 
dabartinė realybė. Tegu tas įo įnašas kai ką 
ir susuks, kaip skersvėjis, bet kitas, nesustin- 
ses, įveriins gaivumą ir drąsą. 
lp 
pradžią: 


mano Madona težino vienintelės pasakos 
„Gyveno kartą Jimmy Brown. Jis turėjo 
stambią nosį, aštrų peilį, raudonus batus žvaigždė- 
tinais pentinais. Žymiausias plėšikas Šiaurės Da- 
kotoje, kuris du šimtai metų kaip žuvo... J? 


Kaip Antano Škėmos paskutinis nusilenki- 
mas, prieš uždangai nusileidžiant, “Čelesta" tin- 
ka ir ta prasme, kad savo glaustumu ji tarsi jo 
visos kūrybos ekstraktas. Kas čia pasakyta ati- 
trauktu sakiniu ar keliais, tas išplėsta į dides- 
nės apimties bei realistiškesnį paveikslą “Bal- 
tojoje drobulėje"', iš dalies — ir ankstesnėje, či- 
kaginėje “Šventojoje Ingoje“. Tik į romaną įsi- 
terpia ir kitokio tono bei spalvos puslapiai — 
dienoraštiniai, reminiscenciniai, pavadinti kny- 
gos herojaus, Antano Garšvos, užrašais. Savo 
klasišku išbaigtumu ir vaizdumu tie pluoštai, 
turbūt, ir bus ligi šiol mums žinomos Škėmos 
prozos viršūnė. Ten jau nebe jieškojimas, nebe 
siekimas, o laimingas atradimas. Tie žodžiai — 
bent jie — turėtų išlikti. Lygiai niekas nebepa- 
verš Škėmos užimtos padėties — žymiausio po- 
sruoginės kartos mūsų dramaturgo. 


Taip, jis buvo drauge aktorius, režisierius, 


dramaturgas  —vispusiškas teatro Žmogus, pro- 
fesionalas ta gerąja prasme, kad savo amate 
gerbė kūrybinę ugnį, o kūryboje, mene — ger- 


bė amato mokėjimą, techniką. Škėma aktorius 


MĖLYNIEJI KALNAI 

Antanas škėma (dešinėje) ir Jurgis Blekaitis 


įsirėžė atmintin meistriškai, apie kokį vieną 
taikliai rastą bruožą sukonstruotais vaidmeni- 
mis. Režisierius žinojo svarbią ir didelę paslap- 
tį: atmosferos, prisotintos, virpančios kažko 
laukimu nuotaikos reikšmę. O dramaturgas — 
apie jį turėtų būti atskira, nuodugni ir kruopšti 
kalba. Nes šalia gebėjimo pastatyti tvirtą ir au- 
gantį veiksmo pastatą, šalia mokėjimo suteikti 
personažui ir dimensiją, ir gyvybę, šalia pakrau- 
to, intensyvaus žodžio, Antanas Škėma dar tu- 
rėjo didelę dovaną, retą tarpe tų, kurie ateina 
rašyti scenai iš kitų literatūrinių žanrų: ne- 
klystamą, ritmišką sceningumą. Ir “Živilė"“, ir 
“Pabudimas"', ir “Vienas ir kiti" (bei mažas 
“Vieną vakarą“), ir paskutinioji “Žvakidė", ir 
net pati pirmoji, jaunuoliškoji, Vilniuje pasili- 
kusi uždraustoji scenon įžengti “ Julijana"? — vi- 
si Škėmos veikalai yra tikras teatras, dėkingas 
aktoriui ir režisieriui, efektingas ir dinamiškas. 
Visi jie taip pat atžymėti aiškiu rašytojo An- 
tano Škėmos parašu. 

Bet apie visa tai kas nors kalbės ne impre- 
sijomis, o solidžia analize. 


Šiandien mes visi tebesame paskutinio tra- 
giško atsisveikinimo poveikyje. Lieknas ir leng- 
vo žingsnio, labai tamsiais plaukais ir akimis, 
lyg egzotiškas, lyg kitoks nei visi, atkakliai 
atsisakęs senti ar kūnu ar dvasia, Antanas Škė- 
ma dingo už nepersmelkiamos uždangos. 

Mes likome jo vaizduotoje buityje, į kurią 
dabar -neišdildomai įsijungė ir jo šauksmas. Kas 
jis buvo, daugiabriaunis talentas, kurio proza 
atsiliejo poezija ir poezija vėl proza? Mes at- 
menam jo šiltą šypseną, gyvą suinteresuotą 
kalbą, bet atmenam jo slėgiantį ūpą, nervingu- 
mą, pereinantį isterikon, jo pasitikėjimą ir jo 
įtaringumą, jo greičiausiai išmoktinį, teatriškai 
suvaidintą cinizmą, ir jo negebėtąjį nuslėpti 
tikrą, nenuduotąjį romantišką, beveik jaunuo- 
lišką idealizmą. Atmenam kartais neva arogan- 
tišką pašaipą, savim pasitikėjimą, bet drauge 
— kaip virpėjo sausi pirštai ir balsas, skaitant 
kam savo kūrybą. Ir jis jieškojo klausytojų, kad 
galėtų pasitikrinti — kodėl? Ar netikėjo savi- 
mi? Pavargusią po duonai dirbamo darbo žmo- 
ną keldavo nakčia: — Janina, paklausyk, ką 
tik parašiau, — na, kaip? (Teatleidžia ji šią sa- 
vo papasakotą ne spaudai detalę). 

Jis buvo, sakytum, kraštutinai nevisuome- 
niškas, ne veikėjas — individualistas ir kūry- 
boje, ir gyvenime. Bet jisai stvėrė šautuvą ir 
ėjo partizanu vyti komunistus iš Lietuvos karo 
pradžioje. 

Ar kaip tas didysai modernusis romanti- 
kas, taipgi tragiškai baigęs savo gyvenimą kiek 
ankstėliau, negu Škėma, — Ernest Heming- 
way, — ar ir jis jautė reikalą gyventi kupinai 
ir pavojingai ir tarsi įrodyti save vėl ir vėl sau 
pačiam, kaip šimtaprocentinį, kovingą vyrą? 


O kita jo drąsa (mes, bailesnieji, protesta- 
vom prieš ją, kaip neskoningumą) buvo — kirs- 
ti antausi “padoriai visuomenei“ savo knygos 
puslapiuose ir veikalų scenose, kai, nenorėda- 
mas pašluoti šiukšlių palovėn, jis gaižiai kėlė 
aikštėn gyvenimiškąjį purvą, rodė animališkąją 
meilės pusę, tyčia sugretindamas, kas žmoguje 
vienu metu gyvena idealaus ir žemo. 


Bet jis nebuvo cinikas — t.y. indiferentiš- 
kas, nieko nepaisantis, šaliai gyvenimu besimė- 
gaujantis žmogus. Priešingai, buvo karštas ir 
ūmus, visada pasiruošęs kovoti už tai, ką laikė 
tiesa — nesvarbu, kad dėl karštumo galėjo ir 
klysti. Neretai, asmeniškai reikalu visai ne- 
suinteresuotas, puldavo aršion polemikon, nes 
kažko jam rūpimo vaizdas buvo temdomas ar 
iškreipiamas, ar bent jam taip atrodė. Nesinori 
šia proga minėti vardų, nes jo nebėra, o tie, su 
kuriais kryžiavo kardus, tebegyvena. Bet atme- 
nu, kaip Škėma užsidegė pasipiktinimu, vieno 
žymaus mūsų memuaristo raštuose aptikęs ap- 
rašytą pasaldintai taurų epizodą, o jis tačiau ži- 
nojo už to slypėjusią toli gražu ne žavingą tie- 
są. Ir stojo kovon, nes reikalas lietė seniai mi- 
rusio bičiulio atminimą... Sakykit verčiau — 
donkichotas, bet ne cinikas. 

Ir baigiant — dar vienas bruožas, brangus, 
nes mums retas: didelis, nepavargstantis inte- 

lektualinis smalsumas, noras pažinti naujausias 
idėjas, pamatyti eksperimentinius dramos vei- 
kalus, įsiklausyti į keisčiausią nūdienę muziką, 
įsiskaityti naujausion poezijon, įeiti žvilgsniu 
ir sąmone į nūdienių dailininkų kūrybą. Kraš- 
tutinai priešingas senųjų vertybių archivaro ti- 
pui, Antanas Škėma nuoširdžiai mylėjo visa, 
kas jauna, drąsu, naujoviška. Savo dvasine 
struktūra — ne vien forma ar dėl laiko mados— 
jis buvo mūsų vienas nedaugelio tikrųjų moder- 


nios epochos ir modernaus žmogaus dvasios 
reiškėjas. 
Gyvenimas mėgsta simboliais nusagstyti 


lemiamus momentus, ir paskutinioji Škėmos iš- 
vyka buvo pas veržlų jaunimą, su nauju kū- 
rybiniu žodžiu. 

O dabar belieka užskleisti “Čelestą" — An- 
tano Škėmos atsisveikinamąjį žodį: 


“Ė, jūs, paveigingieji angelai, nutūpkite ant 
cemento! Mano Madonai reikalingi puošnūs paly- 
dovai. Erškėčių krūmas tepražysta  apvytusiais 
gvazdikais, tenuplauna Madonos 7ankas pats mies- 
to meras, jam paduos sidabrinį indą Jimmy Brown, 
žymiausias plėšikas Šiaurės Dakotoje. 

Ji vilki melsvu megztinuku. Mano Madona še- 
šerių metų. Ji pagimdys Sūnų dar liūdnesnį, nei 
ji pati. 

Tan tin tin tan — Gūtkala čelesta.'? 


PETELIšKIŲ šOKIS 


345 


LIETUVIŲ KATALIKŲ 


MOKSLO AKADEMIJOS 


SUVAŽIAVIMAS ČIKAGOJE 


A. BALTINIS 


1. L.K. Mokslo Akademijos suvažiavimo tikslas. 


Jau penktą kartą įvyksta L.K. Mokslo Aka- 
demijos suvažiavimai. Pirmieji trys įvyko ne- 
priklausomoje Lietuvoje, jos laikinojoje sosti- 
nėje, Kaune. Ketvirtasis suvažiavimas buvo Ro- 
moje, Italijoje, kur gyvena centro valdyba ir 
žymesnieji akademikai. Penktasis suvažiavimas 
buvo sušauktas pirmą kartą J.A.V., Čikagoje. 
Daugumui iš mūsų dalyvavimas šiuose suva- 
žiavimuose yra virtęs tradicija. Suvažiavimai 
paprastai šaukiami kas treti metai ir visados 
buvo gausiai lankomi. Neatsiliko nuo jų ir šis 
penktasis. 


Kas treti metai mes keliaujame į Akade- 
mijos suvažiavimus šiais tikslais: kad susilies- 
tume su savo dvasios gyvenimo ir mokslo pir- 
maisiais šaltiniais ir semtumės iš ten stiprybės, 
kad prisijungtumėm prie lietuviškosios bend- 
ruomenės ir atnaujintumėm ryšius su ja, kad 
išsilaisvintumėm iš kai kurių klaidų bei abejo- 
nių. 


L.K. Mokslo Akademijos suvažiavimų svar- 
biausias tikslas yra prisiminti ir išsiaiškinti, 
kas mes iš tikrųjų esame, išlaikyti mus dvasia 
gyvus kaip krikščionis ir kaip lietuvius, neleisti 
mums sunykti mus apsupanciame svetimajame 
pasaulyje, prarandant dvasinius ryšius tarp sa- 
vęs ir su visos Būties šaltiniu. Todėl tai, ką 
mums šis suvažiavimas davė, ką jame matėme 
ir girdėjome, nebuvo galvota pirmoje eilėje 
kaip mūsų aktualiausių ir naujausių laimėjimų 
paradas, bet kaip iškėlimas tų simbolių ir tradi- 
cijų, kuriuos mūsų tauta yra sukūrusi praeityje 
ir kurie savo ruožtu yra perkeitę mus, padary- 
dami iš mūsų tai, kas mes dabar esame. Todėl, 
pamiršdami šį šventąjį ir brangųjį turtą, mes 
prarastumėm bendrą atmosferą, kuria kvėpuo- 
jame, ir nustotume būti viena tauta. Kiek mes 
norime ir pajėgiame išsilaikyti kaip tautinė 
bendruomenė, mes galime tai, tik remdamiesi 
mūsų bendros kultūros pagrindais, remdamiesi 
tuo, kas sukurta mūsų tautos per ilgus šimtme- 
čius, nes iš tikrųjų kas teigia mūsų kultūrą, 
tas tuo pačiu teigia visą mūsų praeitį, kaip mū- 
sų tautos pagrindą. 

2. Suvažiavimo darbų eiga ir jų apibūdinimas. 


L.K. Mokslo Akademijos centro valdyba 
nutarė penktąjį suvažiavimą sušaukti J.A.V., 
Čikagoje 1961 metais rugsėjo mėn. 1,2 ir 3 die- 
nomis, — išryškinti toms kultūros ir mokslo 
problemoms, kurios iškyla, mūsų tautos daliai 
esant išeivijoje. Suvažiavimas vyko Jaunimo 
Centre, Kongreso viešbutyje ir Marijos augš- 
tesniojoje mokykloje. 


Suvažiavimą atidarė L.K.M. Akademijos 
Čikagos židinio pirmininkas P. Maldeikis Jau- 
nimo Centre, pabrėždamas, kad Lietuvoje moks- 
lo laisvę panaikinus, kiekvienas lietuvių moks- 
lininkų laisvas suvažiavimas laikytinas visos 
lietuvių tautos reikalu, ir pasidžiaugė, kad su- 
važiavimas susilaukė didelio dėmesio. Prel. L. 
Tulaba invokacijai parinko šv. Povilo žodžius, 
kur prašoma leisti pažinti Kristaus meilę,vir- 
šijančią visokį žinojimą. Suvažiavimą pravesti 
pakviestas dr. J. Meškauskas, o į sekretarijatą 
— kun. dr. J. Prunskis, V. Skrupskelytė ir Č. 
Grincevičius. Į garbės prezidiumą pakviesti 
vysk. V. Brizgys, Lietuvos atstovas J. Kajeckas, 
Akademijos vicepirm. prof. dr. Z. Ivinskis, prof. 
dr. J. Eretas, prel. dr. L. Tulaba, Akademijos 
mecenatai prel. P. Juras, kun. J. Karalius ir 
inž. A. Rudis, vienuolyno atstovai T. J. Jančius 
MIC, T: B. Markaitis SJ, T. J. Vaškys, OEM 
ir Sesuo Adorata. Perskaitytas kard. G. Piz- 
zardo sveikinimas suvažiavimui. Po to kalbėjo 
centro valdybos vicepirmininkas prof. dr. Z. 
Ivinskis, supažindindamas su Akademijos atlik- 
tais mokslo darbais ir ateities planais, tarp ku- 
rių žymią vietą užima Lietuvos istorijos tyri- 
nėjimai. Pranešė, kad į Akademijos narius 
mokslininkus pakelti prof. dr. A. Maceina, kun. 
ptoli: St. Yla; prof. dr; Pikūhas -Kūn“ d. B. 
Rabikauskas SJ, Akademijos mecenatais ir gar- 
bės nariais išrinkti prel. P. Juras, kun. J. Ka- 
ralius ir inž. A. Rudis, kuris parėmė visą penk- 
tąjį suvažiavimą. 


Į suvažiavimo programą buvo įtraukti iš 
viso 24 klausimai, padalinti tarp trijų plenumo 
posėdžių ir septynių sekcijų. Pagrindinė suva- 
žiavimo tema buvo! krikščioniškoji kultūra ir 
jos uždaviniai dabartiniame amžiuje. Ją skaitė 


L.K.M. Akademijos suvažiavimo dalyviai pirmajame posidy. Pirmoj eilėj iš kairės: dr. S. Biežis, J. Jasaitis, dr. 


J. Girnius, kun. V. Dabušis. Antroj eilėj matyti prel. M. 


prof. dr. J. Eretas, atvykęs čia iš Šveicarijos. 
Jis pabrėžė, kad kultūra ir religija iš esmės 
skirtingi dalykai, todėl geriau kalbėti apie įvai- 
rias krikščionių kultūras, negu apie vieną 
krikščioniškąją kultūrą, nes kultūra gali žlugti 
ir užleisti vietą kitai, o religija gali išlikti. Da- 
bar gyvename metą, kada žlunga Vakarų 
kultūra, ir mes turime įsijungti į naujos krikš- 
čioniškosios kultūros kūrimą, į kurią galėtų at- 
siremti pasaulis ir mūsų tauta. 


Į šią pagrindinę paskaitą gerai įsijungė 
cntroji plenumo paskaita, kurią skaitė dr. J. 
Girnius: Krikšcioniškoji atsakomybė istorinė- 


je laikų tėkmėje. Dr. J. Girnius iškėlė mintį 
kad žmogaus uždavinys ne tik patverti laike, 
bet jį kūryba pripildyti. Kūrybos santykis su 
krikščionybe buvo skirtingas įvairiais laikais, 
tačiau jos kelias nėra nei konservatyviškas su- 
stingimas, nei vien revoliucinis naujumų jieš- 
kojimas. Turime išlaikyti atvirumą savo lai- 
kams, bet neturime užmiršti ir to, kas amžina. 
Mes patys nešame atsakomybę už ateitį ir to- 
dėl turime kūrybiškai įsilieti į pasaulio pažan- 
gą, sujungdami ją su krikščionišku atsinaujini- 
mu. Tame kely— Dievas visko matas ir istori- 


jos Vadovas. Dagėrs 
Gerai į šias dvi paskaitas įsiderino kun. 


Krupavičius, kun. A. Baltinis, kun. St. Yla ir kt. 


prof. St. Ylos paskaita: L.K. Mokslo Akademijos 
nueitas kelias ir žymieji jos akademikai. Čia 
prelegentas iškėlė, kaip katalikų tarpe brendo 
mekslo aksdemijos mintis, kaip buvo įkurta 
Vilniuje 1907 m. Lietuvių Mokslo draugija ir 
kzip po pirmojo pasaulinio karo nepriklausomo- 
je Lietuvoje buvo įsteigta L.K. Mokslo Akade- 
mija, kuri stengėsi atspėti ir įvykdyti krikščio- 
niškosics kultūros uždavinius ir jausti atsako- 
mybę už tos kultūros kūrimą ir įos linkmę. 

Po plenum> posėdžių vyko sekcijų“ posė- 
džiai. Teologijos sekcijai vadovavo kun. dr. J. 
GCutusk:s. Joje vyks. V. Brizgys skaitė apie 
p>sauliečių dalyvavimą Bažnyčios misijoje ir 
prel. L. Tulaba apie naujos šv. Rašto interpreta- 
cijos sampratą. 


Filosofijos sekcijai vadovavo dr. J. Gir- 
nius. Joje paskaitas skaitė kun. dr. P. Celiešius 
— Egzistencializmas ir krikščionybė, kun. dr. 
A. Baltinis — Modernusis žmogus ir tikėjimas 
į Dievą, ir prof. dr. J. Pikūnas — Žmogaus už- 
daviniai mokslo šviesoje. 

Istorijos sekcijoje, kuriai vadovavo V. Liu- 
levičius, paskaitas skaitė dr. K. Jurgėla — Lie- 
tuviai Amerikoje prieš masinę emigraciją ir 
tautinį atgimimą, dr. A. Kučas — Amerikos 

lietuvių ryšiai su tėvyne, ir prof. dr. Z. Ivins- 
kis — Lietuvos istorija naujųjų šaltinių ir po- 
karinių tyrinėjimų šviesoje. 

Sociologijos sekcijai vadovavo dr. Z. Smil- 
ga. Čia paskaitas skaitė kun. V. Bagdanavičius 
MIC — Santykiai tarp žmonių komunizme, 
prof. G. Galva — Socialinės santvarkos krizė, 
ir kun. dr. K. Matulaitis MIC — Lietuvių vie- 
nuolijų įnašas mūsų išeivijai. 

Pedagogikos sekcijai vadovavo P. Maldei- 
kis, Čikagos židinio pirmininkas. Čia paskaitas 
skaitė dr. A. Šerkšnas — J.A.V. ir Sov. Sąjun- 
gos auklėjimo tendencijos, ir kun. dr. R.C. Jan- 
čauskas SJ Tautinės kultūros galimumai 
JAV. mokyklose, kur diskusijose dalyvavo dr. 
A. Liaugminas, P. Maldeikis, inž. A. Rudis ir 
A. Šerkšnas. 

Tiksliųjų bei gamtos mokslų sekcijai va- 
dovavo prof. St. Kolupaila, o paskaitas skaitė 
dr. Č. Masaitis — Istorinis determinizmas ir at- 
sitiktinumas, dr. A. Liulevičius — Matematika 
ir realybė, prof. J. Rugis — Ar atomo tyrinėji- 
mai pradeda naują erą?, dr. V. Litas — Evo- 
liucijos teorija ir krikščioniškoji pasaulėžiūra, 
ir prof. dr. A. Damušis — Chemijos kelias į 
gyvosios ląstelės sintezę. 


Medicinos sekcijai vadovavo dr. Z. Danile- 
vičius. Paskaitas joje skaitė prof. dr. J. Meš- 
kauskas — Gimdymo kontrolės problema, ir dr. 
A. Balčytė-Gravrogkienė — Antibiotikai moder- 
nioje medicinoje. 

Tai pagrindiniai dalykai sekcijų posėdžiuo- 
se. Ten iškelti klausimai vienu ar kitu būdu 
derinosi su bendrąja suvažiavimo tema ir ją 
išryškino įvairiais atžvilgiais, todėl susidarė apy- 
tikris vaizdas, kur mes dabar stovime ir kokie 
yra mūsų ateities uždaviniai išeivijos gyveni- 
mo sąlygose. Tarp visų aktualių ir gerai pa- 
ruoštų sekcijų paskaitų išskirtina čia buvo vysk. 
V. Brizgio paskaita apie pasauliečių dalyvavi- 
mą Bažnyčios misijoje, į kurią turėtų įsigilinti 
visi mūsų tikintieji lietuviai, ir prof. dr. Z. 
Ivinskio apie Lietuvos istoriją naujųjų tyrinėji- 
mų šviesoje, kur profesorius iškėlė labai svar- 
bių dalykų, kaip turėtų būti rašoma mūsų is- 
torija, kokios sritys joje labiausiai apleistos 
ar iškreiptos, kurias ištirti yra būsimųjų Lie- 
tuvos istorikų uždavinys. Įdomių originalių 
klausimų buvo iškelta ir visų kitų sekcijų pa- 
skaitose. Pilną šių klausimų įvertinimą bus ga- 
lima padaryti tada, kai bus išleisti suvažiavimo 
darbai, kur bus išspausdintos visos paskaitos ir 
kiti mūsų dabartį liečiantieji aktualūs klausi- 
mai. Mėginimas suburti vienos minties mokslo 
darbininkus ir apjungti juos į L.K. Mokslo Aka- 
demiją yra labai svarbus veiksnys mokslo mei- 
lei kelti ir lietuviškajai kultūrai ugdyti. 


348 


3. Suvažiavimo reikšmė lietuvių kultūrai. 


Bet atsiras mūsų tarpe, ypač tarp čia 
mokslus baigusių, ir tokių, kurie jaus ir galvos 
kitaip. Bus gal tokių, kurie, visai nekalbant 
apie priemones, kaip geriausiai apsaugoti ir 
išlaikyti mūsų kultūrą ir jos lietuviškumą, vi- 
sai radikaliai suabejos dėl reikalo šią kultūrą 
išlaikyti. Jie tvirtins: mes gyvename tarp senų 
ir augštos kultūros tautų, ir koks mums čia rei- 
kalas išlaikyti savo kultūrą? Ar ne paprasčiau 
būtų, kad tos kultūros, kurios išeivijoje mus 
supa, pilnai pradėtų mūsų gyvenimą formuoti? 
Tokį pasiūlymą, nors jis būtų psichologiškai 
ir galimas, tik tada būtų galima priimti, jei su- 
tiktume, kad žmogaus asmenybė ir jos savy- 
bės neturi jokios vertės, ir kad geriau yra, kad 
visi pilnai niveliuotųsi, kaip tai bando atsiekti 
komunistai. Bet sunku įsivaizduoti, kad kas nors 
norėtų atsisakyti savo asmenybės ir jos gi- 
liausių šaknų, kuriomis remiasi visa jo kūryba 
ir gyvenimas. 

Šis klausimas savo esme visai prilygsta 
klausimui, kodėl vaikui reikalinga motina, ar jį 
lygiai gerai negalėtų išauginti ir išauklėti pa- 
motė, ar prieglaudos vedėja, kuri gal mokytes- 
nė ir švelnesnė, kaip tikroji motina? Mūsų tau- 
ta į šį klausimą yra atsakiusi visa savo kūryba 
ir gyvenimų: pamotė niekad negali atstoti 
motinos. Pamotė, ypač jei ji svetimtautė, ne- * 
pajėgia ir dažnai ir nenori suprasti auklėjamo- 
jo vaiko ypatybių, kurios pirmu žvilgiu gali pa- 
sirodyti kaip nevertybės. Ji norės jį padaryti 
panašų į save ir išraus iš jo dvasios visa, kas 
ten kitokio, ir ji lenks jį taip, kaip įprasta jos 
aplinkumoje, bet ne kaip to reikalauja įgimtos 
vaiko savybės ir jo būdas. Taip ir tos svetimo- 
sios kultūros, tarp kurių esame priversti gy- 
venti ir kurios nori mus globoti, yra mums tik 
pamotės, kurioms mes nerūpime, bet kurioms 
tik rūpi jų pačių reikalai ir kurios nenori ir ne- 
pajėgia domėtis mumis, mūsų skirtingu būdų 
ir kūrybos savumais. Jos nori padaryti mus pa- 
našius į tų kraštų žmones, kuriuose yra užaugę 
jie, o ne mes, — ir taip mes turime prarasti sa- 
vo asmenybę ir patys save sunaikinti. Pagaliau, 
jei mes atsižadėtume patys savęs, savo įgimtų 
ypatybių ir savo kultūros, mes blogai patarnau- 
tumėm ir tam kraštui, kuriame esame prisiglau- 
dę, atimtume jam galimybę tapti dvasiniu at- 
žvilgiu turtingesnių. Mes turime sugebėjimų ir 
savybių, kurios gal kaip tik šiam kraštui reika- 
lingos, iš kurių jis galėtų daug ko išmokti ir 
pasisavinti. 

Svarbiausia čia tai, kad mes, nors ir bū- 
dami senos kultūros tauta, esame daug jaunes- 
ni ir sveikesni už vadinamųjų senos kultūros 
tautų žmones. Mes dar nesame susidėvėję dva- 


sią naikinančiose industrinės kultūros aplin- 
kybėse. Ji, būdama pati mechaniška, stengiasi 
žmones paversti mechanizmais, užsuktais laikro- 
džiais, kurie, praradę kūrybinę iniciatyvą, gy- 
vena kaip automatai, siekdami tik medžiaginių 
gėrybių ir sekdami tik matomų ar nematomų 
vadovų nurodymais. Mes esame dar arčiau gam- 
tos, Dievo ir gyvenimo pirmykščių versmių, to- 
dėl turtingesni gilesniais jausmais, augštesne 
dvasios kultūra. Todėl mes pajėgiame gyventi 
pilnutinesnį ir turtingesnį gyvenimą ir medžia- 
giškai  blogesnėse sąlygose, negu daugelis 
moderniose sąlygose esančių žmonių. Mumyse, 
galima sakyti, yra tobuliau išsilaikiusi žmogiš- 
koji esmė, kurios sunykimu skundžiasi beveik 
visi industrinės kultūros tyrinėtojai, kilę iš 
tos pačios aplinkos o laimingų aplinkybių ar į- 
gimio talento dėka nepraradę įžvelgimo gali- 
mybių. 

Mes tad turime užtenkamai pagrindo išlai- 
kyti save ir savo skirtingą kultūrą, tiek patys 
savęs, savo tobulesnio gyvenimo dėlei, tiek mus 
priglaudusių svetimų tautų dėlei, kad jas pra- 
turtintumėm, kaip tai pripažįsta ir mus pri- 
ėmusių kraštų atstovai. 

Norėdami išsilaikyti patys, neturime visai 


iširti ir virsti dulkėmis — mums būtina išlaiky- 
ti mūsų bendruomenę, tą žmonių grupe, su ku- 
ria tik santykiaudami mes galime tikrai būti 
tai, kas mes esame, galime išvystyti visas sa- 
vo galimybes, sukurti savo ypatingas vertybes, 
o tai reiškia, mes turime išlaikyti savo kultūrą. 

Tai ir būtų pats svarbiausias uždavinys, ku- 
rio siekia L.K. Mokslo Akademija: ugdyti mūsų 
žmoniškumą, atremiant jį į krikščioniškąją ir 
lietuviškąją gyvenimo sampratą, pasinaudojant 
tilosofija ir mokslais, kurių pagalba galima at- 
skleisti būdingus krikščioniškai lietuviškosios 
dvasios bruožus, susikūrusius praeityje ir besi- 
kuriančius dabar, kuriuos suvokia, išgyvena ir 
išsako Zymesnieji mūsų mokslų ir filosofijos at- 
stovai. Dalyvavimas mokslo žmonių suvažiavi- 
muose stiprina mūsų žmoniškumą ir lietuvišku- 
mą. 

Bet skeptikai gali klausti, kiek ilgai tai ga- 
lėtų tęstis, ar tai nėra beprasmiška kova su li- 
kimu? Į tai turime atsakyti, kad kiekvienos tau- 
tos likimas, jei nevisai, tai bent didele dalimi 
jos pačios rankose. Nelaimės gali ištikti tiek at- 
skirą Žmogų, tiek tautą nelauktai ir prieš jų no- 
rą, bet kaip jos pakeliamos, tai priklauso nuo pa- 
čių žmonių ar tautų. Defetizmas čia yra pats 


Kalba prof. Zenonas Ivinskis (V. Maželio nuotrauka) 

blogiausias pasirinkimas. Antra, niekas nežino 
nei mūsų, nei kitų tautų likimo, ir niekas ne- 
gali žinoti, ar tie, kurie dabar yra pirmieji, ne- 
pasidarys paskutinieji, o tie, kurie dabar pasku- 
tinieji, gali būti pirmieji. Pasaulis dabar yra 
didžiausių pasikeitimų konvulsijose ir jo kryp- 
tis eina į tautų išsilaisvinimą, nors pavergimo 
pradai galingai reiškiasi. Turime būti pasiruo- 
šę didelėms permainoms ir turim patys būti 
pasirengę viską sutikti, ir todėl už viską svar- 
biau mums išsilaikyti kaip tautai. 


Visa tai didele dalimi, kaip jau minėta, 
priklausys nuo mūsų nusistatymo, bet šio nu- 
sistatymo išraiška bus tai, kiek mes turime ir 
kiek dar turėsime žmonių, kurie jaus atsakomy- 


bę už visa, kas vyksta aplink mus, kurie jaus 


ir žinos, kad mes neturime leistis srovės neša- 
mi ir blaškomi į nežinią. Tai yra pagrindinis 
skirtumas tarp minios ir kokios nors tautos na- 
rių, kad paskutinieji visada jaučia savo ryšį su 
tauta ir jaučia atsakomybę už bendrą gyvenimą. 


Visi ženklai rodo, kad, nežiūrint į mūsų 
dažnai griežtą savęs kritiką, mes daugiau pri- 
klausome pirmosios rūšies žmonėms: mes turime 

asmenų, kurie jaučia atsakomybę už tai, kas 
atsitinka su lietuviais. Vienas iš ryškiausių 
įrodymų tam yra L.K. Mokslo Akademijos su- 
važiavimas, kurio paruošimas reikalavo tiek 
daug darbo ir rūpesčio iš rengimo komiteto, vi- 
sų narių ir dalyvių, bet kuris, nežiūrint to, gerai 
pavyko ir savo dalyvių skaičiumi ir iškeltųjų 
klausimų svarumu bei geru parengimu mūsų 
dabarčiai suprasti, nors sąlygos labai nepalan- 
kios: lemiantį vaidmenį čia suvaidino įsitikini- 
mas, kad jis mums reikalingas, kad jo sušau- 
kimas kyla iš atsakomybės pajautimo už savo 
tautą ir jos išlaikymą. Kiek tokiems suvažiavi- 
mams netrūksta pritarimo ir paramos ir iš pla- 
čios visuomenės, kuri mielai lanko tokius suva- 
žiavimus, rodo, kad ir ji nėra atsidūrusi minios 
padėty, bet jaučia ryšį su savo tauta, o tai reiš- 
kia: jaučia ir atsakomybę už tai, kad šis ryšys 
būtų išlaikytas. Galima sakyti, kad L.K. Moks- 
lo Akademijos suvažiavimas yra išraiška mūsų 
noro likti krikščionimis ir lietuviais. Kol šioks 
noras yra ir randa tokią puikią išraišką, koks 
buvo šis mūsų penktasis suvažiavimas, mums 
yra tvirtas įrodymas, kad mes dar nesame žuvę 
nei kaip žmonės nei kaip tauta. ž 


ZEFIRINA Savo gelmens neišsemiamu tūriu: 


BALVOČIENĖ 


Gėrio ir blogio — 
Mano siela taip į bedugnę jūrą panaši: 


Nerami, vulkaniškai veržli. 


Retai, it lengvutis plaustas, 
Jos ramiam paviršiuje, saulėtam, 
Supasi nerupestingai, žaidžia, 


Tolyn vilioja 


Bangos tyrojo, trapiojo džiaugsmo 


Ir dingsta — 


Kita kryptim staiga pasukę. 


O atplaukia, atliūliuoja, 
Niuri, tamsiais atodūsių dumblais 


Apsiputojus, 


Naujos grėsmės vilnim užlieja 


Ir tūno 


Skundo gėlos srovė šaltoji — 


Skausmo. 


Tik, kai nerūpestingai, ties ja sustojus 
Bangoms dūžtant, 


3 


Žvilgsniui siekiant tolių, 


Isiklausau — — 


Nesuprantu aklo jos veržimosi — 


I krantą. 

ĮONAS K. KARYS 
AIDŲ PREMIJOS LAUREATAS 


Kaip jau pranešta šio žurnalo rugsėjo numeryje, “Aidų" mokslo premija šie- 
met paskirta J. K. Kariui už jo veikalą “Senovės Lietuvių Pinigai“. Knyga išleista 
1959 m. ir turi 396 p. Studija gausiai iliustruota. Pabaigoje (364-374 p.) pridėta san- 
trauka anglų kalba. Be lietuvių spaudos, šis darbas buvo įvertintas ir specialiuose 
žurnaluose anglų k. 


“Senovės lietuvių pinigai“ turi tris pagrindines dalis. Pirmoje, kuri pavadinta 
“Brendant iš miglotos senovės?', apžvelgiami tokie seniausieji lietuvių “pinigai, kaip 
akmens, kaulo, metalo padargai, gintaras, kiaunių kailiukai. Toliau eina liedintosios 
“kapos" ir svetimieji pinigai senoje Lietuvoje: a) įvairių laikų ir įvairių kraštų mo- 
netos, b) Pragos grašiai. 


Antra dalis — “Lietuvos kunigaikščių monetos iki Vytauto Didžiojo mirties“. 
Čia paliečiami pirmieji Lietuvos mušdintieji pinigai, — Algirdo ir Kęstučio monetos, 
Vytauto Didžiojo 1392-1430 m. pinigai. 


Trečia dalis — “Lietuvos D. Kunigaikštystės pinigai unijų su Lenkija laikais“. 
Skyrius pradedamas Aleksandro “pinigėliu" ir grašiais. Ypač plačiai apžvelgiamos Žy- 
gimanto Augusto monetos. Paskui eina Stepono Batoro, Žygimanto Vazos ir Jono Ka- 
zimiero monetos. Paskutinis šios dalies skyrius — “ Lietuvos Didžiosios Kunigaikš- 
tystės monetų saulėlydis ir galas“. 


Tai ne pirmas J. K. Kario veikalas iš Lietuvos pinigų istorijos. 1953 m. New 
Yorke išleista jo studija “Nepriklausomos Lietuvos Pinigai“, viso 255 p. Čia buvo 
apžvelgti svetimi pinigai atsistatančios Lietuvos teritorijoje, laikina Nepriklausomos 
Lietuvos valiuta ir pagaliau — litas. Knyga taip pat gausiai iliustruota ir pabaigoje 
turi santrauką anglų kalba. 


J. K. Karys (Kareckas) gimė 1903 m. Žąslių vls., Trakų apskr.; baigė Vytauto 
Didžiojo universiteto teisių fakultetą. 1936 m. paskirtas Lietuvos monetų kalyklos 
Kaune vedėju ir išsamiau pradėjo tyrinėti Lietuvos pinigų istoriją. 1939 metų rudenį 
paskirtas Vilniaus savivaldybės skyriaus direktorium, paskiau Augštesniojoj prekybos 
mokykloj dėstė politinę ekonomiją ir pinigų teorijas. 1919 m. stojo savanoriu Lietu- 
v0s kariuomenėn ir kovose buvo sužeistas (žr. Lietuvių Enciklopedija, XI, 17 psl.). 
Dabar gyvena Bridgeporte, Conn. 

MEDŽIAGOS SAVOKA 
MODERNIOJO MOKSLO ŠVIESOJE 


JONAS-1ERUGLIS 


Šiek tiek istorijos. 

Žiloje senovėje, maždaug 2500 m. prieš 
Kristų, mokyti indai, o kiek vėliau graikai jau 
gilinosi į klausimą: — Kas yra medžiaga? 

Nuo tų laikų galime įžiūrėti du skirtingus 
supratimus apie medžiagą: tąsumo — kontinui- 
teto ir nutrauktinumo — atomizmo. Čia tenka 
kalbėti tik apie mokslo raidai turėjusias įtakos 
graikų pažiūras. 

Dar penktame amžiuje prieš Kristų Empe- 
doklas skelbė nuomonę, kad medžiagos visos rū- 
šys susidaro iš keturių elementų — ugnies, že- 
mės, oro ir vandens. Panašios teorijos, su kai 
kuriomis variacijomis, palaikytos tarp kitų ir 
Aristotelio, patvėrė daugiau kaip du tūkstan- 
čius metų, kaip vyraujanti pažiūra. Aristotelis 
manė, kad medžiagą sudaro pirminė subsianci- 
ja, hyle, ir kad ji įgauna skirtingus pagrindi- 
nių keturių principų kiekius: šilumos, šalčio, 
drėgmės ir sausumo. Skirtumai tarp medžiagų 
rūšių buvo aiškinami įvairuojančiais tų pagrin- 
dinių principų kiekiais, bet pagrindinė medžia- 
ga, hyle, visur buvo ta pati. Vėliau, XIII a., 
Roger Bacon, doctor mirabilis, pavadinimą hy- 
le pakeitė į protyle; nuo protos ir hyle. Bet 
tikrumoje tai ir buvo visas pakeitimas Aristo- 
telio pažiūroj į medžiagą. Tai buvo medžiagos 
kontinuiteio pripažinimas. Pripažinimas, kad vi- 
sose medžiagos rūšyse yra tas pats pagrindas, 
protyle, davė alchemikams akstiną ilgus amžius 
jieškoti būdų įvairioms medžiagoms pakeisti į 
auksą. 

Bet jau tame pačiame penktame amžiuje 
prieš Kristų Leukipas ir jo mokinys Demokri- 
tas skelbė, kzd medžiaga susideda iš smulkiau- 
sių nedalomų dalelių, Demokrito pavadintų ato- 
ma (iš a - ne, ir temnein - skirti, piauti). Jie 
savo pažiūrą rėmė filosofiniais išvedžiojimais 
apie neimanomą begalinį medžiagos dalinimą 
į vis smulkesnes daleles. Tą jų pažiūrą parėmė 
Epikuras, kurio idėjas plačiau išreiškė Lukreci- 
jus savo garsioje poemoje — “De Rerum Naitu- 
ra". Bet medžiagos atomizmo pažiūros neturė- 
jo didesnio pasisekimo, ypatingai dėl milžiniš- 
kos Aristotelio įtakos. Tik po renesanso laiko- 
tarpio, vykstant didžiajai mokslinių pažiūrų 
revoliucijai, tokie filosofai ir mokslininkai kaip 

Galilejus, Dekartas, Francis Bacon, Boyle, New- 
tonas ir kiti pradėjo palankiau žiūrėti į me- 
džiagos dalelinės struktūros teoriją. Įdomiai iš- 
siskyrė anais laikais pažiūra, išreikšta Leib- 
nico jo diskusijose su Newtonu apie medžiagos 
esmę. Newtonzs tokia pagrindine savybe laikė 
medžiagos erdvumą, užėmimą dalies erdvės. 
Leibnico pažiūros giminiuojasi su reliatyvizmo 
pažiūromis i medžiagą. 

XVIII a. du giminaičiai, airiai chemikai 
Higginsai, aiškiai pasisakė už medžiagos susi- 
darymą iš smulkučių dalelių. Bet dalelinės-ato- 
minės medžiagos mokslinės koncepcijos tėvu 
teisėtai laikomas anglas mokslininkas Jonas 
Daltonas. Jis atominę medžiagos teoriją ištrau- 
kė iš neryškių filosofinių samprotavimų apie 
realybę, pritaikydamas jai kiekybinius išve- 
džiojimus apie medžiagos daleles ir jų dydį 
bei svorį, tuo būdu padarydamas ją našia teo- 
rija tolimesniems moksliniams išvedžiojimams 
ir eksperimentiniams medžiagos sudėties tyri- 
nėjimams. Jis 1808 m. savo rašte “New 
System of Chemical Philosophy“ pareiškė: “All 
bodies of sensible magnitude...... are consti- 
tuted of a vast number of extremely small 
particles or atoms of matter, bound together by 
a force of attraction". Tą išvadą jis padarė, 
pasirėmęs stebėjimais ir eksperimentais. Nuo 
Daltono laikų atominė medžiagos sudėties teo- 
rija pradėjo vaidinti vis Žymesnę rolę, pradžio- 
je chemijoje, o vėliau ir fizikoje. Dabar tiek 
jau surinkta įtikinančių argumentų, remiančių 
atominę medžiagos struktūros sąvoką, kad ši 
pažiūra yra visuotinai priimta, — labiau kaip 
nustatytas faktas, o ne kaip teorija. Atominė 
medžiagos teorija buvo pirmas smūgis mokslo 
pamėgtai tąsumo-kontinuiteto gamtoje sąvokai. 
Vėliau ta sąvoka neatsilaikė ir kitose mokslo 
srityse, pvz. energijos reiškiniuose. 


Molekulės ir atomai. 


Daltonas, kalbėdamas apie medžiagos da- 
lelinę-atominę struktūrą, nuo atomų neskyrė pa- 
grindinių, apčiuopiamų medžiagos dalelių, vadi- 
namų molekulėmis. Jis kartais vartodavo tuos 
pavadinimus kaip sinonimus, nors vėliau visur 
vartojo pavadinimą atomas. Garsus tų laikų ita- 


las mokslininkas Avogadro, tyrinėjęs medžiagos 
daleles ir nustatęs vadinamąjį Avogadro skai- 
čių, vėl visur vartojo molekulės pavadinimą. 
Skirtumas tarp molekulių ir atomų sąvokų pa- 
aiškėjo, tik keliems dešimtmečiams praslinkus 
po Daltono ir Avogadro darbų, būtent — 1858m. 
apie chemijos filosofiją. 

Molekulės yra mažiausios medžiagos dalė- 
lės, būdingos kiekvienai duotai medžiagai ir su- 
darančios jos savybes ir skirtingumą nuo kitų 
medžiagos rūšių. Jos yra smulkiausios savaran- 
kiai egzistuojančios medžiagos dalelės. Jų buvi- 
mas yra eksperimentu nustatytas ir pastebė- 
tas tokiuose reiškiniuose kaip pvz. Browno ju- 
desys. Paskutiniais laikais vokiečių mokslinin- 
kas Milleris sukonstruktavo vadinamąjį emisi- 
nį mikroskopą, padidinantį iki vieno milijono 
kartų ir davusį galimybės pastebėti molekules. 
Molekulių gamtoje yra tiek rūšių, kiek yra me- 
džiagos rūšių. Norint sukurti naują medžiagos 
rūšį, reikia sukurti naują molekulių rūšį. 


Molekulės yra sudarytos iš atomų. Atomai, 
kaip taisyklė, normaliomis sąlygomis savaran- 
kiai gamtoje neegzistuoja, o yra susibūrę į 
molekules. Čia iškyla cheminių elementų sąvo- 
ka. Medžiagų molekulės gali susidaryti iš vie- 
nos rūšies atomų. Tuomet gausim elementų mo- 
lekules, sudarančias elementų medžiagas. Ne 
elementų medžiagos susideda iš molekulių, ku- 
rias sudaro skirtingi atomai. Iš to eina aiški 
išvada, kad atomų yra tiek skirtingų rūšių, kiek 
gamtoje yra elementų t.y. 92 (paskutinį de- 
šimtmetį mokslininkai sukūrė eilę naujų dirb- 
tinų atomų rūšių, vadinasi, dirbtinių elemen- 
tų). Pvz. deguonies molekulė yra sudaryta iš 
dviejų deguonies atomų, o vandens molekulė iš 
dviejų vandenilio ir vieno deguonies atomo. 
Tik išimtiniais atvejais atomas sutampa su mo- 
lekule, kaip pvz. inertinėse helijaus ar neono 
dujose; tai reiškia, kad tų elementų molekulės 
yra sudarytos iš to elemento vieno atomo. 


Molekulės gali būti tam tikromis sąlygo- 
mis suskaldytos į atomus, kurie tuo momentu 
ir egzistuoja savarankiai, bet kai tik grįžta 
normalios sąlygos, atomai atgal jungiasi į mole- 
kules. Taigi medžiagas pirmoje eilėje sudaro 
molekulės ir tik molekulės, o jau molekules su- 
daro atomai. Iki mūsų laikų mes, galima saky- 
ti, turėjome molekulinę chemiją ir visur susi- 
durdavome tik su cheminėmis reakcijomis, ku- 
rios grupavo atomus į molekules ar skaldė mo- 
lekules, ir naudojome to grupavimo ar mole- 
kulių skaldymosi į paprastesnes molekules su- 
darytą energiją. Tai buvo molekulinės reakci- 
jos, kurios mums duodavo šiluminę degimo 
energiją, elektros energiją ir sprogstamųjų me- 
džiagų. Dėl to mūsų amžius ir buvo moleku- 


linės elektros energijos amžius. Chemija  vi- 
sai neliesdavo atomų, ir jie sudarė nesikeičian- 
čias, pastovias medžiagos sudėtines daleles, ati- 
tinkančias Demokrito pavadinimą. 

Ir molekulės ir atomai yra be galo maži. 
Tik kai kurių organinių junginių molekulės, ku- 
rios susidaro iš daugelio tūkstančių atomų, yra 
kiek didesnės. Kokie mažo dydžio yra moleku- 
lės ir atomai ir kokie milžiniški skaičiai jų yra 
nedideliuose medžiagų kiekiuose, vaizdžiai ir 
įspūdingai parodo garsaus mokslininko lordo 
Kelvino pateiktas pavyzdys. Leiskime, sako jis, 
kad mes galime paženklinti visas vandens mo- 
lekules, esančias stiklinėje, tą vandenį išpila- 
me į vandenyną ir išmaišome po visus vande- 
nynus ir jūras. Pasėmę bet kurioje vietoje iš 
jūrų vieną stiklinę vandens, mes joje surastu- 
me apie šimtą mūsų paženklintų molekulių. 

Taigi molekulės yra medžiagos sudėtinės 
dalelės, atomai — molekulių sudėtinės dalelės. 
Bet pasirodė, kad medžiagų sudėtingumas tuo 
nesibaigia. Graikų filosofų mintyse atomas bu- 
vo ta smulkiausia, proto suvokiama medžiagos 
dalelė, medžiagos smulkinimo riba. Tą filosofi- 
nį samprotavimą patvirtinęs moderniojo moks- 
lo surastas atomas jau patsai pasirodė esąs su- 
dėtingas padaras. Žmogaus proto galybė nuėjo 
dar toliau, tirdama medžiagos paslaptis. O jos 
glūdi dar giliau mikrokosmo gelmėse, nes pa- 
aiškėjo, kad atomai dar nėra smulkiausios, pa- 
grindinės medžiagos dalelės. Po tiek vargų su- 
rastas paslaptingas atomas pasirodė esąs sudė- 
tingas, dar paslaptingesnių, dar smulkesnių 
dalelių padaras. 


Atomo struktūra. 


Dar Faraday, tirdamas elektrolizės reiški- 
nius, priėjo prie išvados, kad greta medžiagos 
atomų turi būti ir mažiausi elektros įkrovi- 
mai, surišti su medžiaga, taip sakant, elektros 
atomai. Pasirėmęs teoretiniais samprotavimais, 
panašiai galvojo ir didysis elektros srities teo- 
retikas Maksvelis. Idėja apie elementarinį eleki- 
ros įkrovimo vienetą prigijo tik XIX a. pabai- 
goje. 1891 m. Stoney pasiūlė jį pavadinti elek- 
tronu (nuo graikų žodžio elektron — ginta- 
ras). Eilės mokslininkų stebėjimai davė pagrin- 
do manyti, kad atomuose elektronai vaidina 
tam tikrą vaidmenį. Pagaliau elektrono įkro- 
vimas buvo išmatuotas amerikiečio mokslinin- 
ko R.A. Millikano, gavusio už šiuos eksperi- 
mentus Nobelio premiją. Suradus elektrono i- 
krovimą, jau galima buvo eiti prie elektrono 
masės, medžiagos kiekio jame nustatymo. Tas 
klausimas darėsi tuo įdomesnis, kad vis labiau 
isitikinta elektroną esant sudėtine medžiagos 
dalele. Elektrono masei nustatyti pradžią davė 

vienas iš klasikinių fizikos eksperimentų, kurį 
įvykdė garsus anglų fizikas J.J. Thomsonas. 
Po tolimesnių tyrinėjimų buvo nustatyta, kad 
1838 elektronai turi tiek medžiagos, kiek jos yra 
mažiausiame iš visų atomų, vandenilio atome. 
Lordas Kelvinas davė tokį atomo ir elektrono 
dydžių palyginimą. Jei mes paimsime su 
vandeniu stiklinį indą futbolo sviedinio dydžio 
ir jį padidinsime iki žemės rutulio dydžio, tai 
vandens molekulės atrodytų maždaug obuolio 
dydžio, o elektronai būtų vos pastebimi geriau- 
sių optinių mikroskopų pagalba. Elektronas bu- 
vo pirmoji smulkesnė už atomą medžiagos dale- 
lė, mokslo surasta. Toji dalelė turi neigiamą 
elektros įkrovimą. 


Suradus tokią mažesnę už atomą medžia- 
gos dalelę su neigiamu elektros įkrovimu, savai- 
me iškilo klausimas ir smulkesnių už atomą 
medžiagos dalelių su teigiamu elektros įkrovi- 
mu. Atomas yra elektriškai neutralus, ir elekt- 
rono neigiamas įkrovimas turi būti jame atsver- 


354 


NEREGIO VIZIJA 


tas kažkokių teigiamai įkrautų dalelių, neutra- 
lizuojančių neigiamus elektronų įkrovimus. To- 
kios medžiagos dalelės buvo surastos ir pava- 
dintos protonais (iš graikų žodžio — protos, 
pirmas). Protonų teigiamas įkrovimas yra ly- 
gus elektronų neigiamam įkrovimui. Bet medžia- 
gos kiekis protone yra daug didesnis negu elekt- 
rone. Vienas protonas turi tiek medžiagos, kiek 
1837 elektronai. Taigi protonas yra kaip ir ato- 
mas vandenilio, iš kurio atimtas vienas elekt- 
ronas. Paaiškėjo, kad protonus galima gau- 
ti iš vandenilio atomų, atėmus jiems vieną elekt- 
roną. 


Kyla klausimas, kaip tos sudėtinės atomo 
dalelės sudaro atomą, kitaip tariant, susigru- 
puoja jame. XIX a. pabaigoje mokslininkai buvo 
linkę laikyti atomą kažkokiu nedalomu rutuliu- 
ku. Panašios nuomonės buvo ir J.J. Thomsonas, 
bet ir jis pats nebuvo patenkintas savo atomo 
modeliu. Tuo pačiu maždaug laiku, šio šimtme- 
čio pradžioje, japonas fizikas Nagaoka paskelbė 


savo teoriją, palyginančią atomo struktūrą su 
planetos Saturno sistema. Jo teorija turi daug 
panašumo su moderniąja atominės struktūros 
teorija. 

Modernios sąvokos apie atomo struktūrą 
kilo iš didžiojo mokslininko lordo Rutherfordo 
atominio branduolio fizikos kūrėjo, darbų. 
1906 m. jis pradėjo tyrinėti radioaktyvių me- 
džiagų spinduliavimus. Rutherfordas ir jo asis- 
tentai, vokietis Geigeris ir anglas Marsdenas, 
pasiekė nelauktų rezultatų. Po tų darbų 1911 m. 
Rutherfordas paskelbė savo istorinį, klasikinį 
pranešimą, padėjus; pamatus moderniajai ato- 
minei fizikai. 

Rutherfordas priėjo prie išvados, kad tei- 
giamas atomo įkrovimas yra sutelktas atomo 
centre — atomo branduolyje. Apskaičiavus bran- 
duolio dydį ir svorį, pasirodė, kad įvairių ele- 
mentų atomai turi skirtingus branduolius, nors 
savo dydžiu atomų branduoliai mažai skiriasi 
nuo elektronų. Bet atominio branduolio masė, 
medžiagos kiekis jame, yra daug tūkstančių 
karių didesnis už elektrono. 

Pagal surastus duomenis, elektrono, o taip 
pat ir atomo branduolio skersmuo yra apie šim- 
tą tūkstančių kartų mažesni už atomo skers- 
meni. Tad, padarę atitinkamus skaičiavimus, 
rasime, kad medžiaga atomo užima tik vieną 
trilioninę dalį jo tūrio (1x10-!*). Taigi iš tikrų- 
jų atomas yra tuštuma, kurioje medžiaga uži- 
ma neišpasakytai mažą tūrio dalelę. Suprant2- 
ma, kodėl visokeriopi spinduliavimai lengvai per- 
eina gan storus įvairių medžiagų sluogsnius. 

Rutherfordo atskleistas, modernus atomo 
modelis susideda iš dviejų dalių: teigiamai į- 
krauto atomo branduolio ir apie tą branduolį 
gravituojančių elektronų, kurie sukasi aplink 
branduolį milžinišku greičiu ir yra vadinami 
orbitaliniais elektronais. Paprasčiausias atomas, 
randamas gamtoje, yra vandenilio atomas. Jis 
susideda iš vieno protono branduolyje, apie ku- 
rį sukasi tik vienas elektronas. Sudėtingiau- 
sias iš visų atomų yra urano atomas, turįs bran- 
duolyje 92 protonus ir apie branduolį gravituo- 
jančius 92 elektronus. Tarp paprasčiausio van- 
denilio atomo ir urano atomo yra vietos susi- 
daryti 92 rūšių atomams, kurie skiriasi vienas 
nuo kito vienu elektronu ir vienu protonu. Tuo 
būdu gamtoje turime tik 92 rūšis elementų. 

Galima sakyti, kad visas atomo svoris yra 
sukoncentruotas atomo branduolyje. Bet visos 
cheminės ir fizinės atomo savybės, nesurištos 
su atomo svoriu, jo mase, priklauso nuo orbi- 
talinių elektronų. 

Kaip orbitaliniai elektronai laikosi atome, 
pirmas davė patenkinamą išaiškinimą 1913 m. 
didysis danų mokslininkas Niels Bohras. Boh- 


ro sudarytas atomo modelis rado patvirtinimą 
medžiagų spektrų tyrinėjimuose. Bet Bohro 
modelis pilnai pasitvirtino tik lengviems ato- 
mzms, o sudėtingesniems atomams pasirodė vis 
netikslesnis: eksperimentai su sunkesniais už 
helijų atomais pilnai nepatvirtina ir neišaiškina 
išvadų, padarytų remiantis Bohro teorijomis. 
Eilė mokslininkų įnešė į Bohro modelį įvairių 
radikalesnių pakeitimų ir papildymų, Bohro 
atomo modelio patobulinimų. Atomo sudėties ir 
struktūros paslaptis dar toli gražu nėra aiški 
ir kažin ar bus kada visai išaiškinta. 

Atomo ir ypatingai atomo branduolio struk- 
tūros aiškinimas susiduria su milžiniškais sunku- 
mais. Atomo branduolio struktūrą aiškinant, 
atomai bombarduojami smulkiomis jų sudėti- 
nėmis dalelėmis, panaudojant tam tikslui milži- 
niškus įrengimus, dalelių akceleratorius, vadi- 
namus ciklotronais, bevatronais, kosmotronais 
ir panačiai. Tarp jų vienas iš galingiausių buvo 
įrengtas 1960 m. Brookhaveno Laboratorijoje, 
žinomas sinchrotrono vardu. Jis duoda protonų 
srovę 30 su viršum milijardų elektron-voltų. 
Ir pats bombardavimas ir gautųjų duomenų aiš- 
kinimas yra nepaprastai sunkūs. 


Elementarinės medžiagos dalelės. 


Elementarinės medžiagos dalelės yra tos be 
galo mažos, pagrindinės medžiagos dalelės, 
kurių tarpusavio veikimo ir jungimosi dėka 
yra susidaręs visas pasaulis. Iš viso to, kas augš- 
čiau pasakyta, yra aišku, kad atomo tokia ele- 
mentarine medžiagos dalele laikyti jau negali- 
ma. Mokslas, išaiškinęs atomo egzistencijos pa- 
slaptį, nesustojo, bet įsiskverbė į subatominį 
pasaulį, į dar paslaptingesnį mikrokosmą. Ir čia 
paskutiniųjų kelių dešimtmečių būvyje surasta 
eilė elementarinių medžiagos dalelių. Kai kurios 
jų buvo surastos tuose paslaptinguose kosminiuo- 
se spinduliuose, kurie mus pasiekia iš makrokos- 
mo erdvių. Kitos dalelės buvo išaiškintos, panau- 
dojant nuostabius, galingus įrengimus. Eilė da- 
lelių buvo išstudijuota tiek, kad yra žinomas 
medžiagos kiekis jose, t.y. jų masė, jų elektri- 
nis įkrovimas, jų tarpusavis veikimas ir ryšys 
tarp jų. Kai kurių nustatytas ir sukimasis apie 
savo ašį, vadinamasis spinas. Iki šio laiko jau su- 
rasta apie trisdešimt tokių elementarinių me- 
džiagos dalelių. 

Apie pusė tų elementarinių dalelių priklau- 
so vadinamajai antimaterijai, arba priešmedžia- 
gai. Dar 1930 m. žymus anglų teoretinis fizikas 
P. A. M. Dirac, pasirėmęs grynai matematiniais 
išvedžiojimais ir teoretiniais sumetimais, pareiš- 
kė, kad greta neigiamo elektrono turi būti ir 
teigiamai įkrautas elektronas. Labai abstraktūs 
ir komplikuoti Diraco išvedžiojimai pilnai pa- 

sitvirtino 1932 m. Tada amerikietis mokslinin- 
kas C.D. Andersonas, bestudijuodamas kosmi- 
nius spindulius, surado juose teigiamą elektroną 
ir eksperimentu įrodė jo buvimą. Tą teigiamai 
įkrautą elektroną pavadino pozitronu. Gamto- 
je po savo atsiradimo tam tikromis sąlygomis, 
pozitronas savarankiai egzistuoja tik apie vie- 
ną milijardinę sekundės dalį. Jis tuoj susiduria 
su elektronu, kurių gamtoje yra visur, ir abu 
kartu pražūsta, pavirsdami į spinduliavimo ener- 
giją. Todėl pozitronas ir buvo taip sunkiai susek- 
tas. Pozitronas medžiagos sudėtyje, atrodo, jo- 
kios rolės nevaidina, bet jis turi didelę teore- 
tinę reikšmę įvairiuose mokslo klausimuose. 


Apskritai paėmus, mus supančio pasaulio 
medžiaga yra neigiamo elektrono ir su juo sude- 
rintų kitų elementarinių dalelių medžiaga, ku- 
rioje priešingo įkrovimo panašios dalelės nega- 
li savarankiai egzistuoti. Bet galima prileisti eg- 
zistuojant medžiagą, kuri vietoj neigiamo elekt- 
rono turės pozitroną ir su juo suderintas, to- 
kias pačias elementarines daleles, kaip mūsų pa- 
saulio medžiaga, tik su priešingu elektriniu įkro- 
vimu. Tai ir bus antimaterija arba priešmedžia- 
ga. Gal kur nors tolimose kosmoso erdvėse ir 
egzistuoja pasaulis, sudarytas iš tokios anti- 
materijos, nieku kitu, be priešingo elektrinio 
įkrovimo, nesiskiriąs nuo mūsų medžiagos. Aiš- 
ku, susidūrus tokiam antimaterijos pasauliui 
su mūsų medžiagos pasauliu, juodu vienas ki- 
tą ūmai sunaikintų išsiskiriant milžiniškam ener- 
gijos kiekiui, tūkstančius kartų didesniam kaip 
atominių bombų sprogime. 


Mes jau susipažinome su dviem elemen- 
tarinėm medžiagos dalelėm: elektronu ir proto- 
nu. Bet greta tų teigiamai ir neigiamai elektra 
įkrautų dalelių, atome dar yra ir elektriškai 
neutrali dalelė, neutronas. Jau 1920 m. keli 
mokslininkai kėlė mintį apie tokios neutralios 
dalelės buvimą. Ir pats lordas  Rutherfor- 
das spėliojo, kad protonas gali lengvai susijung- 
ti su elektronu, sudarydamas medžiagos dalelę, 
kurią bus nelengva pastebėti. Jis kartu su savo 
bendradarbiu J. Chadwicku jos jieškojo įvai- 
riais būdais, bet nesurado. Ir tik 1932 m. Chad- 
wickui pasisekė, pasirėmus kitų mokslininkų pa- 
ruošiamaisiais tyrinėjimais ir darbais, įrodyti 
neutrono buvimą. Dabar jau tikrai žinoma, kad 
neutronas yra viena iš pagrindinių medžiagos 
elementarinių dalelių, svarbi atomo branduo- 
lio sudėtinė dalelė. Ta sunkiai pagaunama ele- 
mentarinė dalelė pasirodė esanti ne tik svarbi 
atomo branduolio struktūrinė dalis, bet ir su- 
vaidino visai išimtinę rolę atominėje fizikoje, o 
taip pat ir žmonijos likimo istorijoje, nes ji leido 
pagaminti atominę bombą. Neutronas sudaro 
kartu su protonu atominį branduolį. Jis sveria 

tiek, kiek protonas su prijungtu elektronu, ir 
būdamas elektriškai neutralus, tik padidina ato- 
mo svorį. Savo sudėtimi neutronas yra panašus 
į vandenilio atomą, bet didelis skirtumas yra 
tas, kad vandenilio atome elektronas skrieja 
aplink protoną, o neutrone jis yra susijungęs 
su protonu. Pvz.: anglies atomo branduolys 
yra sudarytas iš 6 protonų ir 6 neutronų, 0 
urano atomo branduolyje, be 92 protonų, yra 
147 neutronai. Neutronas yra pastovus tik ato- 
mo branduolyje. Laisvas neutronas gali egzis- 
tuoti tik aštuoniolika su puse minučių, o po to 
išsisklaido į protoną, elektroną ir antineutriną, 
apie kurį bus vėliau. 


Tuo būdu pagrindinėmis atomo sudėtinė- 
mis elementarinėmis dalelėmis yra elektronas, 
protonas ir neutronas. Bet, be šių pastovių me- 
džiagos dalelių, yra eilė elementarinių dalelių, 
visai nepastovių. Tarp jų tenka paminėti įvai- 
rius mMezonus, kurie pradžioje buvo surasti kos- 
miniuose spinduliuose. Tarp jų paminėsiu muo- 
ną, — elementarinę dalelę, panašią į elektroną, 
bet 215 kartų sunkesnę už jį. Muonas yra tiek 
nepastovus, kad gyvuoja tik vieną milijoninę 
sekundės dalį ir išsiskaldo. Atomo struktūrai 
yra svarbesnis pimezonas arba pionas, kuris, 
kaip pastebėta, vaidina svarbų vaidmenį proto- 
nų ir neutronų sudėtyje. Atomo branduolyje 
protonai ir neutronai nuolatos keičiasi savo pio- 
nais: Tuo būdu pionai kaip ir suriša branduoly- 
je neutronus su protonais. Pionų yra trys rū- 
šys: teigiamai įkrauti, neigiami ir neutralūs. 
Savarankiai jie negali egzistuoti ir milijardinėj 
sekundės dalyje išsiskaldo. 


Tik neseniai pavyko pagauti ir nustatyti 
elementarinę dalelę neutriną. Tai dalelės, netu- 
rinčios elektrinio įkrovimo ir neturinčios masės, 
medžiagos. Visa tai neutrine pavirto spinduliavi- 
mo energija. Neutrinas beveik neveikia kitų 
elementarinių dalelių ir nėra jų veikiamas. Mū- 
sų saulė išspinduliuoja milžiniškus neutrino kie- 
kius, ir jie lengvai pereina pro žemės rutulį. 
Tuo būdu pro mūsų kūno kiekvieną kvadra- 
tinį centimetrą praeina šimtai milijardų neutri- 
nų per sekundę, dieną iš viršaus, o naktį — iš 
apačios. 


Pagaliau, kalbant apie medžiagos elemen- 
tarines daleles, tenka paminėt fotaną. Dar New- 
tonas diskutavo su Huygensu, tvirtindamas, kad 
šviesos spinduliai nėra bangavimas, o skriejan- 
čios medžiagos dalelės. Pasirodė, kad abu buvo 
teisūs: šviesos spinduliai gali pasireikšti ir kaip 
energetiniai bangavimai ir kaip korpuskulės, 
medžiagos dalelės. Tos šviesos spindulių medžia- 
ginio pobūdžio dalelės buvo pavadintos fotonais 
(nuo graikų žodžio photos, šviesa). Fotonų eg- 


zistenciją paskelbė dar 1905 m. Einsteinas, o jų 
buvimą eksperimentais įrodė Amerikos fizikas 
A. Comptonas, išaiškinęs vadinamąjį Comptono 
efektą, už kurį jis gavo Nobelio premiją. 

Elemantarinių medžiagos dalelių tyrinėji- 
mas toli gražu nėra baigtas. Statomi vis galin- 
gesni įrengimai tyrinėjimams ne tik išspren- 
džia įvairius klausimus, bet ir veda į naujus 
atradimus, o su jais ir į naujus klausimus. Eks- 
perimentiniai duomenys atveria naujus, plates- 
nius horizontus mokslui. Senos teorijos praple- 
čiamos, o naujos teorijos, apimdamos senąsias 
ir duodamos platesnį ir tikslesnį pastebėtų reiš- 
kinių aiškinimą, stumia pirmyn gamtos pas- 
slapčių pažinimą. 


Medžiagos paslaptis. 


Bet visi tie nuostabūs mokslo laimėjimai 
medžiagos tyrinėjimo srityje dar toli gražu ne- 
duoda atsakymo į klausimą: Kas yra medžia- 
ga? Negana surasti, ištirti ir klasifikucti ele- 
mentarines medžiagos daleles ir tirti jų sudary- 
tų atomų struktūras. Suradus smulkiausias me- 
džiagos daleles, vėl kyla klausimas: O kas jos 
yra? Taigi vėl prieiname prie to paties klausi- 
mo: Kas yra medžiaga? Tokio masto mokslinin- 
kas kaip E. Schroedingeris tuo klausimu yra pa- 
rašęs!, kad yra keista taip kelti klausimą. 
Anot jo, turint galvoj dabarties mokslo  pa- 
žiūras medžiagos pažinimo srityje, reikia klaus- 
ti: —Kaip mes savo mintyse vaizduojamės me- 
džiagą? — Ir toks klausimo nušvietimas gal ge- 


riausiai rodo, kuria linkme mokslas 


krypsta, 
jieškodamas atsakymo į šį klausimą. 


Jau Niels Bohras, sudaręs savo garsųjį ato- 
mo modelį, susidūrė su sunkumais, nes jo mo- 
delis tiko tik paprasčiausios struktūros atomams. 
Bohrui į pagalbą atėjo kitas didelis moksli- 
ninkas — princas L. de Broglie, kuris 1924 m. 
iškėlė mintį, kad medžiagos dalelės gali pa- 
sireikšti ir kaip bangavimai. L. de Broglie su- 
darė formulę, duodančią elektrono bangos ilgį. 
Bangavimo teoriją išvystė ir bangavimų me- 
chaniką sukūrė E. Schroedingeris 1926 m. Taip 
buvo vėl prieita prie medžiagos dematerializa- 
cijos. Faktą, kad medžiaga gali pasireikšti kaip 
energija, nustatė dar šio šimtmečio pradžioje 
A. Einsteinas, paskelbdamas savo garsiąją for- 
mulę E—mc* (energija lygu masei, padaugintai 
iš šviesos greičio kvadrate). 

Pritaikius šią pažiūrą Bohro atomo mode- 
liui ir turint dėmesyje, kad elektronų orbitų 
atomuose ilgis yra visuomet lygus sveikam 
elektroninių bangų ilgių skaičiui galima vaiz- 
duotis elektroną atome ne kaip medžiagos ele- 
mentarinę dalelę, skriejančią aplink branduo- 
li, bet kaip bangavimą, išplėstą vienu laiku į 
visą orbitą. 

Taigi elektronas gali pasireikšti atome ir 
kaip medžiagos dalelė ir kaip bangavimo ener- 
gija. Tam dvilypumui išaiškinti Bohras sukūrė 
pagarsėjusią papildymo (complementarity) teo- 
riją. Kitas garsus teoretinis fizikas, M. Bor- 
nas, ją pavadino tikru mūsų galvojimo pra- 

turtinimu.2 Ši teorija teigia, kad mūsų netobulų 
sąvokų neužtenka apibūdinti mikrokosmo reiš- 
kiniams. Todėl tenka tam pačiam dalykui pa- 
vartoti kelis apibūdinimus, vienas kitam prieš- 
taraujančius, bet kartu ir vienas kitą papildan- 
čius. 

Naujų komplikacijų į šį klausimą įnešė vo- 
kiečių fizikas W. Heisenbergas, paskelbdamas 
netikrumo principą. Paprastai kalbant, šis prin- 
cipas nusako, kad pvz. dėl elektrono atome, 
jei mes sužinome, kur elektronas yra, tai ne- 
žinome, kaip jis pasireiškia, o jei sužinome, 
kaip jis pasireiškia, tai nežinome, kurioj vietoj 
jis yra. Taigi pilno tikrumo negalime pasiekti, ir 
Heisenbergas net nustatė to netikrumo dydžio 
formulę. Tenka pažymėti, kad Heisenbergo ne- 
tikrumo principas pasireiškia visur, bet mūsų 
matomojo pasaulio dydžiams jo veikimas yra 
be galo mažas ir nepastebimas. Todėl jis ryš- 
kus atominiame pasaulyje. 

Newtono mechanika pasirodė per siaura 
begalinių mažybių pasauliui tyrinėti ir aiškin- 
ti. Ją pakeitė platesnio masto teorijos: reliaty- 
vumo teorija, Schroedingerio bangavimų me- 
chanika ir Heisenbergo kvantų mechanika. 
Paskutiniais laikais ir jos pasirodė negalinčios 
patenkinti visų reikalavimų. Sukurta dar pla- 
tesnė teorija — kvantų elektrodinamika, davusi 
jau įdomių rezultatų elektronų ir šviesos ban- 
gavimų tyrinėjimuose. 

Čia noriu pastebėti, kad Heisenbergo kvan- 
tų mechanikoje, formulėse liečiančiose elemen- 
tarinių medžiagų dalelių judesį ir padėtį (vadi- 
namuosiuose  komutatoriuose) randame tokį 
dydį kaip 4/-1, vadinamąjį skaičių į, neturintį 
realios reikšmės. Keistas nerealumo įpynimas 
į iki šiol buvusį realybės pagrindą — medžiagą. 

Modernus mokslas, išėjęs iš mūsų kasdie- 
ninio gyvenimo pasaulio ribų, turėjo atsisakyti 
nusistojusių pažiūrų ir sąvokų. Tai atsitiko kos- 
mologijoje ir kosmogonijoje, tiriant begalinių 
dydžių pasaulį — makrokosmą. Su tuo susidur- 
ta, pradedant pažinti ir begalinių mažybių pa- 
saulį—mikrokosmą. Be galo mažuose atstumuose, 
prie be galo didelių greičių, laiko ir erdvės są- 
vokos kaip ir nustoja prasmės. Atrodo, kad tie 
mūsų žemiškų įvykių erdvės-laiko rėmai, ku- 
riuose klasikinė fizika aprašinėja juos, neatitin- 
ka pilno gamtos įvykių atominėje plotmėje vaiz- 
do. Platono urvas, kuriame būdami mes mato- 
me tik realybės šešėlius, atrodo, yra sudarytas 
iš laiko ir erdvės sąvokų, rišančių mūsų galvo- 
jimą. L. de Broglie rašo? kad pvz., nagrinėda- 
mi mikrokosmo reiškinius, laiko sąvoką turė- 
tume pakeisti kažkokia kita sąvoka, ir tas kaž- 
kas turėtų įsilieti į laiko sąvoką, pereinant prie 
mūsų dydžių pasaulio. De Broglie abejoja, ar 

žmogaus protas pajėgs kada nors išsilaisvinti iš 
jam įprastų kasdieninio gyvenimo sąlygų ir gal- 
vojimo kategorijų ir tiek atitrūkti nuo žemiško 
galvojimo plotmės, kad galėtų sukurti tokias 
naujas, platesnes ir tobulesnes sąvokas. 

Susidurdami su tokiais klausimais moksli- 
ninkai įžengia į filosofijos sritį. Bet filosofai, 
su maža išimtim (Bergsonas, Wenzl), neateina 
jiems į talką. Todėl eilė mokslininkų patys grie- 
biasi filosofijos. Tokiais mokslininkais filoso- 
fais buvo Eddingtonas, Einsteinas, Schroedinge- 
ris ir yra Bohras, de Broglie, Heisenbergas, 
Comptonas ir eilė kitų, ne taip garsių. 


Štai dar prieš beveik 40 metų, anglų moks- 
lininkas A. Eddingtonas, rašydamas apie pasau- 
lio realybę*, sako: “To put the conclusion crude- 
ly — the stuff of the world is mind-stutt". 
Šio pasaulio medžiaga tai yra mintis-medžiaga. 
Jis priduria, kad šiame konglomerate minties 
ir medžiagos sąvokos ne visai atitinka tas reikš- 
mes, kurios joms priskiramos kasdieninėje kal- 
boje. Eddingtonas duoda savo daugiau filosofi- 
nį negu mokslinį aiškinimą. 

Jei prisiminsime Einsteino reliatyvumo teo- 
rijas ir kitus išvedžiojimus, tai jose gravitaci- 
jos ir kitos kosmose pasireiškiančios jėgos yra 
erdvės išlenkimai ir iškrypimai. Bet einant 
Einsteino visuotinio reliatyvumo teorija, eks- 
perimentais patvirtinta, medžiaga veikia erdvę, 
ją išlenkdama. Vadinasi, medžiaga ir erdvė turi 
būti tos pačios prigimties. Tačiau erdvė, talpi- 
nanti medžiagą, negali būti jos reiškinys, negali 
kilti iš medžiagos. Todėl palieka tik antra al- 
ternatyva, kad medžiaga yra kažkoks erdvės pa- 
vidalas. Atrodo, kad medžiaga ne tik kad iškrei- 
pia erdvę, bet pati yra erdvės deformacija, iš- 
krypimas: keturių matavimų, beribės, bet ne 
begalinės erdvės mažyčiai sūkurėliai ar kitos 
deformacijos. Todėl ir garsus vokiečių filoso- 
fas Wenzl rašo rinktinių mokslininkų ir filosofų 
paruoštoje knygoje apie Einsteiną5 kad mūsų 
pasaulio realybė toli gražu nėra tokia medžiagi- 
nė, kaip kad tvirtino materialistai. 

Garsus astrofizikas Sir James Jeans vieno- 
je savo knygoj“ rašė, kad realybė ir pažinimas 
savo esmėje yra panašūs arba, kitaip tariant, 
mūsų medžiaginio pasaulio realybė yra menta- 
linė. Vis labiau atrodo, kad realybė yra geriau 
apibūdinama ne medžiaginiu, bet mentaliniu po- 
žiūriu. 

Schroedingeris, pasirėmęs savo moksliniais 
tyrinėjimais, sako“, kad klausimas apie medžia- 
gos elementarinių dalelių tapatybę yra visai be- 
prasmis. Mokslininkas, observuodamas elemen- 
tarinę medžiagos dalelę, pvz. elektroną (jei jis 
tai galėtų įvykdyti), turėtų į jį žiūrėti, kaip į 
atskirą, izoliuotą įvykį, o jei jis po momento 


pastebėtų čia pat tokią pat dalelę, net prilei- 
džiant tarp jų priežastingumo ryšio buvimą, 
nebūtų jokios prasmės tvirtinti, kad tai yra ta 
pati medžiagos dalelė. Čia gal galima būtų duo- 
ti rupų palyginimą su vandens sūkurėliais, ku- 
riuos galima observuoti prie malūnų užtvankų 
besisukinėjant, pranykstant ir vėl atsirandant 
toje pačioje ar gretimoje vietoje. Nėra jokios 
prasmės tvirtinti, kad tie patys sūkurėliai žai- 
džia vandens paviršiuje. 

Anot Schroedingerio, medžiagos elementa- 
rinėse dalelėse esminis dalykas yra jų pavida- 
las. Mes pratę manyti, kad pavidalas turi bū- 
ti kažko nors pavidalas, kažkas turi jį užpildy- 
ti: Aristotelio causa formalis ir causa materia- 
lis. Bet elementarinėse medžiagos dalelėse, at- 
rodo, nėra pagrindo galvoti apie tai, kas užpil- 
do pavidalą. Jos greičiausiai yra grynas pavida- 
las, tik pavidalas. 

Pavidalas, mintis, erdvės deformacija, 
štai prie ko prieina mokslas, aiškindamas me- 
džiagos esmės paslaptis. Medžiaga yra tik vaiz- 
das mūsų mintyje, o mintis yra pirmesnė už 
medžiagą. 


XIX a. mokslas medžiagą laikė absoliutu, 
— pastoviu, realiu, amžinu dalyku, paklusniu 
žinomiems dėsniams. Jos reiškiniai buvo griež- 
tai determinuoti. Žinant išeities padėtį ir vei- 
kiančius faktorius, buvo manoma esant galima 
nustatyti, kas su medžiaga įvyksta. Dabartinės 
mokslo pažiūros į medžiagą pasidarė daug ma- 
žiau materialistinės. Medžiagos esmės sąvokos 
moderniajam moksle yra dar neaiškios ir toli 
gražu netobulos. Bet galima tik tvirtinti, kad 
medžiaga nustojo buvusi paprastu, apčiuopiamu, 
rupiu, patalpintu erdvėje dalyku, kurį mes ga- 
lime pilnai sekti, o ją tvarkančius dėsnius visur 
ir visada pažinti. 

Ar tokios mokslininkų pažiūros neartėja 
prie Berkelėjo filosofijos išvadų, kurioms iš- 


orinis pasaulis buvo dieviškos minties padaras 
ir reiškinys ir neturėjo egzistencijos, paremtos 
materialinių pagrindu? 


Medžiagos esmės klausimas moderniojo 
mokslo šviesoje atrodo dar gilesnė ir didesnė 
paslaptis kaip anksčiau. Tos paslapties išspren- 
dimas jungiasi su visatos paslapties klausimu. 
Klausimuose, susietuose su komogonija ir ko- 
mologija, susiduriama su tomis pačiomis ele- 
mentarinėmis medžiagos dalelėmis, kurios tiria- 
mos mikrokosme. Mikrokosmas susiduria su 
makrokosmu. Pvz. mokslas randas kad vienas 
iš kelių tiksliųjų duomenų apie makrokosmą — 
visatą yra protonų ir elektronų jame kiekis 
(kiekis elektronų visatoje yra lygus 1,29x1079 
su klaidos faktoriumi ne didesniu kaip 2). Me- 
džiagai tirti ir jos paslaptims aiškinti ateinan- 
tieji ir tarpžvaigždinių erdvių kosminiai spin- 
duliai irgi turi labai didelės reikšmės. 

Atrodo, kad begalinio dydžio, makrokos- 
mo, paslapiis jungiasi su begalinių mažybių, mi- 
krokosmo paslaptim, sudarydamos vieną tikrai 
begalinę paslaptį, kurią kažin ar žmogaus pro- 
tas, apšarvuotas net Dievo įžiebta genijaus ki- 
birkštimi, galės kuomet nors suprasti ir pažinti. 


1) E. Schroedinger. Science and Humanism. Cam- 
bridge. At the University Press. 1951. 

2) M. Born. Physics and Methaphysics. The Scien- 
tific Monthly. May, 1956. 

4) A. S. Eddington. The Nature of the Physical 
World. The Macmillan Company. New York. 1929. 

5) Editor R. A. Schilpp. Albert Einstein: Philo- 
sopher - Scientist. The Library of Living Philosophers. 
Evanston. 1949. 

6) Sir James Jeans. Physics and Philosophy. Cam- 
bridge. At the University Press. 1946. 

7) E. Schroedinger. Science and Humanism. Cam- 
bridge. At the University Press. 1951. 

8) Sir Arthur Eddington. The Expanding Universe. 
Cambridge. At the University Press. 1946. 

LIETUVIšŠKASIS ELEMENTAS 
AGNES MIEGEL KURYBOJE 


AtTAKESEOS P. LTATU RS TS 


Viena iš žymiųjų mūsų laikų Rytprūsių ra- 
šytojų yra Agnes Miegel, gimusi ir augusi Ka- 
raliaučiuje, po paskutiniojo karo patyrusi trem- 
tinės dalią ir dabar gyvenanti Vak. Vokietijoj, 
Bad Nenndorge (Hann.). Prieš dvejus metus 
ji atšventė 80-jį gimtadienį, bet ir iki pat šių 
dienų tebėra kūrybiškai veikli. 

Priklausydama vadinamųjų tėviškės vaiz- 
duotojų grupei, Agnes Miegel savo kūryboj, ku- 
rios branduolį sudaro lyrika ir apysakos bei ba- 
ladės, kelia tuos pačius motyvus, kuriuos kėlė 
Sudermannas, Wichertas, Brustas ir kiti. O tie 
motyvai yra arba tolimosios mūsų giminaičių 
prūsų praeities arba netolimos pačių prūsų ir 
Mažosios Lietuvos lietuvių buities pavaizdavi- 
mas. Priešingai čia paminėtiems ir dar ankstes- 
niems iš Rytprūsių kilusiems rašytojams, kaip 
Herderiui, Werneriui, Hoffmanui, Schenkendor- 
fui, Holzui, Miegel niekad iki tremties nebuvo 
atsijusi ilgesniam laikui nuo savo gimtosios že- 
mės, pasilikdama jai artima, kaip buvo išlikęs 
nebent “šiaurės magas' Hamannas.! 


Lietuviškumo klausimas 


Nusileisdama į senųjų prūsų praeitį, viziš- 
kai bei mitiškai ją atkurdama, A. Miegel nega- 
lėjo nesusidurti ir su savo artimaisiais kaimy- 
nais lietuviais. Bet ir vėlesniųjų laikų užrašytoji 
dainuotinė lietuvių kūryba turėjo įtakos jos 
poezijai. Lietuviškumo įtakos ji yra patyrusi ir 
iš savo gyvenamosios aplinkos bei jai artimų 
žmonių. Tatai mus ir skatina arčiau pažvelgti į 
jos kūrybą ir patirti, kiek joje esama to lie- 


tuviškumo žymių ir kiek jis jai yra turėjęs į-. 


takos. Kai vienas kitas iš anksčiau minėtų Ryt- 
prūsių rašytojų buvo mūsuose daugiau ar ma- 
žiau panagrinėtas, Agnes Miegel ligšiol lietuviš- 
kumo klausimas kūryboj nebuvo keltas? Gal 
pirmiausia dėl to, kad tas klausimas jos buvo 
saviškai traktuojamas, kaip savo krašto mylė- 
tojos, ypač tolimesnės praeities srity, mums kai 
kur nevisai palankia prasme. Tačiau bendrai 
imant, kaip pastebi J. Beer, ji savo kaimynų at- 
žvilgiu buvo santūri, kad nepažeistų dabarties 
santykių.š 

Jau Vydūnas savo veikale apie vokiečių lie- 
tuvių santykius 700 metų bėgyje buvo pastebė- 
jęs: “Gal reikėtų čia (t.y. šalia Temmės, Wiech- 

erto, Sudermanno, Tielo-Mickoleičio) minėti ir 
Agnes Miegel su jos poetiškais kūriniais, kiek 
jie turi ryšio su mūsų (t.y. prūsų lietuvių) tė- 
viške. Jie yra kūriniai, primeną gilios praeities 
sapnus, kuriuos tik aisčių giminės žmogus tegali 
sapnuoti.''* 

Čia reikia pripažinti, jog tikrai yra nuo- 
stabu, kad Agnes Miegel, net tariamai netu- 
rėdama aisčių kraujo savyje, su tokia mei- 
le vaizduoja senųjų prūsų praeitį, lyg pati būtų 
jų dukraitė. Ji gimė Karaliaučiuje 1879, kur 
jos tėvas ir senelis vertėsi prekyba, o motina 
buvo kilusi iš zalcburgiškių hugenotų, kuriuos 
Rytprūsiuose įkurdino Fridrikas Vilius I (po 
1708-11 maro). Jos protėvių tarpe, kaip pati 
sakosi, buvę vokiečių žemaičių, olandų, elzasie- 
čių, zalcburgiečių, net sorbų (vendų), tik ne- 
buvę lenkų ir lietuvių. Tačiau P. Fechter neiš- 
skiria galimybės, kad gal ir galėjęs būti koks 
ryšys su senaisiais prūsais, nors ji apie tai ne- 
kalba, kaip rytuose niekas nekalbąs apie prūsų 
protėvius, nors jų dar 16 šm. krašte nemaža bu-- 
vę, kad hercogas Albrechtas matęs reikalo iš- 
versdinti katekizmą į prūsų kalbą.? 


Aplinkos ir auklėjimo įtaka 


Savo jaunystę Agnes Miegel praleido savo 
tėviškėje, į kurią įaugo ir kurią pamilo visa sa- 
vo būtybe. Paaugusią tėvas dažnai vesdavosi pa- 
rodyti Rytprūsių gamtos grožio, ypač Baltijos 
pajūrio, taipgi Nemuno žemupio, Pakalnės ir 
net Klaipėdos. Baltijos jūra Karaliaučiaus Klai- 
pėdos ruože būsimajai poetei darė nepaprasto 


įspūdžio“, ir vėlesnėse eilėse Baltijos ūžesio ta- 


patinimą su bičių ūžimu ir prūsų dievų din- 
gimu jūros tolybėse, tebežybsint jų gintaro ka- 
rūnoms, J. Nadleris vadina tiesiog “baisiai nau- 
ju dalyku"? 

Gimtojo krašto meilę dar labiau didino tė- 
vo ir jo seserų pasakojimai apie senųjų prūsų 
praeitį, įvairūs padavimai ir legendos apie juos. 
Agnes motina buvo kilusi iš zalcburgiškių bajo- 
rų dvaro lietuvių gyvenamoj Pakalnėj, tad ir 
duktė šias vietoves ypač pamilo ir jas vėliau sa- 
vo poezijoj pakartotinai vaizdavo. 

Nemaža lietuviškumo į būsimosios rašy- 
tojos sielą iliejo lietuvė auklė, kurios vardas 
buvo Lina. Ji ne tik padėjo mergelę išauklėti ir 
išauginti, bet taipgi davė nemaža paramos ir jos 


tevams — sergančiai motinai ir vėliau apaku- 
slam tėvui. Ta lietuvė auklė Agnes Miegel buvo 
lyg antroji motina, nes jai atminti parašytame 
vaizdelyje "Mano senoji Lina" ji sako: “Ryšys, 
stiprus tartum paties kraujo, pririšo mane prie 
Linos. Ant jos kelių sėdėti buvo taip be galo 
jauku, lyg ant saulės šildomos pievos sėdėti vie- 
nuolyno sode pas tetas, ar pasiduoti svaiginan- 
čiam miegui kopose tarp marių vilnių ir pušų 
ūžesio.'*š 

Lina buvo kilusi iš lietuvių gyvenamos Pa- 
kalnės žvejų ir girininkų apylinkės, buvusi nedi- 
delio ūgio, plačių pečių, stambių kaulų ir net be 
to žavinčio grožio, kuriuo lietuvės pasižyminčios; 
nepaisant vardo, neturėjusi šviesių plaukų. Su ta 
sveikata ir gera valia Lina galėjo tai šeimai 
daug padėti, ir pats tėvas kartą prisipažinės: 
“Be jos niekad to viso nebūčiau ištvėręs“.? Bu- 
vusi daugiausia tyli, net šaltai rimta, bet kiek- 
vienam mokėjusi rasti malonų žodį, sąmojį, 
džiaugsmą. 

Nekartą Lina Agnei bus ir lietuviškai pa- 
dainavusi, kaip pati autorė minėtame vaizdely- 
je prisipažįsta ir kas matyti iš vieno kito ei- 
lėraščio, pvz. Kriegskind, kur lyg refrenu pa- 
naudotas originalus Jurgio vardas (“Onkel Jur- 
gis"). Bet ir į vokišką tekstą bus buvę įmai- 
šoma lietuviškų onomatopoetinių žodžių. Kaip 
matysim vėliau, lietuvių dainos turėjo įtakos 
Agnes Miegel poezijai. 

Be dainų, dar ir lietuviški tautiniai audi- 
niai, kurių Lina buvusi daug prisiaudusi, darė 
įspūdžio jaunajai auklėtinei. Jos priejuosčių 
spalvų deriniai pavaizduoti eilėraštyje “Alte 
Heimat"“, ten Linos bruožų yra perėję ir į sene- 
lės paveikslą. Ir kitur vėlesnėse eilėse bei prozoj 
rašytoja savo gerąją auklę atitinkamai įvaizdi- 
no? 

Tiek gera tai šeimai padariusi, Lina ir pati 
jautusis ten kaip namie. Bet vėliau likimas pa- 
sikeitė ir jos senatvės dienas palaužė neįprastas 
gyvenimas Berlyno didmiesty, kurin po pirmo- 
jo karo maišaties buvo patekusi su iš rytų plūs- 
tančia žmonių mase. 

Pirmas didesnis Agnes Miegel nutolimas 
nuo tėviškės buvo jos mokslo metai Weimare, 
Paryžiuje ir Anglijos Clifton-Bristoly, kur ji ga- 
vo atitinkamą išsilavinimą kaip augštesnio luo- 
mo duktė. Įsigilinimas į Fontanę ir susitikimas 
su viena iš Rytprūsių kilusia drauge padeda, 
kaip ji pati aiškina, suprasti tuo metu parašy- 
tų baladžių toną ir tematiką. Į jas įeina ir bala- 
dė apie Kęstutį." 

Šiemet sueina 60 metų, kaip buvo išleistas 
pirmasis Agnes Miegel eilių rinkinys. Treji me- 
tai prieš tai Boerries von Muenchhausen kelias 
jos balades buvo išspausdinęs Goettinger Mu- 


senalmanach.!* Po to rašytoja vėl grįžta į Ryt- 
prūsius pas tėvus, kur globoja ir slaugo juos 
sergančius (Linos įtaka!), po karo dirba Ost- 
preussische Zeitung redakcijoj, paskum atside- 
da vien rašytojos darbui. Kanto du šimtojo gim- 
tadienio proga 1924 Karaliaučiaus universitetas 
jai suteikė garbės doktoratą, 1936 gavo Herde- 
rio, o 1940 Geothės premiją. 


Žvilgsnis į istoriją dviejų kultūrų samplaikoj 


Gyvendama dviejų kultūrų samplaikos erd- 
vėje, Agnes Miegel neišvengė to daugumai Ryt- 
prūsių rašytojų būdingo sielos dvilypumo, į ku- 
rį yra atkreipę dėmesį literatūros kritikai. Štai 
kodėl jos poezijoj šalia senosios prūsų istorijos 
apotezės iškyla karštas patriotinis dabartinės 
gimtosios žemės jausmas, šalia miesto tuoj rodo- 
mas kaimas, šalia senųjų dievų pasirodo raudo- 
nos pilys. Įžanginiame rinktinių eilių rinkinyje 
poetė sakosi: 

Bet nutolus nuo miesto, 

miško kopoj panirus, 
mano siela gulėjo 
kaip žvėrelis tankynėj.18 


Ji rašo ne tik apie pačią pirmykštę prūsų 
tėviškę, apie “žemę, gulinčią kaip žvėris pelkėj 
ir tankynėj", bet ir baladę apie jos paskutinijį 
kunigaikštį Samo (t.y. Sembą, kurio vardu pa- 
vadinta žemė apie senąją Tvankstę, vėliau Ka- 
raliaučių — čekų Otokarui pagerbti). Būdinga, 
kad į šią baladę poetė įdėjo ir lietuviškos dai- 
nos melodiją, lyg laikydamasi anos kai kurių 
kalbininkų nuomonės, kad lietuviai tebėra gy- 
vieji senųjų prūsų palikuonys, kiek tat liečia 
kalbą ir papročius. Ji didžiuojasi senųjų prūsų 
karžygiškumu ir garbingumu, tas žymes dėda- 
ma net į naujuosius prūsus. Bet ji negali su- 
prasti Margio motyvo, pagal kurį geriau pasi- 
renkama mirtis kaip pasidavimas vergijai. Dėl 
to — 

Niekad aš daugiau nebedainuosiu 

Kunigaikščio Samo didžio ryžto, 

Lygiai aš nutilsiu kaip nutilo 

Ta tauta, kuri jį apraudojo. 

Kai jau dingo kunigaikščio vardas, 

Dingo ir kalba, kuria gedėjo. 


Tiek lyrikoj ir baladėse, tiek ir beletristi- 
koj Agnes Miegel mėgsta vaizduoti paskutinijį 
prūsų savarankiškumo metą ir po to sekusį vo- 
kiečių Ordino susidūrimą su lietuviais ir kito- 
mis rytų Europos tautomis. Bene ryškiausią pa- 
skutiniojo Sembijos valdovo vaizdą ji mums 
duoda savo apysakoj Septynių Ordino brolių žy- 
gis, kuris įdėtas į rinkinį “Geschichten aus Alt- 
Preussen' (1926). Tai viena jos geresniųjų, 
jei ne geriausia, apysakų, nors joj bene per 
gausu lakoninio stiliaus. 

MINDAUGAS NASVYTIS UŽBURTAS MIšKAS 


Kiek tai liečia istorinius faktus toj apysakoj 
jau ir P. Fechter pastebi, kad perdaug tų faktų 
dedama į siaurus rėmus, kad daroma koncesijų 
istorijai, atseit, ten duodamų istorinių žinių ne- 
reiktų imti už gryną pinigą: pvz. minėtoj baladėj 
paskutinis prūsų kunigaikštis buvo Sembas, apy- 
sakoj juo eina Dargo. Kad apysakoj esama “tam- 
sių plyšių, nelygumų ir klaustukų", nurodoma 
ir kitoj vietoj.!4 

Septyni Ordino broliai, pakeliui į vieną ma- 
lūną, pasiklysta Kaporno girioj, Sembijoj. Seno 
prūso vadovaujami susirasti kelią patenka pas 
mirštantį paskutinįjį prūsų valdovą. Vos išlie- 
ka gyvi nepaaukoti, pagal senuosius papročius, 
mirštančiam valdovui. 


Gedimino problema 


Šiuose siauruose apysakos rėmuose randa- 
me faktų, kurie lyg turėtų būti skaitytojui sa- 
vaime aiškūs ir žinomi. Gal atsižvelgdama į 
Fechterio pastabas, autorė paskutiniojoj apysa- 
kos laidoj pridėjo paaiškinimus, kurie, deja, irgi 
ne viską išaiškina. Kritęs sukilusių prūsų vadas 
Herkus Monte (Mantas) buvęs Dorgo giminai- 
tis, Sirgūna ir jos sesuo buvo Dorgo dukterys, 
Montės žmonos. Herkaus vaikai, Herkus ir Gau- 
dins, Gediminą vadina savo dėde. Koks tai Ge- 
diminas? Pagal autorę tai didysis Lietuvos ku- 
nigaikštis Gediminas. Inge Meidinger-Geise vadi- 
na jį didžiojo Lietuvos kunigaikščio pirmataku, 
kurs 14 šm. pradžioj steigia Lietuvos valstybę 
ir kurio sūnūs, Algirdas ir Kęstutis, kurie vė- 
liau tampa pavojingais Ordino priešais ir ku- 
riuos šis galutinai nugalįs Ruduvos mūšyje 1370. 
Bet istorija didžiojo Lietuvos kunigaikščio Ge- 
dimino tėvą vadina kitu vardu.!? 

Į to reikalo aiškinimą kiek šviesos meta 
draminis Agnes Miegel veikalėlis “Die Schlacht 
von Rudau", kur užtinkam vieno Lietuvos ku- 
nigaikščio (princo) dainą, kuri vėliau jos raš- 
tuose pavadinta Gedimino daina. Pagal ją Gedi- 
minas, kaip vėliau Kęstutis Birutę į Trakus, par- 
sigabenęs “kopų mergelę“ į Vilnių, kur jis tu- 
rėjęs jai atstoti jos nužudytą tėvą ir brolius, o 
ji pagimdžiusi “dvynius sūnus, karo berniukus, 
didžiai išgarsėjusius" (t.y. Kęstutį su Algirdu). 
Pagal apysakos paaiškinimus toji kopų mergelė 
buvusi Getrudis (Gertrudis), kilusi iš Neumar- 
ko. Jos malonybinis vardas Nuša sakytų ją bu- 
vus prūsę. Ją mylėjęs Zabelis, vienas anų sep- 
tynių riterių, ji buvusi ir jo pusseserė. Ji Čia 
vadinama Gedimino našle. 

Minėtoji I. Meidinger-Geise tos Gertrūdos- 
Nušos kilmę dar šitaip aiškina: Sorbai (vendai) 
ją pavogę iš Neumarko Guitzovų giminės ir prū- 
sų sukilimo metu pardavę Borkei, šis perleidęs 
ją Pamario kunigaikščiui Svantopolkui, kurs bu- 
ves Ordino sąjungininkas, bet vėliau padėjęs 


prūsų sukilėliams. Svantopolkas Nušą atidavęs 
Lietuvos kunigaikščiui Gediminui, kuris ten 
kartą lankęsis. 

Visa tai atitiktų istorinius faktus, jei veiks- 
mas vyktų apie 1300 metus, bet kai jis vyksta 
1273, reikalo turime su literatūrine fikcija. 

Istoriniais Agnes Miegel raštų šaltiniais bus 
ėję ne tiek istoriniai Hartknocho ar Ziesemerio 
veikalai, kiek populiaresnė lektūra dar iš mo- 
kyklos laikų, kaip ji pati ne kartą prisipažįsta.!“ 
Bet vis dėlto Hartknocho “Altes und neues 
Preussen" (1684) jai bus buvęs žinomas (gal 
ir netiesiogiai), kaip matyti iš raudos, kuri apy- 
sakoj panaši į Hartknocho duotąją: 


Hartknoch: 

Heu! Heu! Kodėl tu numirei? Ar neturėjai 
pakankamai gerti ir valgyti? Kodėl gi 
numirei? 

Miegel: 


Ar neturėjai gražių sūnų, narsusis? 

Ar neturėjai gražių dukterų? 

Ar neturėjai kilnių žirgų? 

Ar nebuvai paskutinis mūsų kunigaikštis?17 


Apysakoj esama ir daugiau senųjų prūsų ir 
lietuvių papročių panašumų, pvz. Montės sūnūs, 
paskirti paskutiniojo valdovo laužui, dėvi rūtų 
vainikėlius ant galvos, nors jau yra ortodoksiš- 
kai krikščioniškai pakrikštyti ir sakosi atvirai 
esą geresni krikščionys už riterius, kurie nesą 
tikti“ 

Poetinio išradingumo A. Miegel ėmėsi kur- 
dama ir senųjų prūsų vardus, nors, aplamai 
imant, jų artimumas neginčytinas. Bet iš visų 
apysakoj duotų vardų tik vienas užtinkamas 
Trautmanno prūsų vardų žodyne.!? Montė, žino- 
ma, jau istoriškai paliudytas ir jo vardo kilmė 
aiški. Nors sūduviai bus buvę artimiausi lietu- 
viams, bet Skurdo vardą Bezzenbergeris kildina 
iš sanskrito kalbos.'“? Skurdo brolio Skomando 
(Skomanto) vardas irgi istoriškai paliudytas.?! 


Susidūrimas su lietuviais 


Aštresnio susikirtimo pavaizdavimo randa- 
me Ordino susidūrime su lietuviais. Naujasis prū 
sas Henning (Hans) Schindekopf iš Ragainės to 
paties vardo baladėį keliais etapais teberodo se- 
nųjų prūsų ramų iškilumą. Mistras Winrich von 
Kniprode vadina Kęstutį krikščionių nepaken- 
tėju, tokiu pat jis eina ir jo vardo baladėj. Iš- 
trūkęs iš Marienburgo kalėjimo, kur buvo pa- 
tekęs Schindekopfo Ruduvos mūšyje įveiktas, 
Kęstutis vėl vykdo žygį į Prūsus, baimės sukel- 
damas Ordinui: 

Lietuva vėl pakyla! Į mus ji vėl traukia, 

Kunigaikštis Kestutis su savo tauta, 

Ir Algirdas, brolis jo, joja greta.?* 

Nors po Ruduvos mūšio “Ordinas randa ra- 
mybę visiem laikam“, bet baladiniame mono- 
loge Heinrich von Plauen 1429 nusiskundžia: 

Man akys išdžiūvo po tosios nakties, 

Kai žinią gavau tokią skaudžią išties, 

Kad Žalgirio rūkstančiuos dūmuos 

Garbė Ruduvos amžiams žūna. 


Platesnio to mūšio aprašymo A. Miegel raš- 
tuose neteko užtikti, ir jo tik priminimas nėra 
proporcingas Ruduvos mūšio pavaizdavimui. 

I artimesnę ir artimiausią praeitį mus nu- 
kelia kelios baladės, daugiau ar mažiau susiju- 
sios su Lietuva. Nidos moterys yra, be abejo, 
viena populiariausių A. Miegel baladžių, kurios 
siužetas imtas iš 1708-11 metų maro. Bet rašy- 
tojos šaltinis baladei buvęs žmonių pasakoji- 
mas.2* Baladė turi lietuvių dainos motyvų. Bū- 
dinga kopų personifikacija: pavojingąsias kopas 
pasilaidojančios moterys vadina motinėle, kaip 
Cranzo (Kranto) kopą poetė vadina gerąja se- 
nele, menančia jos auklę Liną. 

Pagal lietuvių dainos motyvą sukurta ba- 
ladė “Karo vaikas“, kurios ir turinys artimas 
mūsų dainos versijai. Tik dainoj randame mo- 
tinos ir dukters pasikalbėjimą, o baladėj Jievos 
ir dėdės Jurgio. Tačiau abiejų kūrinių pabaiga 
beveik visiškai sutampa: dainoj tas karo meto 
vaikas (rusų palikimas!) stos į bajorų kariuo- 
menę ir išeis į hetmonus, o baladėj jis jos į 
Tilžę ir stos į dragūnus. 

Pusiau iš legendos, pusiau iš nesenos isto- 
rijos sukurta Kelto baladė (1919), kai Klaipė- 
da Versalio sutarties 99 skyr. buvo paskirta pri- 
žiūrėti alijantams, bet dar neatiduota lietu- 
viams. Baladėje rodomas tipiškas Pakalnės (lit. 
Niederung) gamtovaizdis, bet kunigaikštyje jau 
personifikuojamas naujosios Prūsijos genijus. 
Baladė, nepaisant vienašališkumo, turi ir visuoti- 
numo žymių, tinkančių tiek vienai, tiek kitai 
šaliai: 

Kas moka nešt mane gražiai? 

Tai Nemunas Pakalnėj. 


Dainos eilėdaros įtaka 
Šalia lietuviškos gamtos motyvų į Agnes 


Miegel kūrybą perėjo ir lietuvių dainos eilėda- 
ros atgarsių. Nors pati rašytoja tepripažįsta tik 
netiesioginę dainos ir suomių Kalevalos įtaką, 
bet, kaip minėta, būta ir tiesioginės įtakos. Poetė 
buvo gerai apsipažinusi su Rėzos lietuvių dai- 
nomis, pirmą kartą jos gimtajame Karaliaučiuje 
1825 išleistomis, vėliau, 1843, bemaž be pakeiti- 
mų Kuršaičio pakartotomis. Į tai jau buvo at- 
kreipęs dėmesį bene pirmasis Ludwig Boer savo 
disertacijoj, kur minimi abu Rėzos dainų lei- 
diniai, turėję įtakos A. Miegel baladėms.2+ 

Į dainą A. Miegel priartėjo ir ten, kur rei- 

kėjo tėviškę vaizduoti. Senosios tėviškės eilėda- 
ra primena ir mūsų dainą, ne vien Kalevalą: 
Ne į jūsų dangų aš pareisiu, 
Ten kur arfom angelėliai groja, 
Aš į seną tėviškę pareisiu.*? 


Būdingas šių eilių pradėjimas ne vienoj vie- 
toj veiksmažodžiu, kas kaip tik atitinka mūsų 
dainos dikciją. 

Dainos atsiminimų, iš lietuvės auklės patir- 
tų ar išskaitytų, perėjo ir į vieną kitą senųjų 
prūsų istorinę baladę, kaip jau buvo pastebėjęs 
ir Fechteris apie kunigaikščio Samo baladę?“ 
Raudos stilius baladėj irgi bus perėjęs iš mūsų 
dainų-raudų. 

Mistinis septynių skaičius, toks dažnas mū- 
sų dainose, čia atitinka devynių skaičių ir turi 
realesnio pagrindo: žūvą septyni paskutiniojo 
sembų kunigaikščio vaikai atgimsta septyniuose 
Gedimino sūnuose, kurie sukuria galingą Lie- 
tuvos valstybę?" Nidos kopose irgi žūva sep- 
tynios Nidos moterys. Bet Kęstučio baladėje pa- 
vartotas devynių skaičius: 

Devynis metus be vainiko 

Buvau, kai palikęs išjojai.?3 


Lietuvių dainos motyvai Agnes Miegel kū- 
ryboje kaip tik paaiškina jos esmės dvilypumą 
ir kartu palinkimą jungti jai artimus elemen- 
tus. Iš tikrųjų ji yra dviejų kultūrų augintinė, 
ir senoji turėjo didelės įtakos naujajai. 


PASTABOS PRIE AGNES MIEGEL STRAIPSNIO 


1 Herderio ir Hamanno raštuose jų gimtoji žemė 
dar visai nevaizduojama, šiek tiek jos randame pas Hoff- 
manną ir Wernerį, kiek tat liečia senuosius prūsus, tik 
Sudermannas su Wichertu atkreipia pilną dėmesį į savo 
gimtąjį, su lietuvybe susijusį, kraštą. 

2 Plg. A. Dičpetris, Lietuvis vokiečių kūryboje(A. 
K. Mickoleit-Tielo), Athenaeum, t. 4, 1934; J. Botyrius, 
Lietuviai Sudermanno “Lietuviškose apysakose“ ib.t. 5, 
1934. 

3 J. Beer, Deutsche Dichtung seit 100 Jahren, 1937 
p. 110. 

4 W. St. Vydūnas, Sieben hundert Jahre deutsch- 
litauischer Beziehungen, Tilsit 1933, p. 102. 

5 P. Fechter, Agnes Miegel, 1933, p. 10. Fechteris, 
kilęs iš Elbingo, pirmojo karo metu gyveno Vilniuj ir 
yra išleidęs atsiminimų knygą Wander Stunden in Vilna 
1916. 

6 Plg. jos Kinderland, Erinnerungen, 1930, p 17: 

7 J. Nadler, Geschichte der dt. Literatur, 1951, p. 
978. 

5 Die Meinen, 1954, p. 27. 

9 ibid. p. 27. 

10 Pvz. apys. Geburtstag (“alter guter Hausgeist'') 
p. 219. Ten kalbama ir apie A.M. protėvius, atvykusius 
iš Salzburgo ir apsistojusius “beim Josupeit". 

1 Toji baladė yra ankstesniuose rinkiniuose, bet 
nėra paskutiniajame, leistame 1953 (Ges. Balladen, 1953, 
Ges. Werke Bd. 2). 

12 Plg. jo Die Meisterballaden 1925, kur A. Miegel 
laiko žymiausia mūsų laikų vok. baladžių kūrėja, kuriai 
pats “nesąs vertas kurpių dirželio atrišti", p. 105. 


LITERATŪRA 


KNYGA IR LIETUVIŠKOJI SĄŽINĖ 


PAS AVIJYS 


bet nuolatinė pastangų įtampa, pla- 
ningas ir nesvyruojąs veikimas, Iš 
dalies tai yra ir mūsų tautinės są- 
žinės problema. Teisinga, kai daugu- 
mas save laikome patriotais. Užsi- 
gautume, jei kas pasakytų, kad toki 
nesame. Jei kas atvirai į akis saky- 


Į lietuviškąją knygą ši kartą mė- 
ginsime pažvelgti lietuvybės išlaiky- 
mo šviesoje. Lietuvybės išlaikymo 
problema mirga spaudos puslapiuose, 
svarstoma suvažiavimuose, skamba 
mūsų lūpose. Pavojus yra didelis, 
susirūpinimas pagrįstas. Tai tauti- 
nės gyvybės ar mirties problema. 
Jos sprendimas yra sunkus ir sudė- 
tingas, nes esame tautos atskala, iš- 
barstyta svetimų tautų masėse. 

Tevynėje, net ir pavergtoje, žmo- 
gui sunku nutausti. Tiesa, svetimos 
idėjos pridaro žalos, kūrybinės lais- 
vės stoka pristabdo kultūros augi- 
mą, pataikūnų ir net išgamų prisi- 
veisia, žaloja tautos charakterį, bet 
pačios tautinės sąmonės nepajėgia 
išrauti ar užgesinti. Pavergėjas ga- 
li sunaikinti tautą fiziškai, ją išžu- 
dyti, ištremti, išblaškyti, bet negali 
savoje žemėje nutautinti, nes ten sa- 
vos kultūros gelmės veikia kiekvie- 
name žingsnyje — savaime, visas 
žmogaus galias apimdamos. O ir 
priespauda pažadina atsparumą, no- 
rą priešintis, sukelia kovos dvasią. 

Visai kitaip yra tautos atskaloje, 


joje tautinė sąmonė perduodama jau- 
nesniajai kartai tik didelėmis pas- 
tangomis ir planingų veikimu. Ap- 
linkumos vaidmuo ištisai žalingas, 
neigiamas, bet sugestyviai patrauk- 
lus, galingas. Atsverti aplinkumos į- 
taką reikia didelės jėgos. Žodžių ir 
pamokymų neužtenka. Tėra tik vie- 
nintelė jėga — tautinė kultūra. Tai 
gyvoji tautos dvasia. Lietuvybės ug- 
dymas prieaugančioje kartoje bus 
tiek sekmingas, kiek pajėgsime į- 
traukti jaunimą į savos kultūros ra- 
tą. Sava daina, tautinio šokio entu- 
ziazmas, dailės kūryba, bet ypač 
lietuviška knyga — yra tos jėgos, 
kurios formuoja žmogaus asmenybę, 
daro jį atsparų neigiamoms aplin- 
kos įtakoms. Jei savos kultūros 
reikšmės neįstengtume suprasti, bū- 
tų tuščios ir bereikalingos visos gau- 
sios mūsų kalbos apie lietuvybę. 


Aplinkybės — sąžinės kompromisai 
Klaidinga būtų manyti, kad kul- 
tūros problema paprasta, lengvai iš- 
sprendžiama. "Tai labai sudėtingas 
dalykas, neatliekamas vienu užsimo- 


tų, jog norime, kad mūsų vaikai nu- 
taustų, labai supyktume, imtume 
karščiuotis ir skaičiuoti, kiek daug 
padarėme, kad jie išliktų nenutautę. 
Ir tai būtų tiesa. Kiti vėl mėginame 
pasiteisinti, kad to ir to nepadarė- 
me, nes nepajėgėme padaryti, taip 
susidėjo aplinkybės. Taip aplinkybės! 
Jų tiek daug ir jos tokios didelės, 
kad nė nepajuntame, kaip einame į 
sąžinės kompromisus. O slopinimas 
tautinės sąžinės balso yra artimos 
tautinės mirties pranašai. Gal dau- 
giausia tų sąžinės kompromisų pada- 
ryta lietuviškos knygos atžvilgiu. 
Pakalbėti apie knygą tautinės są- 
monės išlaikymo pastangose ir yra 
šio rašinio uždavinys. 
Knyga — vertybė ir jėga 

Kas yra lietuviška knyga? Tai 
mūsų šviesos simbolis, laisvės kovų 
aureole, kultūrinis pasididžiavimas. 
Knygnešių žygiai, kančios Sibire, 
laisvės vėliava, kovos trimitas. Ne- 
išskirsi knygos iš mūsų laisvės ko- 
vų istorijos. Ir tautos dvasia atsi- 
skleidė poezijos žodyje. Kas mums 


išbarstytoje svetimose žemėse. Išeivi- jimu, 


13 Ges. Gedichte, 1952, p. 7 (Ges. Werke, Bd. 1). 

14 Inge Meidinger-Geise, Agnes Miegel und Ostpreus- 
sen, p. 138 (Beihefte zum Jahrbuch der Albertus Uni- 
versitaet, XI, 1955, leidžiama Wuerzburge). 

15 ibid. p. 143. 

16 A. Miegel laiškas iš 1958.6.24 autoriui: “šitą ei- 
lšraštį (Herzog Samo) ir apie Kęstutį (Kynstudt) aš 
parašiau pagal atsiminimus iš mano mokyklos knygų 
skaitinių"'. 

17 Hartknoch, p. 182; A. Miegel, Fahrt der sieben 
Ordensbrueder, Jena 1933, p. 54). 

18 Apysakoj Schoene Malone rodoma perkūno ga- 
lia, Bernsteinherz — gintaro reikšmė laukams; Schlacht 
von Rudau vienas sužeistas prūsų karys šaukiasi pagal- 
bos: o Jesus, o Perkuhn! 

19 Plg. R. Trautmann, Altpreusische Personenna- 
men, 1925, p. 78 (“poburs"') 

20 A. Bezzenberger, Lit. Forschungen, p. 413. 

21 Plg. Altpr. Monatschr., 1876, p. 5-6. 


nenukertamas 


kardo kirčių, yra mūsų literatūra, norėčiau atsa- 


22 Ges. Ged. p. 82. k 

23 L. Boer, A, Miegel und ihre Balladen, 1929, p. 
59 (dis.). 

24 ibid. p. 85. 

25 Plg. Nesselmann, Lit. Volkslieder, 1853, Nr. 185. 

26 P. Fechter, op. cit. p. 22. 

27 Enc, Britannica, 1960, t. 10, p. 85 mini, kad Ge- 
diminas buvęs tris kartus vedęs ir turėjęs 7 sūnus ir 6 
dukteris. Liet. Enciklopedija apie G. vedybas daug nieko 
nesako. K. Lohmeyer, Geschichte von Ost- und West- 
preussen, 1908, pagal rusų chronistus sako, kad Ged. 
buvęs Dovydo iš Gardino brolis, Vytenio arklidininkas 
(štalmeisteris) ir vedęs jo našlę. Kas buvo kitos žmo- 
nos? 

28 Apie 7 plg. A.K. Tielo, M. v. Strachwitz episch 
lyrisches Nordland, Euphorion IX, 1902, p. 388. Beje, to 
paties Strachwitzo stiliumi buvęs rašomas ir A.M, Kęs- 
tutis, cf. E. Lissauer A.M. eilių recenziją žurnale Lite- 
ratur, 1927, 29-1, p. 449-452. 

kyti laisvai atpasakotais prof. K. 
Pakšto žodžiais. Viename pokalbyje 
jis pasakė: “...Žemė? Taip žemė, 
tėviškės gamta, tautos istorija že- 
mėvaizdyje įrašyta... Bet aš be jos 
nenumiriau. Net gražesnių yra Že- 
mių pasaulyje ... Net kraujas nėra 
taip subordinuojąs tautai, kaip jos 
kultūra. Be Čiurlionio vizijų, be Vaiž- 
ganto ir Krėvės gražumynų mes mir- 
Lune. 

Kai galvoju apie literatūros reikš- 
mę ir jėgą, vis nusikeliu atgal į 
gimnazijos suolą. Tada Krėvė, Vaiž- 
gantas, Maironis, Vienuolis, Šeinius 
buvo savo kūrybos pačiame pajėgu- 
me, 0 mes juos nagrinėjome litera- 
tūros pamokose. Bet jie mums ne- 
buvo programos raidė, o didžioji rea- 
lybė. Jais mes gyvenome! Paskui į 
mūsų šviesos lauką atėjo Putinas, 
Sruoga, Kirša, Savickis, Binkis, Tys- 
liava... dar vis gimnazijos klasėse. 
O universiteto auditorijose greta mū- 
sų žygiavo Aistis, Brazdžionis, Nėris, 
Miškinis, Vaičiulaitis, Grušas, Cvir- 
ka ir daugybė kitų. Jie sėdėdavo 
suole šalia mūsų, bet jų dvasia gy- 
veno mumyse. Ir mes kartu su jais 
augome gilyn į savo žemę, kilome 
iki nepasiekiamo dangaus, sirgome 
giliausiomis kūrybos paslapčių pro- 
blemomis. Tai jėga, kuri įaugo šir- 
din. Ir dabar jaučiu, kad ši jėga te- 
bėra manyje ir ji neleidžia prigyti 
prie svetimos žemės. O kad tos jė- 
gos bent dalis įaugtų į jaunimo šir- 
dis! 


Nesame dideli knygos mylėtojai 


Lietuviška knyga laisvės kovų 
aureole apsupta, o vis dėlto laisvoje 
tevynėje vertybių laiptuose neturėjo 
"tos vietos, kurią privalėjo turėti. 
Mūsų tiražai buvo nedideli: patrauk- 
lesnių knygų 3000, geriausiu atveju 
iki 5000, bet eilinės knygos vidur- 
kis buvo 1000 egz. Ir tie egzemplio- 
riai ne tuojau buvo išgraibstomi, 
Tačiau literatūrinis gyvenimas buvo 
gana gyvas. Originalių knygų buvo 
kasmet išleidžiama šimtais, turėjome 
kultūros žurnalų su plačiais literatū- 
ros skyriais. Sąmoningumas knygos 
atžvilgiu kilo. Bet rašytojas vis dar 
negalėjo gyventi iš rašymo. Vadina- 
si, dar nespėjome pakilti iki tų tau- 
tų, kurios pasižymi ypatinga kny- 
gos meile, kaip suomiai, šveicarai, 
skandinavų tautos, o ką jau kalbėti 
apie mažutę islandų tautą, neprašo- 
kančią 150,000 gyventojų, 0 savo 
knygų tiražais pralenkusią N. Lietu- 
vos tiražus! 

Turiu paminėti dvi mūsų knygų 
pirkimo bangas. Tai įsidėmčtini epi- 
zodai savos knygos istorijoje. Oku- 
pacijų metais knygos Lietuvoje bu- 
vo gaudyte gaudomos, sandėliai iš- 
tuštėjo. O net spekuliacine preke 

knyga buvo virtusi tremties metais 
Vokietijoje... Bet deja, tik iki nau- 
jos markės įvedimo. Kai pinigas bu- 
vo nustojęs vertės, knyga rado kelią 
į lietuvio pastogę. O mes jau džiau- 
gėmės, kad rastas kelias į širdį ir 
kad liūdnieji knygos metai nebesu- 
grįš... Deja... Dar iš įsibėgėjimo 
dypukas, išlipęs antrajam krante, su 
kiaurom kišenėm, su iš BALFo gau- 
tais drabužiais, pirko knygas. Dygo 
leidyklos, kūrė rašytojai... Kol tie 
patys naujieji ateiviai pradėjo pirk- 
ti automobilius, namus, prabangius 
baldus, brangius aparatus. Yra Ame- 
rikoje ką pirkti! Ir lietuviškoji Kkny- 
ga vis labiau ir labiau pradėta pa- 
miršti. Leidyklos ėmė užsidarinėti, o 
kitos pardavinėja porcelaną, TV, Hi- 
Fi. 


Melancholiška nuotaika ir mūsų 
laikraščiai 


Ties šita metamorfoze galima bū- 
tų statyti tašką. Rašytojams padėti 
plunksną ir atsisėsti kartu su ki- 
tais prie televizijos. Jei nejaustume 
anos literatūrinės tikrovės, atsineš- 
tos iš anapus, ir atsakomybės prieš 
tautą, gal ir patogu būtų taip pada- 
ryti... Bet dabar — ne! Niekados! 
Mes kursime! Bet jaučiame, kad 
yra atėjęs laikas ne tik kurti, bet ir 
šaukti! 

Nusišypsosit ir pasakysit: verkš- 
lenimas! Jei tik būtų verkšlenimas, 
nutiltume paverkę, užsimerktume ir 
nueitume. Bet tai yra gyvybės ir 
mirties klausimas, nes didžioji tau- 
tos jėga, sava literatūros kūryba, pa- 
mėgsta skaityti. Daug skaito sve- 
timomis kalbomis. To negalime 
smerkti, o tik džiaugtis. Tai turtina 
dvasią. Bet kai namuose nėra bent 
mažos lietuviškos bibliotekėlės, lie- 
tuviškoji gelmė atimama iš jaunimo. 

Ir mūsų periodinės spaudos laiky- 
sena lietuviškos knygos atžvilgiu 
yra nepateisinama. Tik keletas laik- 
raščių ir žurnalų savo pareigą kny- 
gai atlieka sąžiningai. Yra laikraš- 
čių, kurie apie knygas nieko arba 
beveik nieko nerašo. Tuo tarpu ap- 
rašinėjami visoki šeimos pobūviai, 
gegužinės, eiliniai susirinkimai, net 
posėdžiai, recenzuojami filmai. Apie 
koncertus, nors jie būtų tik mėgėjiš- 
ki, rašomos panegyrikos. Taigi duo- 
damas iškreiptas, netikras mūsų 
kultūrinio gyvenimo vaizdas. Kai 
tikros vertybės pamirštamos, jauni- 
mui susidaro įspūdis, kad mūsų gy- 
venimas iš viso yra labai plokščias, 
tuštokas, žemo kultūrinio lygio. Ne 
mano pareiga mokyti redaktarius, 
kuria medžiaga maitinti savo skai- 
tytojus, bet į nusikaltimą lietuviš- 
kai knygai turiu kreipti redaktorių 
dėmesį. Kai nekalbat apie knygas, 
jūs kertat savo medžio ne šakas, o 


šaknis. Kai lietuviška knyga nefor- 
muos lietuviško žmogaus, netrukus 
nereikės jūsų laikraščiuose nei šei- 
myninio gyvenimo aprašymų, nei as- 
meninių nuotraukų. Yra pats laikas 
mūsų laikraščių redakcijoms padary- 
ti lietuvišk.s sąžinės s42kaitą.. 


Ekskursija į turtingus namus 


Dabar palikime susimąsčiusius re- 
daktorius ir padarykime ekskursiją 
į turtingus namus. Truputis beletris- 
tikos. 

Elegantiškų spalvų automobilis, 
šių metų laidos, sustoja ties vilos 
durimis. Sodelyje daug saulės ir ža- 
lumo. Platus prieangis su kolonomis. 

— Tai mano naujoji rezidencija, 
— sako inžinierius. 

Viduje viskas įrengta pagal nau- 
jausią madą: švelnios spalvos, vilio- 
ją baldai, sunkios užuolaidos, kili- 
mai, išblizgintas parketas, jaukus ap- 
švietimas, sklinda iš kažin kur švel- 
nūs muzikos garsai. Dideli kamba- 
riai. Jų daug. Ir rūsyje puošnu, pa- 
togu. Visada paruoštas bufetas su 
kilniais gėrimais šaldytuvuose. 


— Pradedame gyventi, — džiau- 
giasi šeimininkai. 
— Sveikinu, džiaugiuosi, — pri- 


tariu. Kas galėtų sakyti, kad nege- 
ra tokiuose namuose? Eet mano akis 
tyrinėja visus pakraščius, jieško, ko 
trūksta šitiems namams. 

Darbo kambaryje stovi stiklinė 
spinta su šviečiančiomis knygų nu- 
garėlėmis. Stovi ten pora enciklope- 
dijų — speciali ir bendroji —, be- 
letristinių knygų sėrija iš populia- 
riosios bibliotekos anglų kalba ir dar 
kai kas. 

— Domitės knygomis? — šeimi- 
ninkės klausimas padeda man pradė- 
ti norimą temą. 

— Jieškau lietuviškų. Turbūt ki- 
tam kambaryje ? 

Šeimininkų veidais nubėga nepasi- 
tenkinimo šešėlis: 

— "Turime, kur neturėsi. Atsive- 
žėm iš Vokietijos. Tik guli dar ne- 
išpakuotos. Rūsyje. 

— Bet juk turite jaunimo. Reikė- 
tų į spintą sudėti. Kad turėtų po 
ranka. 

— Lietuviškų vadovėlių turi vai- 
kai savo kambaryje. O tą visą 
šlamštą kas čia dės į spintas. Ne- 
tiktų prie mūsų baldų. Juk pats ma- 
Ža kaip šviečia auksuotos nugarė- 
ės. 

— O mūsų enciklopedija taip pat 
galėtų čia šviesti. 

— Ta galėtų. Bet žinai, pradžioje 
neužsisakėm. Lyg nepasitikėjom. O 
dabar — tų skolų: morgičiai, nauji 
baldai, mašina... Bepigu pačiam: 
nė namų, nė automobilių... Ne 
mums... Kai išsimokėsim, tada... 

Palieku inžinieriaus namus su 


grauduliu širdyje. Auksuotų nugarė- 
lių psichologija yra mūsų didžiosios 
tragedijos dalis. Einu ir mąstau: ne 
visi patys geriausi žmonės atbėgo 
šiapus vandenų... "Ten partizanų 
kapai, Sibiras... 

Esu buvęs daugelyje namų. Neti- 
kęs svečias. Vis šniukštinėju pasie- 
niais, pakampėmis: 0 kur tos lietu- 
viškos knygos? Išvada: inžinieriai 
nėra patys apatiškiausi. Greta jų ri- 
kiuojasi gydytojai, biznieriai, buvę 
karininkai, kunigai, net buvę moky- 
tojai. Suprantama, kad daugelyje na- 
mų randu bent mažuteės lietuviškas 
bibliotekėles. Tik jos turėtų būti tur- 
tingesnės, papildomos naujomis kny- 
gomis. 


Auksinių nugarėlių psichologija 


Dar pora pavyzdžių iš mano pa- 
ties patyrimo. Savo knygų išdalinų 
nemokamai arti šimto. Apie 254 
parašo laiškus, knygą perskaitę. Pa- 


sako vieną kitą pastabą, pasigėri, 
palinki. Tai šiltasis ryšys. Tokio ir 
laukia autorius knygą siųsdamas. 


Kiti 254, parašo laiškelius, knygos 
neskaitę. Oficialus mandagumas, šal- 
tas autoriaus širdžiai. O kiti 50C4 
visai neatsiliepia. Išvada autoriaus 
širdyje: didelis čia daiktas ta tavo 
knyga! Jei nerandi geresnės dova- 
nos, tai visai nesiųsk! O vis dėlto 
siunčiu ir kitą knygą, trečią. Pati- 
krinimui jausmų, lietuviškos sąžinės. 
Rezultatai beveik tie patys. 

Antras patyrimas. Kai nauja kny- 
ga leidėjams neša nuostolius, vis la- 
biau ir autoriams tenka įsijungti į 
knygos platinimą, patalkinti leidė- 
jams. Mėginau. Vienas kelias — kny- 
gą pasiųsti ir laukti atsilyginant. 
Antras — laišku pasiūlyti knygą už- 
sisakyti. Kad ne pinigo reikalas, o 
širdis nulemia skaitytojo santykį su 
autoriumi, rodo pasiūlytų ir nepri- 
imtų knygų procentas. Nenoriu kal- 
tinti bet kurią profesiją. Visose yra 
visokių žmonių, Bet man taip pasi- 
taikė, kad greta nepaprasto nuošir- 
dumo ir jautrumo, daugiausia kie- 
tos širdies parodė gydytojai, inžinie- 
riai, verslininkai, tos profesijos, ku- 
rios lengviau per savo rankas gali 
perleisti didesnes pinigų sumas. Tai- 
gi ne doleris stumia knygą iš lietu- 
vybšs sargybos, o vertybių perkai- 
nojimas. Pinigų išleidžiama visur. 
Ir nesigailima. Dažnai net be saiko. 
Neskaičiuojami doleriai, kai kelia- 
mos vaišės, prabangiškos vestuvės, 
lenktyniaujant vienas su kitu, per- 
kami brangūs gėrimai, nebūtinos 
puošmenos. Geras daiktas yra auto- 
mobilis, dar geresnis patogus gyven- 
ti namas, skoningi baldai ir kilimai. 
Bet kai šitie daiktai išstumia iš na- 
mų ir iš širdies stipriausias lietu- 
viškos kultūros vertybes, tai jau tu- 


rime reikalo su auksuotų nugarėlių 
psichologija, su lietuviškos sąžinės 
problema. 


Nuostoliai ir laimėjimai 


Nerami sąžinė knygos nepirki- 
mą mėgina pateisinti mūsų knygų 
menkumu. Bet šitas pasiteisinimas 


yra neteisingas. Mūsų knyga yra kū- 
rybinėje  augštumoje.  Pasiskaityki- 
me praėjusių metų knygos balansą 
Drauge ir Lietuvių Dienose. Atsimin- 
kime LF Bičiulių kultūrines diskusi- 
jas New Yorke praėjus; pavasarį. 
Matysime, kad tremties lietuviška 
knyga ne tik kad prilygsta N. Lie- 
tuvos geriausioms knygoms, bet ir 
yra pakankamai pažengusi, ištobu- 
lėjusi. Mūsų rašytojai kuria visu pa 
jėgumu. Turime sukurtų patvarių li- 
teratūros vertybių, kurios nesibai- 
gia su šia diena. Stepas Zobarskas ir 
Algirdas Landsbergis savo pasiektais 
laimėjimais gali būti akivaizdūs liu- 
dininkai, kaip labai yra vertinama 
mūsų kūryba augštuosiuose kitatau- 
čių sluoksniuose. 

Jei neabejojate, kai inžinierius ap- 
skaičiuoja medžiagas ir padaro sta- 
tybos planus, jei pasitikite gydytojo 
receptu, tai turite tikėti ir literatū- 
ros kritiko žodžiu. Jis yra tos sri- 
ties specialistas. O mūsų kritikai pa- 
sakė: mūsų knyga nėra menka. 

O dabar dar truputis lyrinės nuo- 
taikos iš mano paties patyrimo. Pri- 
sipažįstu, kad pasidariau nuostolių: 
turiu išbraukti iš savo artimųjų ir 
bičiulių sąrašo daug žmonių, ku- 
riuos pirmiau gerbiau ir laikiau mie- 
lais ir maloniais, augštos kultūros 
žmonėmis Jų santykis su lietuviška 
knyga nuplėšė jų kaukę ir parodė 
juos paauksuotų nugarėlių psicholo- 
gijos šviesoje. Bet iš kitos pusės pa- 
sidariau turtingas naujais dvasiniais 
ryšiais, kurie užsimezgė su visai ne- 
pažįstamais skaitytojais. Ar gali ne- 
jaudinti laiškas pensininko invalido, 
kuris iš menkučių pajamų “užlau- 
žia" kas mėnesį po du doleriukus 
lietuviškai knygai pirkti? Nėra lai- 
ko cituoti daugybę įdomių laiškų. 
Tekalba už visus viena maža iš- 
traukėlė: Žinau, kad įdomesnis Jums 
būtų literatūros žinovo bei kritiko 
įvertinimas — esu tikra, kad jie 
savo pareigą atliks. Tik gal mie- 
la bus širdžiai žinoti, jog ir viena 
mama savo besiskleidžiančiam ket- 
virtukui kalbės Jūsų žodžiais: “Ma- 
ža mano žemė ir žygiuose amžių pa- 
vargus. Bet dainoj ji išliko gyva ir 
audeklan audėsi staklėse, ir juoston 
margon įsirašė ir dievdirbio rankoj 
į meną ir stovi rimtyje prie vieni- 
šo kelio"... 


Apvalūs skaičiai ir galimybės 


Tai balsas vienos nepažįstamos 
skaitytojos, vienos iš tų penkių šim- 


tų, kurie perka lietuviškas knygas. 
Sakau, iš 500, nes tiek JAV ir Ka- 
nadoje dar galima parduoti žinomo 
autoriaus knygų. Poezijos parduoda- 
ma mažiau. Tik Nida ir Liet. Knygos 
Klubas turi pastovius narius ėmė- 
jus, ir jų parduodami skaičiai kiek 
didesni. Tačiau ir tuodu klubai skun- 
džiasi skolininkais, nerangumu. O 
padėtis turėtų būti visai gera. 

Apytikriu skaičiavimu JAV ir Ka- 
nadoje turime per 8000 šeimų ir apie 
2000 pavienių asmenų, naujųjų at- 
eivių, išprususių, pakankamai raš- 
tingų ir pajėgiančių knygą pirkti ir 
skaityti. Vadinasi, turime 10,000 lie- 
tuviškąjį potencialą. Prileiskime, kad 
kiekvienas tepirktų tik trečią kny- 
ga, tai mūsų tiražai galėtų prašok- 
ti 3000. Toks tiražas būtų viliojan- 
tis leidykloms. Autoriams galima 
būtų laukti honoraro. Tos galimy- 
bės yra realios. Knygos reikšmė lie- 
tuvybės ugdyme į jokius apvalius 
skaičius nesuimama. Tik vieno daik- 
to trūksta — lietuviškosios sąžinės 
jautrumo. Bet ir čia nėra visai be- 
viltiška. 

Kai dar galima išplatinti apie 500 
egzempliorių, tai galime skaičiuoti, 
kad turime apie 1500 jautrios sąži- 
nės žmonių (prileidžiant, kad tik 
kas trečia knyga to paties žmogaus 
perkama). Jais didžiuojamės ir kar- 
tu su jais mėginame žvelgti į ge- 
resnę ateitį. Ir kiti tūkstančiai lietu- 
vių dar nėra mirę. Jų sąžinės dar ne 
ramios. Dabartinę padėtį reikėtų va- 
dinti apsvaigimu gražių daiktų bliz- 
gesyje, sąmonės aptemimu. Neramią 
sąžinę dar galime pabudinti. Tik rei- 
kia stipraus balso, nuolatinio šau- 
kimo. 

Pirmiausia į tą šaukimą turi įsi- 
jungti mūsų periodinė spauda. Visa, 
ne tik Aidai, Draugas, Lietuvių Die- 
nos, Tėviškės Žiburiai, Europos Lie- 
tuvis... Jungtis ne tik į skelbiamą 
lietuviškos knygos vajaus mėnesį, 
bet problemą gyvą palaikyti visą 
laiką. Kalbėti ne tik bendrybėmis, 
bet liesti atskirus kūrinius, jų au- 
torius, palaikyti gyvą literatūrinį 
dialogą. Tai ne malonė lietuviškai 
knygai, o lietuviško laikraščio pa- 
reiga. Yra atėjęs laikas tą pareigą 
visai mūsų patriotinei spaudai sąži- 
ningai atlikti. 

Antra priemonė — organizavimas 
veiklių lietuviškos knygos klubų. Lei- 
dyklos be skaitytojų tinklo yra pa- 
smerktos mirčiai. Neužtenka tik tų 
dviejų, stipriau veikiančių. Reikia 
tokio tinklo, kad visi sąmoningi lie- 
tuviai būtų ir lietuviškų knygų klu- 
bų nariai. 

Tikėkime, kad aptemusi lietuviš- 
koji sąžinė knygos balsą išgirs, ir 
tamsieji laikai greitai baigsis. 


Pranas Naujokaitis 

UZ, KABIJĖETASS 


TŪZŲ KLUBAS. 


Antanas Tulys; 


Novelės. Išleido Terra. Chicago, 
1960 m. 196 p. 
Antanas "Tulys savo beletristika 


mūsų spaudoje reiškiasi jau keturias- 
dešimt su viršum metų, tačiau 
skaitančiajai visuomenei nėra per- 
daug žinomas. Viena priežastis gal 
bus ta, kad ligi šiolei jisai savo raš- 
tais nebuvo įsirėžęs į tos visuome- 
nės sąmonę, o antra, ilgesnį laiką 
būdamas vaistininkų, jisai nuošaliau 
stovėjo nuo mūsų literatūros sūku- 
rių, nors šiaip mūsų spaudoje uoliai 
dalyvavo. Jam teko būti poros laik- 
raščių redaktorium, prirašyti nema- 
ža feljetonų, o kartais įsivelti ir į 
polemikas. Iš seniau pasirodžiusių 
jo veikalų žinomiausias buvo nove- 
lių rinkinys “Aš bučiavau tavo Žžmo- 
ną", Spaudos Fondo išleistas Kaune 
1936 metais. Kritika tada šios kny- 
gos neglostė: esą, buvusi paviršuti- 
niška, neatspindėjusi tos aplinkos, 
kurioje autorius gyveno. Antanas 
Tulys yra rašęs ir dramų, 

Todėl su dabartiniu savo nove- 
lių rinkiniu, “Tūzų Klubu“, Anta- 
nas Tulys tvirtai atsistoja ant savo 
kojų mūsų beletristikoj. Jisai suge- 
bėjo prabilti gaiviai ir žvaliai. Jo pa- 
sakojimas yra realistinis, tradicinis, 
ir čia nerasi naujoviškų mostų. Kaip 
kitas mūsų vaistininkas, Antanas 
Vienuolis, taip ir Antanas Tulys sa- 
vo novelėms nejieško išradingų si- 
tuacijų, o ima vieną ar kitą jam įs- 
trigusį gyvenimo įvykį. Sakysime, 
novelėje “Tūzų Klubas" kai kurios 
detalės gali atrodyti kiek makabriš- 
kos ar dirbtinės, tačiau iš tikrųjų 
yra taip atsitikę, ir kas žino, ar vie- 
nas iš tų kortuotojų nebus patsai 
autorius. Apskritai jo novelės rieda 
tiesiausia linija, be digresijų ir ap- 
krovimo, nors jis atidus ir tiksliai 
detalei. Kartą jis pats išsireiškė, 
kad beletristikoje veiksmas turėtų 
tekėti, kaip mūsų liaudies pasakoj: 
tiesiog, be užuolankų nertis į patį 
atsitikimą. Antanas Tulys šio meto- 
do ir laikosi, nedarydamas vingių į 
šalis ir nesileisdamas į aprašinėji- 
mus. "Todėl jo novelės skaitomos 
lengvai, 0 jų pasakojimas liejasi 
sklandžiai. Šiuo savo bruožu jisai 
primintų tokią novelę, kokiai atsto- 

vauja prancūzas Maupassantas. Juo- 
du turi ir kitą bendrą siūlą: abu lin- 
kę į pikantiškas temas ir abu ne- 
turi nė mažiausio metafizinio kva- 
po. Pagaliau ir vienas ir antras yra 
autoriai be jokių iliuzijų apie Žžmo- 


tinimo balsų. Arba “Mazgai". Tai 
viena iš pačių slidžiausių ir nepado- 
riausių mūsų beletristikos iškarpų. 
Ji juo rizikingesnė, kad atpasakota 
kiek pridengtai, be ano brutalumo, 
kuris šiandien taip mėgstamas ame- 
rikiečių prozoje, o be to dar — ly- 
dima nežymaus, savaip  klastingo 
šypsnio. Todėl nėra ko stebėtis, jei 
kai kurie mūsų moralistai jau spė- 
jo pasišiaušti prieš tokias scenas, 
nors šiaip pati novelė suregzta vik- 
riai, Moralistai turi pagrindo pik- 
tintis ir šios knygos niukstelėjimais 
religiniams aspektams. "Tarpais tai 
išsimuša iš skonio vagos, darosi lyg 
pamfletinė pastaba. Autorius gal ir 
sakys, kad tą ar kitą panašų epizodą 
jam teko savo akimis matyti. Jei 


Antanas Tulys 
(Petro Kiaulėno piešinys) 


gų. Viso to rezultate “Paskutiniame 
pasimatyme“ sutinkame pavaizduotą 
tokią gaižią motiną, kokios antros 


tektų gerokai pajieškoti lietuvių li- | 


teratūroje. Kai ši novelė pasirodė 
anksčiau žurnale, netrūko ir pasipik- 


„velės nuotaikos. 


ir taip būtų, paties fakto įkompona- 
vimas į veikalą neturėtų ardyti no- 
Čia iš moralisto 
plotmės jau pereiname į estetinę. 

šiuo atžvilgiu “Tūzų Klube" yra 
du šedevriniai dalykai, kurie pir- 


mMiausia ir nupelno autoriui tinkamą 
vietą mūsų beletristų gretose. Vie- 
nas iš jų yra “Gaidžių kova". At- 
rodytų, kad Antanas Tulys šio da- 
lyko lyg ir nelinkęs laikyti novele. 
Iš tiesų tai galėtų būti ir momen- 
tas iš kelionės įspūdžių. Tačiau šia- 
me neilgame pasakojime visa kas 
yra taip vykusiai sulieta: ir gamtos 
fonas, ir kalnų aplinka, ir žmonių 
reagavimas, ir pati gaidžių kova, 
kuri savo fatališka įtampa ir nepa- 
prastai tiksliu aprašymu iškyla ligi 
tragiško jausmo, vienatinio, nepa- 
mirštamo. Tai vienas iš tobuliausių 
kūrinių, išėjusių iš Antano Tulio 
plunksnos. Jei čia autorius ir nejieš- 
kojo tradicine prasme intrygos, ji- 
sai sugebėjo duoti nuotaikos įtampą, 
o šia dvasia kaip tik yra parašyta 
namaža gerųjų dabarties novelių. 
Antra tokia gera novelė yra “Ska- 
tukas", kur apsakoma vieno fabriko 
darbininko dalia, pilka, nežymi, 
kaip ir jisai pats, o tačiau kažkaip 
giliau griebianti. šisai kūrinys nuo 
pradžios ligi pabaigos praeina niū- 
kioje ir slogioje atmosferoje, kuriai 
toną nustato pirmieji novelės skirs- 
niai: “Mikas buvo mažytis, menku- 
tis, visada nusmukusiu klynu vai- 
kinas. Jo pečiai buvo siauručiai, 
bet jo strėnos, kaip vyro, plačios, o 
rankos — didelės. Jo veidas žibėjo, 
kaip nusirpęs obuolys, atrodė jaunes- 
nis, negu iš tikrųjų buvo, ir apvalus, 
mažytis, plynas. Be bruožų, be iš- 
raiškos, visad tuščias, visad šypsan- 


APIE ŽALGIRIO 


Praeitais metais sukako 550 m. 
nuo Žalgirio mūšio. Tą sukaktį ypač 
iškilmingai paminėjo Lenkija, kurios 
dabartinėje teritorijoje yra pati Žal- 
girio mūšio vieta. Vadinas, Lenkija 
lyg ir jaučiasi, kad pagaliau po il- 
gos šimtmetinės kovos buvo išspręs- 
ta ta problema, kurios ano meto ap- 
linkybės neleido išspręsti. Iš tikrųjų, 
gal jau ir tada ją buvo galima iš- 
spręsti, jeigu to laiko Lenkijos ir 
Lietuvos vadai būtų geriau supratę 
geopolitines savo kraštų problemas. 

Ta sukaktis buvo taip pat atžymė- 
ta ir okupuotoje Lietuvoje, ta pro- 
ga ypač stengiantis iškelti, iš vie- 
nos pusės, nuolatinį vokiečių Drang 
nach Osten pavojų, iš antros —ypač 
pabraukiant R. Europos tautų vie- 
nybės reikalą kovojant su tuo pa- 
vojumi. Žalgirio mūšis buvo tikra to 
žodžio prasme tautų mūšis, kuriame 
abiejose pusėse dalyvavo gangret vi- 
sų Rytų ir Vakarų Europos tautų 
daliniai. 

Buvo bandoma platesniu mastu or- 
ganizuoti to mūšio sukakties pami- 
nėjimą ir emigracijoje, tačiau iš to 
užmojo ne daug kas teišėjo. Lietu- 


tis... Tokios buvo ir jo akys. Ru- 
dos, mažytės jos stovėjo išverstos ir 
nemirksėjo. Jose nieko nesimatė" 
(p. 150-151). Ir vis dėlto šioje nove- 
lės nykumoje kažkas švyti. Yra tai 
pats Mikas, Skatukas. Antanas Tu- 
lys jį atskleidė kažkaip jautriau, ne- 
gu kitus savo vaizduojamus asme- 
nis, ir rezultate pajuntame žmogiš- 
ką šilumą, į mus žvelgiantį Skatu- 
ko veidą. Techniniu požiūriu auto- 
rius čia įnešė daugiau aprašymo, 
tirštesnių spalvų ir būdingos realisti- 
nės aplinkumos, negu paprastai jis 
mėgsta viso to įvesti į savo nove- 
les. Pagaliau, nelyginant Gogolis sa- 
vo “Apsiauste", jisai pabaigoje duo- 
da ir mistifikuojančio elemento, ku- 
ris įlieja naujo dažo į jo kūrybą, lyg 
prideda prie jos naują matavimą. 
Apie kai kurias kitas jo noveles, 
pvz., “Pasiutėlį", negalėtum to pa- 
sakyti, nes autorius praslysta su 
anekdotiniu lengvumu ir palieka be 
stipresnio atgarsio. Kita spraga bū- 
tų polinkis vis grįžti prie tos pikan- 
tiškos temos, dėl ko jaučiamas vie- 
nodumas interesų horizontuose. Pa- 
galiau tarpais ir jo realizmas nėra 
visai išlygintas. "Tokio gruoblėtumo 
matyti pirmajame dalyke, “Piknike", 
kuris savo bakstelėjimais gali iš pat 
pradžios kai ką nepalankiai nuteik- 
ti. Čia gal jau buvo takto reikalas. 
Užtai tenka džiaugtis, kad vėliau 
knygoje randame novelių, kuriose 
jaučiama tvirta rašytojo ranka. 
Aug. Raginis. 


MŪšĮ ANGLIšKAI 


viškai ta proga išspausdinta O. Ur- 
bono knyga “Žalgirio mūšis". Spau- 
doje pasigirdo balsų iš viso prieš to- 
kio minėjimo reikalingumą. Užtat dr. 
K. Jurgėlos veikalas anglų kalba 
apie Žalgirio mūšį yra beveik vie- 
nintelis pozityvus įnašas, kuris pa- 
siliks iš gana didelio triukšmo dėl 
tos sukakties minėjimo. 

Dažnai keistai atsitinka su labai 
populiariais dalykais. Visi apie juos 
šneka, ir kiekvienas mano, kad jis 
viską apie tai žino. Be abejo, Žalgi- 
rio mūšis yra vienas populiariausių 
įvykių Lietuvos ir Lenkijos istorijoje. 
Poetai (jau pradedant nuo XV a.) 
rašė apie jį eiles, beletristai kūrė 
romanus, dailininkai piešė paveiks- 
lus ir statė paminklus. Bet istorikai 
tylėjo. Juk ar ne keista, kad tik 
1955 m., vadinas, lygiai po 545 m., 
pasirodė pirmas išsamus veikalas 
apie Žalgirio įvykius, kurį parašė 
lenkų istorikas Stefan M. Kuczyns- 
ki (Wielka wojna z Zakonem Krzy- 
žackim w latach 1409-1411, kurio 
antra laida pasirodė 1960 m.). Man 
atrodo, be reikalo dr. K. Jurgėla 
Kuczynskį vadina “liaudies Lenkijos 


istorikų", tuo lyg norėdamas nuver- 
tinti to monumentalaus veikalo reikš- 
mę. Be abejo, ne su visomis jo išva- 
domis galima sutikti, bet berods dar 
niekam nepasisekė parašyti istorinio 
veikalo, su kurio išvadomis visi su- 
tiktų. Kiekvienu atveju, tai yra pio- 
nieriškas darbas, kurio Žalgirio mū- 
šis jau seniai užsitarnavo. 

Turint tai galvoje, negalima never- 
tinti ir dr. K. Jurgėlos pastangos 
pirmą kartą pristatyti tą mūšį ang- 
liškai skaitančiai visuomenei. Pagy- 
rimo nusipelno ir Lietuvių vetera- 
nų sąjunga Ramovė, kuri tą darbą 
gražiai su daugybe iliustracijų ir 
žemėlapių išleido. 

Kaip K. Jurgėlai pasisekė tas taip 
pat pionieriškas darbas? Be abejo, 
iš 104 pusl. knygos negalima ir lauk- 
ti, kad joje visa problematika, susi- 
jusi su Žalgirio mūšiu, būtų nuo- 
dugniai išsemta. Bet čia jo kreditui 
reikia pridurti, kad autorius prie sa- 
vo temos ėjo rimtos šaltinių anali- 
zės keliu. O tie šaltiniai, kaip ir 
pats autorius prisipažįsta, nėra la- 
bai gausūs. Net ir pats Dlugošius, ku- 
rio tevas dalyvavo Žalgirio mūšyje, 
savo plačioje lenkų tautos istorijoje, 
palyginti, tik nedaug vietos jai pa- 
skiria (gerą Dlugošiaus medžiagos 
apie Žalgirio mūšį analizę duoda J. 
Jakštas “Tautos praeitis" 2 t., 1960 
m., 165-181 p.). Įdomu, kad ir H. 
Sienkievičius savo romane “Kryžiuo- 
čiai" tik paskutinius III tomo 30 pus- 
lapių tepaskiria paties mūšio pavaiz- 
davimui. 

Kituose skyriuose autorius nagri- 
nėja Vokiečių ordino atsiradimą Pa- 
baltijy, specifinę Žemaičių padėtį, ku- 
ri ir buvo viena svarbiausių didžio- 
jo karo su Ordinu causa belli, bei 
diplomatinius pasirengimus, siekiant 
laimėti Vakarų viešąją opiniją Lie- 
tuvos ir Lenkijos reikalu jų konf- 
likte su Vokiečių ordinu. Toliau jau 
žymiai nuodugniau aprašomi pasi- 
rengimai karui ir pati karo eiga bei 
jo įvertinimas (28-83 p.). Paskuti- 
niame skyriuje autorius bando nu- 
statyti Žalgirio mūšio istorinę reikš- 
mę (95-102 p.). 

Nesigilinant į smulkmenas, norė- 
tųsi dėl to veikalo padaryti porą 
bendresnio pobūdžio pastabų. Visų 
pirma, ar kartais autorius ne per- 
daug stengiasi iškelti ir pateisinti 
visus Vytauto ir iš dalies Jogailos 
veiksmus? Ar kartais, ypač svetim- 
taučiui skaitytojui, kuriam pirmoje 
eilėje jis ir yra skiriamas, nesusi- 
darys įspūdis, kad tai yra Vytauto 
apologija, ypač kai autorius nori pa- 
teisinti ir tokius dalykus, kurie be- 
rods, vargu galima pateisinti, kaip, 
pvz., Torunės taiką, kuri neva su- 
triuškintam Ordinui paliko ne tik 
beveik visus Prūsus, bet net teisę 

VYTAUTAS MARIJOŠIUS IR JULIAUS GAIDELIO 
ŠEŠTOJI SIMFONIJA 


Trečiadienį vakare, liepos 19 die- 
ną, Connecticut General Life Insur- 
ance Company ištaiginguose rūmuo- 
se, tikriau sakant, šalia jų gryname 
ore, įvyko trečiasis Hartfordo  "muzi- 
kos festivalio simfoninis koncertas, 
kurio dirigentu svečio teisėmis buvo 
Vytautas Marijošius, buvęs Kauno 
Operos dirigentas ir meno vadovas, 
dabar Hartt kamerinio orkestro di- 
rigentas Hartforde, Conn. Koncerto 


programa buvo sudaryta iš šių vei- 
kalų: Georg Philipp Telemanno sui- 
ta A moll fleitai ir styginiams (so- 
listas Michael Menon), Juliaus Gai- 
delio šeštoji simfonija (pirmas at- 
likimas), Ferruccio Busoni concerti- 
no klarnetui ir orkestru (solistė 
Barbara Kolb) ir Felix Mendelssohn- 
Bartholdy skerco iš suitos “Vasaros 
nakties sapnas". 

Festivalio orkestras sudarytas iš 


gerų, patyrusių profesionalų, nedi- 
delis, nuostolingai sumažintas sty- 
ginių grupėje. Jį sudaro trys pirmie- 
ji ir trys antrieji smuikai, dvi vio- 
los, dvi violončelės, vienas kontraba- 
sas, dvi fleitos, du obojai, du klar- 


netai, du fagotai, dvi triūbos, dvi 
valtornės, litaurai ir harpsichordas. 
Nors Hartfordas yra 100 mylių 


nuo Bostono, bet teko būti šio kon- 
certo liudininku. Patraukė savas di- 
rigentas ir savas kompozitorius. Pats 
kompozitorius pasiūlė vietą savo au- 
tomobilyje, kadangi ketino nuvykti 
ne tik į koncertą, bet ir į vieną re- 
peticiją. Tuo būdu antradienį pava- 
kary atsiradome gražioje Connecti- 
cut Draudimo įstaigos salėje, kurio- 
je rinkosi muzikai repeticijos, o ma- 
estro V. Marijočius buvo tarp jų duo- 
damas paskutines paruošiamąsias di- 
rektyvas. 


Buvo ruošiamasi generalinei re- 
peticijai, iš viso antrajai, neskaitant 
vienos nedidelės tik styginiams. Tai 


į Žemaičius (sic!) po Vytauto ir Jo- 
gailos mirties. Manding, Žalgirio ka- 
rui tinka daugelio karų likimas: ka- 
ras laimėtas, bet taika pralaimėta. 

Antra, dr. K. Jurgėlos studijoje 
truputį jaučiamas polemiškumas. Ne 
tik ten, kur autorius tiesiog pole- 
mizuoja su okupuotos Lietuvos is- 


torikais, bet ir ten, kur jis kal- 
ba apie “teutonų ir slavų klas- 
tą" (o kas klasta nesinaudoja ?), 


arba ginčijasi dėl Smolensko pulkų 
reikšmės, arba kalba apie Žalgirio 
mūšio vėliavų likimą 1939-1945 m. 
metu ir t.t. 

Trečia ir, mano galva, svarbiausia, 
kalbėdamas apie Žalgirio mūšio is- 
torinę reikšmę, autorius nepakanka- 
mai išryškino pagrindinį dalyką, ku- 
ris tą mūšį daro reikšmingą ne tik 
betarpiškai jame dalyvavusiems kraš- 
tams, bet ir žmonijos istorijai apla- 
mai. Tiesa, ir dr. K. Jurgėla pažymi, 
kad po Žalgirio mūšio krikščioniš- 
kosios Vakarų Europos parama Or- 
dinui smarkiai sumažėjo, bet ne 
vien dėl to, kad Lenkija ir Lietuva 
"išmintingai elgėsi su belaisviais pili- 
grimais" (99 p.), bet svarbiausia dėl 
to, kad po to mūšio V. Europos in- 
telektualiniuose sluogsniuose užvirė 
kova dėl seniau neginčijamos tezės, 
esą, pagonių ir kreivatikių žemės 
buvo lyg kokia nors terra nullius, 
kurias pulti ir grobti ne tik buvo 
kiekvieno krikščioniško krašto pri- 
vilegija, bet ir pareiga. Krokuvos 
universiteto rektorius Povilas Wlod- 
kowic Konstancos bažnytinio suva- 
žiavimo metu (1415m.) parašė trak- 
tatą “De potestate papae et impe- 
ratoris respectu infidelium" (Apie po- 
piežiaus ir imperatoriaus valdžią ne- 

tikinčiųjų atžvilgiu), kuriame iškėlė 
dvi visiškai naujas tezes: 1. tos pa- 
čios teisės privalo būti taikomos ir 
pagonims ir krikščionims, 2. tikėji- 
mo nevalia primesti jėga. Niekas ne- 
turi teisės pulti kito krašto tik dėl 
to, kad jo žmonės kitaip tiki, o im- 
peratorius neturi teisės disponuoti 
pagonių ir kitatikių žemėmis. 

Nėra nė mažiausios abejonės, kad 
tos tezės buvo iškeltos ryšium su 
žalgirio mūšiu ir su tolimesniu gin- 
ču dėl Žemaičių. Jos pamažu buvo 
priimtos, kartu su tuo išnyko ir to- 
kia populiari Viduramžiais kryžiaus 
karų dvasia. Šio fakto išryškinimas 
ypač būtų patrauklus ir naudingas 
anglosaksiškiems skaitytojams. Juk 
iš tikrųjų, Žalgirio mūšis bene ir 
buvo paskutinis kryžiaus karas Eu- 
ropoje. 

Pagaliau dar pora žodžių dėl bi- 
bliografijos Joje autorius išvardina 
beveik išimtinai vien svarbiausius 
šaltinius, tik trejetą ketvertą vėles- 
nių istorikų tepaminėdamas. Dėl to 
niekas negalėtų jam daryti priekaiš- 
tų, jei jis savo bibliografijon nebū- 
tų įtraukęs lenkų istoriko M. Kukie- 
lio pepuliarios ir trumpos Lenkijos 
karo istorijos, kurią jis porą kartų 
cituoja ir tekste. M. Kukielis nėra 
joks Žalgirio mūšio specialistas, ir 
jo įtraukimas į bibliografiją ir jo 
citavimas tekste juo labiau jaučia- 
mas, kai autorius arba visiškai ig- 
noruoja (išskyrus pulk. K. Grinių) 
tokių istorikų, kaip J. Jakštas, Z. 
Ivinskis, J.. Matusas ir kt., darbus, 
arba visiškai niekina dabartinių oku. 
puotos Lietuvos istorikų veikalus, 
nors kai kurie jų darbai, kurių au- 
torius visiškai net nemini, liečą žal- 


girio mūšį, neverti tokio sunieki- 
nimo. 

Nežiūrint šių pastabų, dr. K. Jur- 
gėlos studija yra naudingas įnašas 
į istorinę literatūrą ir padės nevie- 
nam, ypač Vakarų skaitytojui, su- 
sipažinti su tuo svarbiu ir įdomiu R. 
Europos istorijos epizodu. 

Constantine R. Jurgela, TANNEN- 
BERG (Eglija-Grunwald) 15 July . 
1410. New York, Lithuanian Vete- 
rans Association Ramovė, 1961. 


104 p. V. Trumpa 


ATSIŲSTA PAMINĖTI 


Jonas Aistis: POEZIJA. 420 p. Iš- 
leido Romuva (Jonas Galminas, 507 
5th Ave., New York 17, N.Y.). Spau- 
dė pranciškonų spaustuvė Brooklyne. 
Įrišta drobe. Aplankas V. K. Jonyno. 
ši knyga apima visą Jono Aisčio 
rinktinę kūrybą. Kaina nepažymėta. 


Danutė Paškevičiūtė: NEGALIU 
VERKTI, eilėraščiai. Išleido Nidos 
knygos klubas Londone, Anglijoje, 


64 pusl., kaina nepažymėta. 
LITUANUS nr. 21 (1961) skirtas 
M. K. Čiurlionio 50 metų mirties su- 
kakčiai paminėti. Numeris iliustruo- 
tas M. K. Čiurlionio kūriniais. Pir- 
mame puslapyje ištraukos iš laiškų 
Romain Rolland ir Bernhard Beren- 
son apie M. K. Čiurlionį. Toliau G. 
M. A. Hanfmann rašo apie Čiurlionį 
kaip tapytoją, Aleksis Rannitas — 
Čiurlionis - simbolistas,  Vyacheslav 
Ivanov — Čiurlionis ir sintezės pro- 
blema mene, Raymond F. Piper — 
Kosminis menas M. K. Čiurlionio kū- 
ryboje, Vladas Jakubėnas — M. K. 
Čiurlionis kompozitorius. Gale sudė- 
tos straipsnių autorių nuotraukos. 
Numerį redagavo K. Čerkeliūnas. 


kietos sąlygos tiek crkestrantams, 
tiek dirigentui. Normaliai simfoni- 


niam koncertui reikia trijų trivalan- 
dinių repeticijų, su teise užtęsti ge- 
neralinę pagal reikalą. O ypatingai 
jeigu duodamas visai naujas veika- 
las, kaip šiuo kartu J. Gaidelio sim- 
fonija, kuri nėra nei koks nors leng- 
vas veikaliukas, nei kieno girdėtas 
ar grotas, taigi reikalingas ilgesnių 
studijų. Amerikoje tik nedidelė da- 
lis muzikos gaunama normaliomis 
sąlygomis. Daugiausia ji gaunama 
kietomis paskirų muzikų pastango- 
mis, paremtomis geros valios žmo- 
nių pinigine auka. šiose sąlygose 
ypatingai atsiduria įvairių festivalių 
parengimai bei mažesnių miestų sim- 
foniniai pasirodymai. Panašiai yra ir 
su Hartfordo muzikos festivalio pa- 
rengimais. Programoje surašyta apie 
100 asmenų (contributors), kurie sa- 
vo aukomis šį gražų muzikinį pa- 
sireiškimą parėmė. Tačiau, kaip te- 
ko iš paties Marijošiaus nugirsti, po- 
ra stambių firmų nuo rėmimo atsi- 
traukė ir, žinoma, viso parengimo už- 
simojimas turėjo būti susiaurintas. 
Dirigentas net savo honoraro atsisa- 
kė, kad būtų galima vienu kitu na- 
riu orkestrą padidinti. 

Eet štai pradedama repeticija. V. 
Marijošius pirmuoju darbo numeriu 
ima J. Gaidelio simfoniją ir jai pa- 
skiria visą valandą iki pertraukos ir 
dar po pertraukos dvidešimt minu- 
čių. Tai buvo tikra šventė — pasiner- 
ti į lietuviškos simfonijos garsus, 
valdomus tvirtos, lietuviškos rankos. 
Erdvi, didžiulė salė gražiu skambe- 
siu sklaidė vieną frazę po kitos, vie- 
ną simfonijos dali po kitos. Galėjau 
nevaržomas pasiklausyti ir iš pirmų- 
jų salės suolų, ir iš ios galo bei abie- 
jų šonų. V. Marijošius prie pasiimto 
uždavinio priėjo visu menininko in- 
terpretatoriaus rimtumu. Klausyda- 
masis supratau, kiek jo jau padėta 
darbo prie tos simfonijos. Jis atmin- 
tinai mokėjo visą jos tematiką. Ir 
ne tik šiaip sau melodijas, bet su vi- 
su įsigilinimu į temų charakteristiką, 
jų turinį, nuotaiką. Kaip muzikalus 
interpretatorius, jis visur jieškojo 
melodinio elemento, reikalaudamas 
ne vien tikslumo, bet ir muzikinio 
pilnumo, paversdamas techniškus pa- 
sažus pilnomis muzikos frazėmis. 
Frazė po frazės buvo kantriai, ra- 
finuotai tašoma. Aiškiai ir preci- 
ziškai jis nusakydavo savo pageida- 
vimus, crkestrantų klusniai ir ga- 
biai vykdomus. Padirbėjęs atskiromis 
frazėmis, jungdavo jas didesniais pe- 
rijodais ir pagaliau kartojo visą dalį. 
Visi reikalavimai turėjo būti iš anks- 
to paruošti, kad trumpu laiku būtų 
galima viską padaryti. Pagalvojau, 
koks laimingas turi jaustis kompo- 
zitorius J. Gaidelis, girdėdamas savo 
veikalą taip gerai išstudijuotą. Kada 


Vytautas Marijošius 


per pertrauką V. Marijošius paklau- 
se kompozitoriaus nuomonės bei pa- 
geidavimų, girdėjau tik susižavėji- 
mo frazę: “Skamba daug gražiau ne- 
gu vaizdavausi", buvo J. Gaidelio Žo- 
džiai 

Juliaus Gaidelio šeštoji simfonija 
parašyta 1960 metais. Kaip pažy- 
mėta programoje, ji buvo specialiai 
pritaikyta Hartfordo muzikos festi- 
valio orkestrui su sumažintu sąsta- 
tu. J. Gaideliui, kuris savo simfoni- 
niams veikalams mėgsta panaudoti 
padidintus crkestrus, apsieiti tik su 
dvigubu, haydnišku sąstatu ir visai 
atsisakyti trombonų ir tubos, tai di- 
delė auka. Tačiau gyvenimas diktuo- 
ja sąlygas, ir J. Gaidelis visada jas 
nesvyruodamas priima, kad tik savo 
kūrybinį degimą galėtų realizuoti 
konkrečiu pastatymu. 

ši jo simfonija trunkanti netoli 
dvidešimties minučių, susideda iš ke- 
turių dalių: Allegro moderato, Ada- 
gio espressivo, Scherzando ir Allegro 
energico. Dalys tačiau surištos tarp 


(V. Maželio nuotrauka) 


savęs pereinamais akordais ir atlie- 
kamos vientisai, be sustojimo. Kiek- 
vienos dalies turinys atitinka sona- 
tinės formos reikalavimus. Gyva, rit- 
minė pirmoji dalis savo stipriai sin- 
kopine, trumpa, preciziška tema, sa- 
vo turiniu yra lyg sarkastiškas: liki- 
mo klaustukas. Ji gerai išplėtota ins- 
trumentiškai, tirštų savitų harmo- 
nijų, prasmingai kontrastuoja su ant- 
ra tema, — plačia, lyriška, pro ku- 
rią prasiskverbia būdingas lietuviš- 
kas spalvingumas, pilnas susimąsty- 
mo, ilgesio. Bene gražiausia antroji 
dalis — nuotaikingas Adagio pagau- 
na savo kiek niūrių, prislėgtu dai- 
navimu. Drąsus skerco žaidžia or- 
Ikestro spalvomis vivace tempe, 0 sa- 
vo antroje pusėje staigiai virsta lėtu, 
švelniu epizodu — Lento grazioso. 
Finalinis Allegro energico, lyg pašė- 
lusi kova, yra ritminio elemento 
išsiliejimas. Visa simfonija dvelkia 
pulsuojančia energija, yra pilna ne- 
pažaboto gyvastingumo. 


Kompozitoriaus didelė technika 

leidžia jam traktuoti orkestrą virtuo- 
ziškai. Todėl, sakyčiau, šioje simfoni- 
joje virtuozinis technikos elementas 
lygiagrečiai eina su muzikiniu turi- 
niu. Ir pagal tai, kas ją statys, galės 
daugiau pabrėžti jos muzikalumą ar- 
ba iškelti virtuoziškumą. V. Marijo- 
šiaus pastatyme buvo išgauta darni 
pusiausvyra. Jis reikalavo preciziš- 
kų ritmų, tobulo atlikimo, tačiau la- 
biausiai pabrėždavo muzikalųjį mo- 
mentą, todėl ir veikalas išėjo pa- 
trauklus, turiningas. 

šio veikalo tirštos ir naujos har- 
monijos sudaro J. Gaidelio muzikos 
pagrindinį modernumo elementą. Jos 
nera perdaug aštrios, bet, nuolat be- 
gretinamos su nesigiminiuojančiais 
tarp savęs septakordais, sudaro sa- 
vitą spalvą, gerai apvaldytą, skonin- 
gai naudojamą, o su ja apsipratus, 
ji estetiškai stipriai veikianti. Har- 
monijos savitumas bene stipriausias 
J. Gaidelio individualumo bruožas. 


Antras jo modernumo elementas 
yra ritmas. J. Gaidelis ritminį mo- 
dernumą supranta kaip detalizuotą 
sinkopaciją. Motyvas jam neina ra- 
miu, lygiuoju ritmu, bet nuolat sin- 
kopuoja. Sinkopuoja savo pagrinduo- 
se, sinkopuoja detalėse. Ypatingai 
mėgsta smulkias šešioliktinių sinko- 
pas. Jos įneša nuolatinio nerimo, sar- 
kazmo arba ironijos, kaip taikliai 
apibūdino jo muziką Hartfordo kri- 
tikas, na, ir nemaža virtuoziškumo. 
Didele dalimi techniški sunkumai jo 
muzikoje išplaukia iš ritmo sinkopa- 
cijos. 

šalia harmonijos ir ritmo naujoviš- 
kumo, šioje simfonijoje, kaip ir ap- 
skritai J. Gaidelio kompozicijose, iš- 
kyla muzikinis elementas, — sielos 
kalba, lyrika. Savo muzikoje J. Gai- 
delis liūdi ar ilgisi, žaidžia ar juo- 
kiasi, pyksta ar šėlsta. Jo muzika 
kalba. Ir tatai yra svarbiausias daly- 
kas. 


Nežiūrint jo muzikos modernu- 
mo, ir vis labiau modernėjimo, jo kū- 
ryboje nuolat girdėti lietuviška sty- 
ga, kuri riša visą veikalą prie lie- 
tuviško turinio, prie lietuviškos že- 
mės, prie jos gyvenimo. Ypatingai 
letuose epizoduose jauti lietuviško 
peizažo ilgesingą rūką. 


Kada repeticija pasibaigė, V. Ma- 
rijošius kreipėsi į mus: “Prašykit 
Dievo, kad rytoj būtų audra, perkū- 
nijos, lietus. Jei bus blogas oras, mes 
grosime čia, šitoje salėje, ir visas 
koncertas bus užrašytas į juostelę 
ir bus transliuojamas per radiją. O 
jei bus geras oras, mes grosime lau- 
ke, ko aš labiausiai bijau ir nepa- 
geidauju". Bet oras buvo geras, ir 
koncertas įvyko gryname lauke, kur 
jokio užrašymo negalėjo būti. Mes, 
kurie dieną prieš tai buvome per re- 

peticiją salėje, pajutome labai didelę 
sąskambio permainą. Nors ir maža 
styginių grupė, salėje ji skambėjo 
pilnai, sultingai, įtikinančiai. Dargi 
kai kurie pučiamieji, būtent valtor- 
nė, buvo girdėti per silpnai. Atvira- 
me lauke styginiai bemaž dingo, tuo 
tarpu pučiamieji labai sustiprėjo. Tai 
priklausė iš dalies ir nuo akustinio 
gaubtuvo, specialiai koncertams lau- 
ke pastatyto. Jis labiausiai atmuša 
prie sienos sėdinčiųjų instrumentus. 
Tai buvo variniai ir klarnetai bei 
litaurai. Antroje eilėje sėdinčiųjų in- 
strumentus atmušdavo silpniau. Siy- 
giniai buvo trečioje eilėje, jie sėdėjo 
dviems laiptais žemiau nuo gaubtu- 
vo, kuris savo ruožtu, eidamas į vir- 
šų, nuo jų tolo dvigubai. Tą skam- 
besio skirtumą jutome tik mes, buvę 
prieš tai salėje per repeticiją. Kriti- 
kas padarė klaidingą išvadą, kad J. 
Gaidelio veikale dominuoja pučiamie- 
ji. Plati publika, o jos buvo apie 
tūkstantis, išklausė koncertą su di- 
deliu dėmesiu ir nesigailėjo katučių 
nei dirigentui, nei koncerto solistams, 
nei mūsų kompozitoriui, kuris po 
veikalo atlikimo buvo maestro Ma- 
rijošiaus publikai pristatytas. 

Dar  paminėsiu vieną įdomią 
smulkmeną. J. Gaidelio simfonija ėjo 
antruoju programos numeriu. Po Te- 
lemanno klasinės suitos ji sudarė di- 
delį harmoninį kontrastą. Pradžioje 
kai kas nesusilaikė nuo garsios iro- 
niškos replikos savo kaimynui. 'Ta- 
čiau tai truko nuostabiai trumpai. 
Po kelių frazių visi nurimo, pasinėrė 
didėjančiame dėmesyje, o greit bu- 
vo patraukti modernaus simfonijos 
muzikalumo. Šeštoji J. Gaidelio sim- 
fonija buvo mielai išklausyta. Tai ra- 


do rcikalo pabrėžti ir koncerto kri- 
cdikas. 

Kompozitorius Julius Gaidelis emi- 
gracijos sąlygose susilaukė neeilinio 
savo šeštosios simfonijos atlikimo. 
Jau antru kartu mūsų iškilusis di- 
rigentas Vytautas Marijošius imasi 
jo veikalų. Pernai pravedė New Yor- 
ke ketvirtos simfonijos skerco, da- 
bar — visą šeštąją simfoniją. Abu 
kartu su dideliu pasisekimu, abu kar- 
tu su reikšmingais muzikos kritikų 
atsiliepimais. Tai didelė moralinė pa- 
rama Juliui Gaideliui. Nors jo kū- 
rybos brangintojų netrūko ir ne 
kartą jo įvairūs veikalai buvo gro- 
jami, bet jis, vis lyg savim nepa- 
tenkintas, savimi nepasitikįs, lyg nu- 
siminęs, visas savo viltis dėjo į sim- 
foniją. Susilaukė ir gražaus simfo- 
nijos atlikimo. Tai dar kartą pa- 
liudijo jo talento pajėgumą. Belieka 
jam užsidegti kūrybine ugnimi ir be 
atodairos kurti, praturtinti lietuvių 
muzikinį lobyną didingais simfoni- 
niais, kameriniais, choriniais, soli- 
niais veikalais, iškelti įvairius mūsų 
išgyvenimo aspektus. Jo technikos 
imponuojantis apvaldymas yra pa- 
kankamas išreikšti įvairioms lietu- 
viškos sielos. nuotaikoms. Jo pavel- 
dėtas iš savo mokytojo profesoriaus 
Juozo (Gruodžio bei pasisemtas iš 
liaudies muzikinio lobyno lietuvišku- 
mas muzikoje yra augštos kokybės, 
augštai akademinis, mielai klauso- 
mas. Ir ateities lietuvių kartų jis. 
bus didžiai vertinamas ir dažnai re- 
prezentacijai naudojamas. Daug lie- 
tuviškų temų turėtų virsti jo rankų 
grandioziniais simfoniniais ar subti- 
liais kameriniais veikalais. 

Izidorius Vasyliūnas 


DAIL. MINDAUGAS NASVYTIS 


Dail. Mindaugas Nasvytis, kurio 
aliejinės tapybos darbai spausdinami 
šiame “Aidų" numeryje, yra jauno- 
sios kartos atstovas, gyvenąs Cleve- 
lande. Gimė jis Lietuvoje ir paišybos 
mokytoju turėjo dail. Joną Mackevi- 
čių, su kuriuo 1946 m. Tuebingene 
dalyvavo pabaltiečių meno parodoje. 
Tremtyje jis visą laiką domėjosi dai- 
le. 1948 m. įstojo į Freiburgo Meno 
Institutą, bet emigraciniai reikalai 
neleido jo baigti. 1949 m. Mindaugas 
Nasvytis atvyko į Jungtines Ameri- 
kos Valstybes, ir po metų įstojo į 
Clevelando Meno Instituto skulptūros 
skyrių. Institutą baigė 1952 m. At- 
likęs karinę tarnybą, 1954 m. įstojo 
į Ohio valstybinį universitetą studi- 
juoti tapybos. Po metų gavo dail. me- 
nų bakalaurato laipsnį. Tame pačia- 
me universitete tęsė studijas magist- 
ro laipsniui gauti, kurias, verčiamas 
aplinkybių, turėjo nutraukti. 1959 m. 
vėl pradėjo studijuoti dailę Clevelan- 


do valstybiniame universitete, ir te- 
nai įsigijo magistro laipsnį tapybos 
srityje. 

Dail. M. Nasvytis, kaip matyti iš 
jo darbų, yra abstraktinės srovės at- 
stovas tapyboje. Kai kuriuose jo dar- 
buose dar kiek jaučiama įprastinės 
tikrovės užuominų, kituose pasilie- 
kama abstrakčių estetinių formų 
plotmėje. ši meno kryptis dailininką 
domino jau gimnazijos suole. Tačiau 
su ja giliau susipažino Freiburge. 
Nelengva buvo išsivaduoti iš realis- 
tinės įtakos. Ji buvo jaučiama jo ta- 


pybos ir skulptūros darbuose iki 
1957 m. 
Studijuodamas meną, Mindaugas 


Nasvytis jau dalyvavo studentų pa- 
rodose Freiburgo, Clevelando ir Co- 
lumbus miestuose. 1960 m. turėjo 
atskirą savo darbų parodą Columbus 
mieste. Dalyvavo ir Lietuvių dailinin- 
kų parodose — 1958 m. Clevelande 
ir 1960 m. Čikagoje. L. A. 


NEMUNO ŽEMUPIS PERTVERTAS |5-ME AMŽIUJE 


Dokumentas skamba šitaip; vokiš- 
kos Hanzos pirkliai Kaune 1452 m. 
skundžiasi Lietuvos valdžiai, kad 
"Vilkijos viršininkas (įtaisęs) Nemu- 
ne lašišų pertvarą" ir už praplau- 
kimą nuo laivininkų imąs mokestį 
(hebetman zcu Wilkenhofe uff der 
Mymmel eyne laxswere ...; schip- 
pers ...; Hansisches Urkundenbuch, 
VIII, 125). Įrengimas, matyt, atsi- 
rado tarp 1430-1452 m., kadangi ki- 
tose skundo vietose minima nauji 
suvaržymai, kurių nebuvę prie Vy- 
tauto (tenp., p. 80-81). 


Vadinasi, aiškiai kalbama apie už- 
tvarą per upę žuvims gaudyti. Lie- 
tuvių gyvojoje kalboje tai vadinama 
persėda. 


Šitam tekstui įvertinti reikia mes- 
ti žvilgsnį į Lietuvos žvejybos istori- 
ją. Pirmutinė istorinė tos rūšies ži- 
nia paduota anglo-sakso Wulfstano, 
kai jis 9-me amžiuje angliškai pa- 
rašė apie lietuvių giminaičių prūsų 
žvejojimą (SRP, I, 733). Pasak Dus- 
burgo ir Jerošino, Ragainės pilyje 
13-me amžiuje buvo tam tyčia tven- 
kinys žuviai veistis ir laikyti (tenp., 
133, 489). Bet pilnas Lietuvos žuvi- 
ninkystės vaizdas atsiskleidžia tik 
16-me amžiuje, būtent, dvarų inven- 
toriuose ir įvairiuose žemės, van- 
dens ir miškų ūkio nuostatuose. Jie 
išspausdinti Lietuvos Statute, Liet. 
Metrikoje, Jablonskio Liet. Archyve 
ir Lietuviškuose Žodžiuose etc., Ak- 
tuose Viln. Archeografinės Komisi- 
jos, Archeografičeskij Sbornik'e ir, 
iš dalies, kituose leidiniuose (beveik 
visi tokie šaltiniai išvardinti mūsų 
str. “Žuvininkystė ir Žvejai Senovi- 
nėje Lietuvoje" žurnale “Žemės UŪ- 
kis", 1943 m., nr. 5). Išskaičiuojama 
vardais 16 žuvių rūšių. Nustatoma 
apsaugos Nneršimo mėnesiai (balan- 
dis-gegužis-birželis). Tasai nuosta- 
tas išbuvo galioje iki pat 18-to am- 
žiaus. Minima įvairūs žvejojimo bū- 
dai ir įrankiai. Veikia (matyt, nuo 
13-to amž. pradžios) tinklininkai ir 
tinklininkystės (nevodniki, nevodnic- 
tvo): Vilniuje, Perelome, Daugeliš- 
kiuose, Apse, Alytuje. Tinklininkys- 
tės, atrodo, buvo duodamos naudo- 
jimui analogiškomis sąlygomis, kaip 
valdovo žemės ūkio dvarai. : 

Specialiai Vilkijos pertvarą pa- 


aiškins šie faktai. Dideliu mastu žve- 
jojimas buvo ne kažin kokia išim- 
tis. Didžiųjų ežerų tinklai kiekviena- 
me sparne išnešdavo po 70 sieksnių ir 
buvo traukiami valtimis ar plaustais 
(Liet. Metrika, Publ. Dela, I, 608 
tol., Dok. Minist. Justicii, I, n. 78). 
Būta specialių pertvarų — persėdų 
ešeriams ir lašišoms (Kurše paliu- 
dyta tokios ir unguriams, LUB, II). 
O lašišos (angl. trout) ypačiai vei- 
sesi Nemune ties Vilkija, nes ten 
žvejams buvo prievolė 'nuo valties 
po lašišą" (od czolna po lososiu, Jab- 
lonskis, Lietuviški Žodžiai etc., 360). 


Bet Vilkijos pertvara buvo ypatin- 
za, mat, Nemunas iki Kauno visuo- 
met buvo prekinių burinių laivų, vė- 
liau garlaivių plaukiojamoji upė. 
Pertvara turėjo laivams praleisti 
specialiai įrengtą tarpą, kadangi ci- 
tuotas dokumentas aiškiai mini lai- 
vininkus (schipper) ir už praleidi- 
mą įmamą mokestį. 

Visoje Lietuvos istorinėje valsty- 
bėje paliudyta bent 4 žvejojamų 
pertvarų ir užtvankų rūšys. Bet, iš- 


studijavus dokumentų atitinkamas 
vietas, tas rūšis galima suvesti į dvi 
kategorijas — Žuvines užtvankas 


malūnų tvenkiniams ir pertvaras ar- 
ba persėdas skersai upės. Slaviškuo- 
se dokumentuose tai vadinama jezj, 
seža, groblia, greblia, gatj, o lotyniš- 
kuose — jasii, parvi porticuli, agger. 
Pirmoji jų kategorija, t.y. susiju- 
sioji su malūniniais tvenkiniais (pa- 
sitaikydavo iki 4) paprastai būda- 
vo supilama iš žemių. Antroji gi ap- 
€mė konstrukciją, sukaltą iš mietų 
arba kuolų, perpintų karklais ar 
šakomis bei žabais. Tai implikuoja 
I Lietuvos Statuto “pertvarą sukapo- 
jo" (jezj porubil, skyr. IX, str. 7). 
Taip pat 1567-44 m. instrukcijos 
girininkams “pertvaras sukalti" 
(jazy ... zabiwac, Liet. Metrika, cit. 
pirmiau, p. 624). 

Ar galima buvo tokiomis pertva- 
romis pereiti skersai upės? — Be 
jokios abejonės. 1536 m. dokumen- 
tas kalba apie “mažus tiltelius, ku- 
rie vadinama Jasij" (parvos ponticu- 
los gui Jasij vocantur, Sobranije 
Drevnich Gramot Gordov Vilni etc., 
45). Turima galvoje Neris tarp Ne- 
menčinčs ir Kernavės. O skundėsi 


Vilniaus tiltininkai (ten tiltas per 
Nerį), girdi, augščiau esančios per- 
lvaros sumažina jųjų pajamas (tenp. 
ir 62). Ir dar vienas dalykas. Anos 
pertvaros arba “tilteliai" turėjo į- 
rengtus tarpus (dabar vadinama šliu- 
zais) plaustams praplaukti (naui- 
gia guae Promy vocantur (45). Va- 
(linasi, kaip Vilkijoje. 

Pasirodo, upių žvejojamomis per- 
Lvaromis buvo galima ir pervažiuoti. 
1554 m. augštesnieji luomai (bajo- 
rai) prašo valdovo, kad būtų panai- 
kintas “lankinis mokestis ant per- 
tvarų (na grebliach podužnoje, 
Liet. Metrika, 1914 m., 234). O “lan- 
kinis" implikuoja vežimą, į kurį ark- 
lys pakinkytas lanku (slaviškai du- 
ga, būdvardyje atsiranda “Ž'). "To- 
kiomis pertvaromis galėdavo pereiti 
ištisos kariuomenės. Lenkai 1432 m. 
taip pereina Morachvos upę Podo- 
lėje (kare su Švitrigaila). Dlugošas 
kalbamą pertvarą lotyniškai vadina 
agger (Historiae Polonicae, XI, 488 
tol.). J. Matusas 


* Neseniai išėjo iš spaudos stam- 
bus viekalas — “Lietuvių Katalikų 
Mokslo Akademijos SUVAŽIAVIMO 
DARBAI" (IV tomas). Redagavo A. 
Liuima, S.J., išleido Lietuvių Katali- 
kų Mokslo Akademija prel. Pr. M. 
Juro lėšomis; spausdinta Romoje, 
321 psl. Pažymėtini straipsniai: An- 
tanas Liuima — "Teologinė mistinio 
Kristaus Kūno sąvoka; Pranas Bra- 
zys — Medicinos etika pagal Pijaus 
XII direktyvas; Stasys A. Bačkis — 
Katalikų Bažnyčios doktrina apie 
tautų apsisprendimo teisę; Jonas Nor- 
kaitis — Istorinis materializmas ka- 
talikiškos filosofinės doktrinos švie- 
soje; Zenonas Ivinskis — Lietuvos ir 
Apaštalų Sosto santykiai amžių bė- 
gyje; Steponas Matulis — Lietuva ir 
Apaštalų Sostas 1795 - 1940; Juozas 
Eretas — Šalkauskio idėjų kelias. 
Toliau prisimenama visa eilė miru- 
siųjų, aprašomas Akademijos suva- 
žiavimas 1957 m. spalio 2-4 Romoje. 

* Prof. J. Eretas, dalyvavęs' Liet. 
Kat. Mokslo Akademijos suvažiavi- 
me Čikagoje, prieš išvykdamas į 
šveicariją, skaitė visą eilę paskaitų: 
Toronte, Filadelfijoje, Vašingtone, 
Detroite, Clevelande ir Bostone. 

* Dr. Adolfo šapokos, mirusio ko- 
vo mMėn., parašyta knyga “Vilnius 
Lietuvos gyvenime", yra jau surink- 
ta ir parengta spausdinti. Anglų kal- 
bon ją vertė taip pat šiemet Londone 
miręs E. J. Harrison, buvęs anglų 
viceckonsulas Vilniuje ir Kaune, nuo- 
širdus lietuvių bičiulis, ir dr. Kostas 
Jurgėla. Knyga gausiai iliustruota, 
174 pusl, skiriama angliškai kal- 
bančiai visuomenei. Leidimu rūpinasi 
J. Cicėnas. į 

spaudoje, tad čia jų nekartojame, te- 
pzimindami, kad pagrindinis Bend- 
rucmenės dėmesys yra skiriamas 1. 
mūsų švietimui, 2. lietuvių kultūros 
globai bei pristatymui, 3. tarpusavio 
bendravimui bei bendradarbiavimui, 
4. finansams. LB Taryba vykdomie- 
siems LB organams pavedė įsteigti 
Jaunimo Tarybą ir sušaukti JAV 
lietuvių organizacijų konferenciją 
kalbėtis dėl bendradarbiavimo ir dar- 
bo pasiskirstymo. Lietuvių Fondas 
steigiamas pagal LB Taryboje sutar- 
tus bei priimtus Bendruomenę bei 
individualius aukotojus patenkinan- 
čius principus ir sudaryta komisija 
Lietuvių Fondo statutui prie šių 
principų priderinti. 


Audrelė vandens šaukšte 


LB Taryba taip pat pasisakė 
kreipsiantis į JAV valdžios įstaigas 
bei pareigūnus Lietuvos laisvės bylos 
reikalais bei prisidėsianti prie Ku- 
chel — Lipscombo rezoliucijos pra- 
vedimo. Čia dėl to jau kilo kaiku- 
riose mūsų sferose nepasitenkinimas 
ir audrelė. Antai, “Naujienos? 1961 
rugsėjo 21 savo apžvalgoj atsiliepė: 
“Šitas nutarimas jau prasilenkia su 
aukščiau pacituotu LB Tarybos pasi- 
sakymu už “darbo padalos prinicipą"' 
ir Alto rėmimą. LB žada eiti į politi- 
ką ir dirbti tą darbą, kuriam yra su- 
siorganizavusi Amerikos Lietuvių 
Taryba. Ne gana to, LB žada dėtis 
prie los-angeliečių grupės sudaryto 
komiteto pastangų Kuchel-Lips- 
combo rezoliucijai pravesti. Tas ko- 
mitetas veikia atskirai nuo Alto. Čia 
jau ne darbo padala (pasidalinimas), 


o vienybės ardymas'". Dar piktesnis 
“Keleivio" atveikis rugsėjo 13 ir 20 
numeriuose: esą Bendruomenė pasi- 
šaunanti (!) perimti Amerikos Lietu- 
vių Tarybos darbą ir dėl to nematan- 
ti net reikalo pasiaiškinti. O kad bū- 
tų "argumentai" stipresni, laikraštis 
Bendruomenę išvadina “rasistine Or- 


ganizacija", neturinčia šaknų mūsų 
visuomenėje, jos veikėjus — “'smul- 
kiais politikieriais", kuriuos “mūsų 


politinės grupės ir darbuotojai" tu- 
rėtų įspėti ir jiems priminti jų vietą 
ir darbo sritis. 

Kitoje mūsų spaudoje dėl to pa- 
sigirdo kitokių balsų, Bendruomenę 
ginančių. “Dirva" atsiliepė straips- 
niu “Kelkime balsą. prieš kraštuti- 
nes užmačias', kur dėl “Keleivio" ir 
“Naujienų" rašymų sakoma: “Nau- 
jienos su Keleiviu prakalbėjo dikta- 
tūriniu balsu; Amerikoje yra mūsų 
vadovaujamas Altas, tad visi kiti ty- 
lekit! Prakalbėjo taip, kaip yra 
kalbama diktatūrinėse sistemose: 
mes viešpačiai, tad kitų mums nerei- 
kia!" (1961.X.4 nr.). Prieš tokią dva- 


sią reikią pasisakyti ir iš princi- 
po, ir iš esmės, nors ji ir yra, kaip 
“Naujienos" nurodančios, atremta į 
Alto grupių susitarimą: “Negeras 


toks susitarimas, kuris paneigia pa- 
čių žmonių iniciatyvą bei pastangas 
ir reikalauja vergiško paklusnumo. 
Niekas nesikėsina į Alto suverenu- 
mą, to nedaro nė Bendruomenė, bet 
būtų tikras nesusipratimas drausti 
kreiptis kam nors į Washingtoną 
raštu ar žygiu, jei tai būtų Lietuvai 
naudinga". Gi LB Tarybos kreipima- 
sis yra naudingas: “Nutarė — ir jau 
vykdo: tam tikrais raštais jau krei- 


Liet. Bendruomenės Taryba su svečiais, susirinkusi Niuj ėj i j eilėj i i 
nės T jorke rugsėjo 2-3 d. Pirmoj eilėj iš k š 
petienė, dr. P. Vileišis, J. šlepetys, St. Barzdukas, dr. J. Sungaila, J. Jasaitis, . 2 ES 

pėsi į tas įstaigas bei pareigūnus. 
Jau gauna jų pačių atsiliepimų. Va- 
dinasi, LB Tarybos akcija Lietuvos 
reikalą judina, garsina, primena". 
Kuchel-Lipscombo rezoliucijos akci- 
jos reikalu “Dirvoje" pastebima: 
“(šios) rezoliucijos akcija išėjo iš 
paties Alto iniciatyvos — šios akci- 
jos pirmasis ėmėsi Alto Los Angeles 
skyrius. Šis skyrius kreipėsi į Alto 
Vykdomąjį Komitetą ir taip pat ga- 
vo jo pritarimą. Alto vasario 10 die- 
nos formalus nutarimas remti rezo- 
liuciją, kaip pranešama spaudoje, iki 
šiol nėra pakeistas. Tad ko iš tik- 
rųjų siekia Naujienos, tvirtindamos, 
kad “tas komitetas veikia atskirai 
nuo Alto'?7 Kam naudinga ši Alto 
kova prieš Altą?" Labai būdinga 
mūsų gyvenime taip pat Keleivio" 
įtaiga Bendruomenę “sudrausti", ir 
dėl jos “Darbininkas“ 1961.X.3 nr. 
pasisako: “Laikraščiu. niekinant 
Bendruomenę ir jos veikėjus, savai- 
me kyla klausimas, koki vardai tin- 
ka tada tom 'mūsų visuomeninėm 


organizacijom', kurių veikėjai turi 
būti įspėjikais“. 
čia reikalai nešventiški, 
jie nelaukia 
Mums būtų neįdomūs “Naujienų" 


ir “Keleivio" kuriami vaidalai, jei jie 
šiuo atveju nediegtų mūsų bendruo- 
menėj tam tikros ekskliuzyvistinės 
dvasios, nepalaikytų nereikalingos į- 
tampos, nesklaidytų dėmesio ir ne- 
drumstų nuotaikų. Mums taip pat vi- 
sai nesvarbu, kokiu pagrindu šian- 
dien išeivijoj mes telkiamės krūvon: 
biologininiu, kurį mūsų socialistai 


į Iz. Dilienė, šle- 
Trečiokienė, O. Labanauskaitė. 


JAV LIETUVIŲ BENDRUOMENĖ GYVENIME 


Artėdami prie JAV Lietuvių Bend- 
ruomenės dešimtmečio sukakties ofi- 
cialios datos (jos aktas buvo iškil- 
mingai paskelbtas ir pasirašytas 1951 


lapkričio 18 New Yorke), galime 
konstatuoti, kad ji šio krašto lietu- 
vių gyvenime savo vietą jau rado. 
Rado jau atliktais bei tebedirbamais 
darbais, rado organizacine santvar- 
ka. Galės keistis kaikurios mažme- 
nos, pagrindinė linkmė liks ta pati, 
nes ji atremta į lietuvių išeivijos gy- 
vybinius reikalus. 


LB Tarybos sesija New Yorke 

Tai akivaizdžiai liudija taip pat 
naujai išrinktosios LB Tarybos sesi- 
ja, įvykusi 1961 rugsėjo 2-3 dieno- 
mis New Yorke. Sesijos nuotaikas, 


svarstymus, pastangas, nutarimus 
taikliai apibūdina V. Vol(ertas) sa- 
vo straipsnio antrašte; “Bendruome- 


nė atėjo darban" (Draugo 1961 rug- 
sėjo 30 nr. priedas). šitą mintį pa- 
čiu straipsniu plėtodamas, minėta- 
sis autorius toliau rašo: “Per dešim- 
tį metų atviromis akimis bei asme- 
ninių tikslų neaptemdyta galva sekus 
Lietuvių Eendruomenės pastangas ir 
stebėjus paskutinį Tarybos suvažia- 
vimą New Yorke, paryškėjo keletas 
šio sambūrio laimėtų bruožų: LB 
išaugo, subrendo, prisišaukė jaunų, 
pajėgių darbininkų; gajumu pralen- 
kė daugumą organizuotų vienetų; 
prasiplėtė jos atsakomybė už lietu- 
viško gyvenimo apraiškas; atsirado 
drąsos ryškesniems. užsimojimams; 
sveikomis mintimis užtroškino suk- 
tas pašalines įtakas; jauna, pasiruo- 
šusi, tvirta atėjo darban"'. 


Iš LB darbų 


Apie Bendruomenės darbus kalba 
Tarybos sesijoj padaryti pranešimai: 
1961 liepos 2 Chicagoj surengta JAV 
ir Kanados lietuvių II-oji Dainų 
šventė, pakeliui į JAV ir Kanados 
lietuvių II-ąjį Kultūros Kongresą, pa- 
keliui į JAV ir Kanados lietuvių II- 
ają Tautinių šokių šventę, vykdo- 
mas jaunimo dramos konkursas su 
dviem premijom (pirmąją 1000 dol. 
premiją skiria JAV LB, antrąją 
500 dol. premiją Kanados LB), stei- 
giamas Lietuvių Fondas lietuvybei 


globeti, leidžiamas LEB biuletenis, re- 
miama A. Ruzancovo redaguojama 
"Knygų Lentyna', Kultūros Fondas 
išleido Vcl. Biržiškos “Aleksandry- 
ną“, VI. Jakubėno “Liaudies dainas", 
S. Jonynienės “Lietuvos laukus", J. 
Plačo "Gintarą", pakeliui A. šeš- 
plaukio “Ten, kur Nemunas banguo- 
ja“ (pastarieji trys leidiniai — litua- 
nisiinių mūsų mekyklų vadovėliai), 
reguliariai leidžia “Gimtąją Kalbą", 
bendrinės mūsų kalbos laikraštį, 
švietimo Taryba paskelbė lituanisti- 
nių mokyklų programas, rūpinasi 
naujų lituanistinių vadovėlių paren- 
gimu ir mokslo priemonių pagami- 
nimu, LB apylinkės ir apygardos 
daug kur lituanistines mokyklas ne 
tik globoja ar paremia, bet ir išlai- 
ko, rūpinasi platesnio masto kultū- 
riniais meniniais parengimais, minė- 
jimais, dailės parodomis, paskaito- 
mis, prie LB apylinkių ir apygardų 
daug kur veikia chorai, mėgėjų vai- 


dintojų būreliai, tautiniai jaunimo 

ansambliai ir kt. 

LB lėšos ir mecenatai 
Bendruomenės pajamas sudaro 


kelių tūkstančių lietuvių kasmet į- 
mokami tautinio solidarumo įnašai, 
parengimų pelnas, aukos ir kt. lėšos. 
Ji nėra tokia vargana, kaip kaikam 
atrodo. Atskirų didesnių LB apylin- 
kių metiniai biudžėtai visai įspūdin- 
gi, pvz. 1960 metais pajamų turėjo 
— Detroito apylinkė $9,203,08, Cle- 
velando I-oji  $4,573.99,  Baltimo- 
rės $3,496.84, Cicero $1,490.44, Mar- 
guette Parko Chicagoj $1,439.80, Cle- 
velando II-oji $946.48 ir t.t. Apylin- 
kių pinigai daugiausia eina lituanis- 
tiniam mūsų švietimui, vietos kultū- 
riniams reikalams, socialinei globai, 
šalpai, sporto, jaunimo organizaci- 
jų paramai ir kt. gyviesiems reika- 
lams. 

Varganesnė yra LB Centro Val- 
dyba (ir kiti centriniai LB organai), 
nes jai LB apylinkės nustatyta tvar- 
ka teduoda tik pusę jų surenkamų 
tautinio solidarumo įnašų. Geru ir 
sveiku reiškiniu reikia laikyti tai, 
kad tautinio solidarumo įnašų sumos 
Bendruomenės gyvenime auga: šituo 
yra ugdoma ta bendruomeninė dva- 
sia, apie kurią Lietuvių Chartoje 


kalbama šiais žodžiais — “tautinio 
susipratimo ir lietuvių vienybės ženk- 
lan kiekvienas lietuvis moka nuola- 
tinį tautinio solidarumo įnašą“. LB 
Centro Valdybai tautinio solidarumo 
įnašų už 1960.9.1 — 1961.8.31 laiko- 
tarpį (už vienerius metus) buvo at- 
siųsta $3,763.25, iš viso metinių pa- 
jamų Centro Valdyba per tą laiką 
turėjo $13,100.32. Kultūros Fondo pa- 
jamų šiuo tarpų po ranka neturime, 
bet ir jos sudaro kelių tūkstančių 
dol. sumą. 

Džiugiu reiškiniu taip pat reikia 
laikyti Eendruomenės mecenatus. 
Jais yra daugiausia mūsų gydytojų 
draugijos. Antai, Ohio Lietuvių Gydy- 
tojų Draugija paskyrė Bendruome- 
nei tris tūkstantines premijas, kurios 
atiteko Alg. Landsbergiui už “Pen- 
kis stulpus turgaus aikštėje", Lietu- 
vių Enciklopedijos redakciniam ko- 
lektyvui už jo statomą amžinąjį lietu- 
vių išeivijos paminklą savo darbu, 
trečioji tūkstantinė skirta lituanisti- 
nio vadovėlio išleidimui paremti. Dr. 
V. Tercijonas per New Yorko Lie- 
tuvių Gydytojų Draugiją Bendruo- 
menei davė taip pat tūkstantį dol. 
išleisti knygai apie lietuvybės galbė- 
jimą Amerikoje ir padėti įsteigti 
vaikų darželį. Stambesnes sumas 
Bendruomenei yra skyręs Illinois Lie- 
tuvių Gydytojų Draugijos Pagalbinis 
Moterų Vienetas (jo parama išleisti 
S. Jonynienės “Lietuvos laukai') ir 
kt. aukotojai. Bendruomenė juos mi- 
ni didelės pagarbos ir dėkingumo 
jausmų, nes jie efektyviai prisideda 
prie Bendruomenei tenkančių užda- 
vinių vykdymo. Reikia tikėtis, kad 
tokių mecenatų skaičius augs, ypa- 
čiai dabar gimstant Lietuvių Fondui. 


LB Tarybos nutarimai 


Gražiai pradėtas ir nuolat plin- 
tąs Bendruomenės darbas negali su- 
stoti, nes jis mūsų išeivijai gyvy- 
biškai būtinas. Į tai savo nutarimais 
reikšmingai atsiliepė LB Taryba, vy- 
riausiasis LB organas. Taryba pa- 
brežė bendro darbo kelio reikalingu- 
mą, todėl JAV lietuvius paskatino 
1. aktyviai remti savo organizaci- 
jas bei paskirus asmenis, veikian- 
čius religijos, kultūros, politikos, šal- 
pos, ekonomikos, sporto ir kitose sri- 
tyse, ir imtis darbo ten, kur jis šiuo 
metu daugiausia apleistas, 2. remti 
JAV lietuvių bendrines institucijas— 
Altą, sukurtą Lietuvos vadavimo dar- 
bui, ir Balfą, skirtą lietuvių šalpai 
bei globai, ypačiai palaikyti Balfo 
pastangas remti užjūriuose mokslus 
einantį lietuvių jaunimą bei nuken- 
tėjusius dėl lietuvybės, 3. ypatingą 
dėmesį kreipti į lietuvių jaunimą. 

Kiti LB Tarybos nutarimai lie- 
čia konkrečius Bendruomenės darbo 
atvejus. Jie paskelbti visoje mūsų 

a*'meta, ar istoriniu, kurį jie pripa- 
žįsta. Tuščia yra apie tai kalbėti 
ir dėl to ginčytis. Šiandien mums 
svarbu, kad mes jaučiamės esą lie- 


tuviai, matome išeivijoj mus tyko- 
jančius pavojus ir organizuojamės 
jiems pasipriešinti. Mums svarbu, 


kad matome grėsmę, kuri atsiranda 
mums išsisklaidant ir mūsų jauni- 
mui nutaustant, todėl siekiame visus 
burti krūvon tautiniu pagrindu, nes 
tik visi drauge galime sukurti sve- 
tur bent minimalinę savą aplinką, 
būtiną  jaunosiose kartose tautinei 
dvasiai diegti, ugdyti, išlaikyti. Tai 
pats didysis mūsų siekimas ir rū- 
pestis, o kad kreipiamės ir kreipsi- 
mes į Amerikos įstaigas bei parei- 
gūnus Lietuvos laisvės reikalais, tai 
dėl to, kad čia kiekvieno lietuvio pa- 
reiga ir kad atvejų atvejais skatino 
tai daryti patys mūsų laisvės kovos 
veiksniai. Juo daugiau bus šaukian- 
čių, juo bus mūsų balsas garsesnis. 


šiam tikslui Juozas Girnius para- 
še visą veikalą. Bet ir jo "pagrindai" 
“Naujienoms" ir “Keleiviui", rodos, 
taip pat nepriimtini. O vis dėlto 
Girniaus “Tauta ir tautinė ištikimy- 
bė" yra grynos lietuviškos sąžinės 
balsas. Padaro Bendruomenei taip 
pat priekaištų ir Girnius, ir būtent 
tokių; kad ji tesistengia būti 'drung- 
nu vandenėliuų, kol bus priprasta prie 
svetimų vendenų"“; kad ji ligi šiol 
tesiverčia “pusinėmis priemonėmis'', 
todėl jos neefektyvios; kad ji neiš- 
eina iš 'užburto rato“, tesistengda- 
ma prie visų prisitaikyti. O Bendruo- 
menė turi būti kovojančioji lietu- 
vybė, kurios rūpesčio ir veiklos lau- 
kas yra visa Amerikos lietuvių iš- 
eivija ir kuriai reikia visų Amerikos 
lietuvių talkos. 

Štai tas tikslas, kuriam mes dir- 
bame kaip mokėdami ir pajėgdami. 
Gaila, pagal tikslo didumą mūsų jė- 
gos ribotos, ir atsiranda kliūčių. Bet 
ejome į priekį ir toliau eisime, nes, 
to paties Girniaus žodžiais, tik iš- 
laikydama bendruomeninę savo pri- 
gimtį ir gaivindama organizacinę sa- 
vo santvarką bendruomenine dvasia, 
Bendruomenė taip pat galės ištesėti 
savo uždavinius ir atlikti savo pa- 
skirtį. 

Arba išnyksime, kaip jau išny- 
ko mūsų šimtai, tūkstančiai, dešim- 
tys tūkstančių, kaip nykstame da- 
bar. Tik didelis klausimas, ar nuo 
to taip pat bus geriau “Naujienoms"', 
“Keleiviui" ir kitiems mūsų ''nera- 
sistams" ? 

Bendruomenė pasirinko kovos ir 
darbo kelią. L. "Tolstojaus “Annos 
Kareninos" vieno veikėjo žodžiais, 
“čia reikalai nešventiški, jie nelau- 


kia". Todėl į šį darbą kviečiame vi- 
sus, “kas darbininkas ir kas dirbti 
gali?! St. Barzdukas 

ILS IKS I 


* Pasaulio Lietuvių Bendruomenės 
valdybos sąstatas šiuo laiku yra 
toks: dr. J. Sungaila — pirm., J. Ma- 
tulionis — vicepirm., V. Meilus — ižd. 
ir sekr., E. čČiuplinskas — protokolų 
sekr., J. Kralikauskas — valdybos na- 
rys kultūriniams reikalams, K. Gri- 
gaitis ir B. Vaškelis — valdybos na- 
riai. Visi gyvena Toronte bei jo apy- 
linkėse. 

* Kanados Lietuvių Bendruomenės 
Taryba spalio 7-8 d.d. buvo susirin- 
kusi posėdžiams Toronte. Iš padary- 
to krašto valdybos pirm. S. Kęsgai- 
los pranešimo pasirodė, kad Bend- 
ruomenės veikla apima visas lietuvių 
kultūrinio darbo sritis. Kanadoje 
veikia 20 apylinkių. 

* Los Angeles mieste Atstovų Rū- 
mų narys Glenard P. Lipscomb ta- 
rėsi su vadinamo Kuchel-Lipscomb 
rezoliucijos komiteto vadovybe. G. 
Lipscomb pažymėjo, kad rezoliucija 
randa vis daugiau naujų pritarėjų 
tarp demokratų ir respublikonų par- 
tijų atstovų Kongrese. 

* Lietuvių tautos sukilimo 20 m. 
sukaktis paminėta Niujorke rugsėjo 
23 d. Paskaitą skaitė prof. Z. Ivins- 
kis, Vaičiulaičio patriotinės kūrybos 
ir partizanų poezijos perteikė Henri- 
kas Kačinskas. Čikagoje šio sukilimo 
minėjimas suruoštas spalio 1 d. 

* Karolis Žalkauskas, buvęs Kauno 
universiteto profesorius, Klaipėdos 
gubernatorius, vidaus reikalų minis- 
teris, apygardos teismo prokuroras 
ir Vliko vykdomosios tarybos pirmi- 
ninkas, mirė Vašingtone rugsėjo 16 
d. Ten ir palaidotas. 

* Spalio 9 d. Čikagoje mirė Sofija 
Barcus. Ji nuo jaunų dienų reiškėsi 
visuomeninėje veikloje, bet labiausiai 
išgarsėjo radijo programomis, ku- 
rioms vadovavo nuo 1932 m. 


DĖL TŲ BARIKADŲ 


V. Vaitiekūnas, kalbėdamas apie 
Bendruomenės rinkimus (Aidai, nr. 
7, 1961), užsiminė ir apie barikadas, 
kliudančias daugiau suįdominti LB 
idėjomis ir veikla. Jo pastabai, kad 
tarybos rinkimai taptų tautinio ga- 
jumo tikra demonstracija, būtina at- 
sieti tautinio solidarumo įnašų rin- 
kimą nuo balsavimo teisės, galima 
tik pritarti. Ji taikli ir gyvenimiška. 
Būta apylinkių, kur balsavimo me- 
tu pirmiausiai turėjai sustoti prie 
stalelio apsimokėti mokestį (balsavi- 
mo teisės pirkimas) ir tik tada eida- 
vai prie kito, gauti balsavimo lapus. 
Panašia prasme nusiskundimų jau 
nekartą teko girdėti tautiečių tarpe. 

Al. Gimantas 


Jaunimo organizacijos “Santa- 
ros" visuotinis suvažiavimas įvyko 
rugsėjo 10 d. Tabor Farmoje. Susi- 
rinko arti 100 jaunimo. Be akademi- 
nių paskaitų, buvo ir literatūros va- 
karas. Savo kūrybos skaitė Henrikas 
Nagys. Algimantas Mackus ir kt. 
Suvaidinta K. Ostrausko scenos vaiz- 
delis *Pypkė". Įdomi buvo dr. Jono 
Balio paskaita apie lietuvių dainas. 

Tragiškai mirusio Antano škė- 
mos raštams išleisti steigiamas fon- 
das. Į laikinąją fondo organizacinę 
komisiją įeina: inž. Valdas Adamka- 
vičius, dr. Vyt. Kavolis, Julius Kau- 
pas, Marius Katiliškis, Alg. Keželis, 
Alg. Mackus, H. Nagys, Kostas Os- 
trauskas, dv. Jonas Valaitis. 

Lietuviškoji visuomenė maloniai 
yra prašoma padėti išleisti Antano 
škėmos likusiuosius raštus. Norintie- 
ji prisiminti rašytoją Antaną škėmą, 
kviečiami siųsti savo įnašus fondui 
sekančiu adresu: dr. J. Valaitis, 2547 
W. 45th St.,Chicago 32, Ill, U.S.A. 


Skulptorius Petras Rimša mirė 
Kaune spalio 2 d. Velionis buvo gi- 
męs 1881 m: Studijavo Varšuvoje, 
Krokuvoje, Petrapilyje ir Paryžiuje. 
Jo skulptūros “ Artojas", “Vargo mo- 
kykla'" ir kt. išgarsino jo vardą Lie- 
tuvoje. Mėgo ir mianiatūrinę kūrybą. 
šios srities jo kūriniai, “Skausmas"", 
“Mąstytojas" ir kt., pasižymi kruopš- 
čia ornamentuota stilizacija. Yra su- 
kūręs proginių medalių, bet ir jie 
yra meninės vertybės. Neprisitaikęs 
prie komunistinių reikalavimų, mirė 
skurde. 

* Dail. Adomas Galdikas temperos 
technikoje sukūrė naują seriją pa- 
veikslų. Paveikslai abstraktinio po- 
būdžio gamtos temomis. 

* Dail. Juozo Bagdono tapybos pa- 
rodą suruošė Filadelfijoje Lietuvių 
Bendruomenės apylinkė. Paroda įvy- 
ko Liberty Federal Savings banko 
patalpose. Į parodos atidarymą susi- 
rinko nemažas būrys meno mylėtojų. 
Dail. J. Bagdonas studijavo Kauno 
meno mokykloje Vienožinskio klasė- 
je. Pirmąją savo parodą suruošė 
1932 m. Vėliau dalyvavo daugelyje 
kolektyvinių parodų. Anksčiau dirbo 
realistinėje dvasioje; dabar yra per- 
ėjęs į abstraktinę srovę. 

* Dail. Anastazijos Tamošaitienės 
dailės paroda įvyko Čikagoje Jauni- 
mo Centro patalpose rugsėjo 30 d. - 
spalio 8 d. Dailininkė iškabino 60 
darbų, atliktų tempera ir aliejumi. 
Jos kūriniai pusiau arba visai ab- 
straktūs, tačiau atremti į gamtą, la- 
biausiai išreiškia jos poetinę pusę 
ritmo ir spalvų deriniais. A. Tamo- 
šaitienės darbais yra buvę iliustruo- 
ti du “Aidų" numeriai, 

Mėnesinis kultūros žurnalas “ Aidai", leidžiamas pranciškonų, 
vertinimo komisijos geriausiu pripažintą grožinės literatūros ir mokslo veikalą. 


„AIDŲ PREMIJA UŽ LITERATŪRĄ 


pamečiui skiria po vieną $500.00 premiją už 
šiuo skelbiama jos taisyklės: 


1. 1962 metais šeštą kartą premija bus skiriama už grožinę literatūrą: poezija, novelės, apysakas, romaną 
ar dramą. 

2. Už komisijos geriausiu pripažintą veikalą skiriama premija nebus skaldoma tarp atskirų autorių. 

3. Premijos komisija vertins 1960-1961 m. viešumoj pasirodžiusius nepremijuotus grožinės literatūros kūrinius ir 
tais metais parašytus, bet dėl dabartinių sąlygų negalėjusius būti išspausdintais. Premijos komisijai neatsiųsti 
kūriniai: nebus vertinami. Taip pat nebus vertinami mirusių autorių kūriniai. 

4. Eilėraščių rinkinys, skiriamas premijai, turi sudaryti nemažiau 32 puslapių knygą, jeigu ji būtų išspausdinta. 
Novelių ar apysakų rinkinys turi būti nemažiau kaip 100 puslapių dydžio spausdintos Knygos. 

5. Paskutinė data kūriniams įteikti — 1962 metų kovo 1 d. Siųsti “Aidų" redakcijos adresu: Ant. Vaičiulaitis, 
4757 East Avenue, S. E. Washington 28, D.C. 

6. Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 

7. Vertinimo komisijos sąstatas bus paskelbtas vėliau. 

“AIDŲ" GARBĖS PRENUMERATORIAI 
Alig. Čepėnas, Chicago, III.; dr. J. Sungaila, Toronto, Ont., Canada. 
“AIDŲ" RĖMĖJAI 
Jad. Prapuolenienė, Cicero, III.; Juozas Matukas, Hinsdale, Il. ; 
J. Galminienė, Brooklyn, N. Y.; J. Grigas, Los Angeles, California. 
Redaguoja — Antanas Vaičiulaitis Adm i nis t nac i joks a d nkeistai S = Aidai, 
680 Bushwick Ave., Brooklyn 21, N. Y. 

Redakcijos nariai — Leonardas Andriekus, 2 i 

O.F.M., Juozas Girnius, Alfonsas Nyka - Niliūnas | Dailininko a dresas — Telesforas Valius, 
84 Pine Crest Rd., Toronto, Ont. Canada 
Meninė priežiūra — Telesforas Valius 


Leidžia — Tėvai Pranciškonai 


Redakcijos adresas — Antanas Vaičiulaitis, 
4757 East Ave., S. E, Washington 28, D.C. 

